dhse results kerala: ട്രിപ്പിള് ലോക്ക് ഡൗൺ: പ്ലസ് ടു ഫലപ്രഖ്യാപനം വൈകുമെന്ന് റിപ്പോര്‍ട്ട് - as state govt imposes triple lockdown in thiruvananthapuram kerala dhse results will be delayed | Samayam Malayalam\nas state govt imposes triple lockdown in thiruvananthapuram kerala dhse results will be delayed\nAlbin Kurian | Samayam Malayalam | Updated: 06 Jul 2020, 04:50:00 PM\nജൂലൈ ആദ്യവാരം ഫലം പ്രഖ്യാപിച്ചേക്കുമെന്നായിരുന്നു വിവരമെങ്കിലും തിരുവനന്തപുരത്ത് ട്രിപ്പിള് ലോക്ക്ഡൗൺ പ്രഖ്യാപിച്ച സാഹചര്യത്തിൽ ഫലം വൈകുമെന്നാണ് റിപ്പോര്‍ട്ട്.\nന്യൂഡൽഹി: തിരുവനന്തപുരത്ത് ട്രിപ്പിള് ലോക്ക്ഡൗൺ പ്രഖ്യാപിച്ച പശ്ചാത്തലത്തിൽ ഈ വര്‍ഷത്തെ പ്ലസ് ടു ഫലം വൈകും. നഗരത്തിൽ ലോക്ക്ഡൗൺ മൂലം നടപടിക്രമങ്ങള് വൈകുമെന്ന് ഉറപ്പായ പശ്ചാത്തലത്തിൽ ഫലപ്രഖ്യാപനം വൈകുമെന്ന് കേരള ഡയറക്ടറേറ്റ് ഓഫ് ഹയര് സെക്കണ്ടറി എജ്യൂക്കേഷൻ അറിയിച്ചു. നഗരത്തിലെ നിയന്ത്രണങ്ങളിൽ അയവു വന്ന ശേഷം മാത്രമേ ഫലപ്രഖ്യാപനം ഉണ്ടാകൂ എന്നാണ് ഡയറക്ടറേറ്റ് അറിയിച്ചിട്ടുള്ളത്.\nപ്ലസ് ടു ഫലം തയ്യാറാണെന്നും എന്നാൽ ബോര്‍ഡ് ഇതുവരെ ഫലത്തിന് അംഗീകാരം നല്‍കിയിട്ടില്ലെന്നുമാണ് ഡയറക്ടറേറ്റിലെ ഒരു ഉദ്യോഗസ്ഥനെ ഉദ്ധരിച്ചുള്ള ദേശീയ മാധ്യമത്തിൻ്റെ റിപ്പോര്‍ട്ട്. നഗരത്തിൽ ട്രിപ്പിള് ലോക്ക്ഡൗൺ പ്രഖ്യാപിച്ചിരിക്കുന്നതിനാൽ ഒരാഴ്ചത്തേയ്ക്ക് ബോര്‍ഡ് യോഗം ചേരാൻ സാധിക്കില്ലെന്നും അദ്ദേഹം വ്യക്തമാക്കി. ബോര്‍ഡ് യോഗം ചേര്‍ന്ന് അനുമതി നല്‍കിയാലും ബാക്കി നടപടിക്രമങ്ങള്‍ക്കായി നാല് ദിവസത്തോളം സമയമെടുക്കുമെന്നതിനാൽ ജൂലെ 16നോ 17നോ മാത്രമേ ഫലപ്രഖ്യാപനം നടത്താൻ സാധിക്കൂ എന്നാണ് വിവരം. എന്നാൽ ഇക്കാര്യം ലോക്ക്ഡൗൺ നിയന്ത്രണങ്ങളെ ആശ്രയിച്ചിരിക്കുമെന്നും അദ്ദേഹം കൂട്ടിച്ചേര്‍ത്തു.\nAlso Read: എന്താണ് ട്രിപ്പിള് ലോക്ക് ഡൗണ്? നിയന്ത്രണങ്ങള് ഇങ്ങനെ\nതിങ്കളാഴ്ച രാവിലെ ആറുമണി മുതലാണ് നഗരത്തിൽ ഒരാഴ്ചത്തേയ്ക്ക് ലോക്ക്ഡൗൺ പ്രഖ്യാപിച്ചിരിക്കുന്നത്. കൊവിഡ് പ്രതിരോധ പ്രവര്‍ത്തനങ്ങളുടെ ഭാഗമായി ആളുകള്‍ക്ക് വീടുകളിൽ നിന്ന് പുറത്തിറങ്ങുന്നതിന് ഉള്‍പ്പെടെ കര്‍ശന നിയന്ത്രണമാണുള്ളത്. അവശ്യസര്‍വീസുകള്‍ക്ക് മാത്രമാണ് ലോക്ക്ഡൗണിൽ പ്രവര്‍ത്തനാനുമതിയുള്ളത്.\nസംസ്ഥാനത്ത് എതു നിമിഷം വേണമെങ്കിലും കൊവിഡ് സമൂഹവ്യാപനം സംഭവിക്കാമെന്നാണ് സംസ്ഥാന സര്‍ക്കാര് വിലയിരുത്തൽ. തിരുവനന്തപുരം ജില്ല അഗ്നിപര്‍വതത്തിനു മുകളിലാണെന്നും എപ്പോള് വേണമെങ്കിലും പൊട്ടിത്തെറിക്കാമെന്നും മന്ത്രി കടകംപള്ളി സുരേന്ദ്രൻ കഴിഞ്ഞ ദിവസം പ്രതികരിച്ചിരുന്നു. ഇതിനു പിന്നാലെയാണ് ട്രിപ്പിള് ലോക്ക്ഡൗൺ പ്രഖ്യാപനം.\nജൂലൈ ആദ്യവാരം പ്ലസ് ടു പരീക്ഷാഫലവും അതോടൊപ്പം വോക്കേഷണൽ ഹയര് സെക്കണ്ടറി ഫലവും വരുമെന്നായിരുന്നു ആദ്യം അറിയിച്ചിരുന്നത്. keralaresults.nic.in, results.itschool.gov.in, dhsekerala.gov.in, prd.kerala.gov.in എന്നീ വെബ്സൈറ്റുകള് വഴി ഫലമറിയാം.\nഷിജിയുടെ സ്വപ്നങ്ങൾക്ക് ഇനി ചായം പൂശണം; അവശതകളെ തോൽപ്പിച്ച കലാകാരൻ മനസ് തുറക്കുന്നു ആര്‍ട്ടിക്കിള് ഷോ\nTriple lockdown Thiruvananthapuram Lock Down plus two result kerala vhse results Kerala HSE results Kerala education department kerala dhse results dhse results kerala DHSE result\nWeb Title : as state govt imposes triple lockdown in thiruvananthapuram kerala dhse results will be delayed


ഇന്ററിന് സീസണിലെ ആദ്യ തോൽവി, നാപോളി ഒന്നാമത് | Fanport | Serie A News Malayalam\nFriday, Apr 16, 2021 08:59 AM\nHome Football Serie A ഇന്ററിന് സീസണിലെ ആദ്യ തോൽവി, നാപോളി ഒന്നാമത്\nഇന്ററിന് സീസണിലെ ആദ്യ തോൽവി, നാപോളി ഒന്നാമത്\nDecember 17, 2017 - 7:00 AM\nസീരി എ യിൽ ഇന്ററിന് സീസണിലെ ആദ്യ തോൽവി. ഉടിനെസേയാണ് ഇന്ററിനെ അവരുടെ മൈതാനത്ത് 1-3 ന് തകർത്തത്. തോൽവി വഴങ്ങിയതോടെ ഇന്റർ പോയിന്റ് ടേബിളിൽ രണ്ടാം സ്ഥാനത്തേക്ക് താഴ്ന്നു. ഇന്നലെ ടോറിനോയെ തോൽപിച്ച നാപോളിയാണ് ഒന്നാം സ്ഥാനത്ത്.\nസാൻ സിറോയിൽ 11 ആം മിനുട്ടിൽ തന്നെ ഉടിനെസേ ഇന്ററിനെതിരെ ലീഡ് നേടി ഇന്ററിന് വ്യക്തമായ സന്ദേശം നൽകിയതാണ്. പക്ഷെ 15 ആം മിനുട്ടിൽ കന്ദ്രേവയുടെ പാസ്സ് വലയിലാക്കി ഇക്കാർഡി ഇന്ററിന്റെ സമനില ഗോൾ നേടി. പക്ഷെ രണ്ടാം പകുതിയിൽ ഉടിനെസേ വീണ്ടും ലീഡ് നേടി. ഇത്തവണ പെനാൽറ്റിയിൽ നിന്ന് റോഡ്രിഗോ ഡി പോളാണ് അവരുടെ ഗോൾ നേടിയത്. പിന്നീട് സമനില ഗോളിനായി ഇന്റർ നിരന്തരം സമനില ഗോളിനായി ശ്രമിച്ചെങ്കിലും ഫലമുണ്ടായില്ല. 77 ആം മിനുട്ടിൽ ഉടിനെസേ താരം ബരാക് അവരുടെ മൂന്നാം ഗോളും നേടിയതോടെ ഇന്റർ സീസണിലെ തോൽവി ഉറപ്പിച്ചു.\nകൗലിബാലി, ഹാംഷിക്, സിലിൻസ്കി എന്നിവരുടെ ഗോളുകളുടെ പിൻബലത്തിലാണ് നാപോളി ടോറിനോയെ മറികടന്നത്. ഇന്നത്തെ ഗോളോടെ നാപോളിക്കായി 115 ഗോളുകൾ പൂർത്തിയാക്കിയ ഹാംഷിക് ക്ലബ്ബിനായി ഏറ്റവും കൂടുതൽ ഗോളുകൾ നേടിയ കളിക്കാരിൽ മറഡോണക്ക് ഒപ്പമെത്തി. ആന്ദ്രെ ബെലോട്ടിയാണ് ടോറിനോയുടെ ഏക ഗോൾ നേടിയത്.\nPrevious articleസിറ്റിക്ക് മുന്നിൽ സ്പർസും വീണു\nNext articleമറഡോണയുടെ റെക്കോർഡിനൊപ്പം ഇനി ഹംസികും


മതേതര രാഷ്ട്രീയവും മുസ്ലിം രാഷ്ട്രീയവും: പുതിയ രാഷ്ട്രീയഭാഷയെക്കുറിച്ച ആലോചനകള് - Campus Alive\nആരാണ് സംവാദത്തെ നിര്‍ണ്ണയിക്കുന്നത് എന്ന ചോദ്യമാണ് യഥാര്‍ത്ഥത്തില് ഐഡന്റിറ്റിയുമായി ബന്ധപ്പെട്ട പ്രശ്നങ്ങളില് ഉയര്‍ന്ന് വരുന്നത്. മുസ്ലിംകളെ സംബന്ധിച്ചിടത്തോളം അവര് കാലങ്ങളായി ഇടത്-ലിബറല് വ്യവഹാരത്തിനകത്താണ് തങ്ങളുടെ സംവാദസാധ്യതകളെ അന്വേഷിക്കുന്നത്. തങ്ങളെക്കുറിച്ച സംവാദങ്ങളെയും ചോദ്യങ്ങളെയും നിര്‍ണ്ണയിക്കാനും തീരുമാനിക്കാനും മുസ്ലിംകള്‍ക്ക് സാധിക്കുന്നില്ല. എല്ലാ സംവാദങ്ങളിലും ഒബ്ജക്ട് മാത്രമായാണ് മുസ്ലിംകള് നിലനില്‍ക്കുന്നത്.സബ്ജക്ടുകളായി മാറാന് അവര്‍ക്ക് കഴിയുന്നില്ല.\nഇന്ത്യയില് വളരെ സജീവമായി നിലനില്‍ക്കുന്ന ഹിന്ദുത്വ ഭീകരതയില് നിന്നും ഇസ്ലാമോഫോബിയയില് നിന്നും തങ്ങളെ സംരക്ഷിക്കാന് ഇടത്-ലിബറല് സഖ്യമുണ്ട് എന്നാണ് മുസ്ലിംകള് വിശ്വസിക്കുന്നത്. തങ്ങളുടെ സംരക്ഷകരായാണ് അവര് ഇടതുപക്ഷത്തെ കാണുന്നത്. അതിനാല് തന്നെ ഇടതുമായി കൈകോര്‍ത്ത് പ്രവര്‍ത്തിക്കണമെന്ന് അവര് മനസ്സിലാക്കുന്നു.\nഅതേസമയം ഈ മുസ്ലിം-ഇടത്, മുസ്ലിം-ലിബറല് സഖ്യങ്ങള് പരസ്പര സഹവര്‍ത്വിത്തത്തിന്റെ ആവിഷ്‌കാരങ്ങളല്ല എന്ന് തിരിച്ചറിയുന്നതില് നാം പരാജയപ്പെടുകയാണ് ചെയ്യുന്നത്. വെറുമൊരു വിലപേശല് രാഷ്ട്രീയത്തിന്റെ ഭാഗമെന്ന നിലക്ക് മാത്രമാണ് ഇടതുപക്ഷം മുസ്ലിംകളുമായി കൈകോര്‍ക്കുന്നത്. മാത്രമല്ല, ലിബറല് വ്യവഹാരത്തിനകത്ത് വെച്ച് ഇസ്ലാമിനെ മനസ്സിലാക്കുന്ന മുസ്ലിംകളെ മാത്രമാണ് അവര് സ്വീകരിക്കുന്നത്. അഥവാ, ഒരു സംസ്‌കാരം എന്ന നിലക്ക് മനസ്സിലാക്കപ്പെടുമ്പോള് മാത്രമാണ് അവര്‍ക്ക് ഇസ്ലാം സ്വീകാര്യമായിത്തീരുന്നത്.\nനമ്മുടെ ലിബറല് സംരക്ഷകന്റെ ഭാഷയില് പറഞ്ഞാല് മുഖമക്കന എന്നത് വ്യക്തിസ്വാതന്ത്ര്യത്തെ ഹനിക്കുന്ന ഒരടയാളമാണ്. വളരെ ലളിതമായ ഈ യാഥാര്‍ത്ഥ്യത്തെക്കുറിച്ച് പോലും മുസ്ലിംകള് ചിന്തിക്കുന്നില്ല. മാത്രമല്ല, ഇടത്-ലിബറല് ലോകക്രമത്തിന്റെ വയലന്‍സിലധിഷ്ഠിതമായ ഉത്ഭവത്തെക്കുറിച്ചും അവര് മനസ്സിലാക്കുന്നില്ല. മുസ്ലിം ലോകത്തുടനീളം നടന്ന സാംസ്‌കാരികവും സാമ്പത്തികപരവുമായ വംശഹത്യകളില് ലിബറലിസം വഹിച്ച ജ്ഞാനശാസ്ത്രപരമായ പങ്കിനെയും തിരിച്ചറിയുന്നതില് അവര് പരാജയപ്പെടുകയാണ് ചെയ്യുന്നത്.\nആധുനികതയെ സംബന്ധിച്ചിടത്തോളം ചരിത്രത്തിന്റെ വളരെ രേഖീയമായ മുന്നോട്ടുപോക്കിന്റെ ഭാഗം തന്നെയാണ് മുസ്ലിംകളും. ചരിത്രത്തിന്റെ അന്ത്യത്തിലേക്കുള്ള പ്രയാണമാണത്. കോളനീകരിക്കപ്പെടാത്ത ഭാവി ഈ ചരിത്രാഖ്യാനം മുസ്ലിംകള്‍ക്ക് നല്‍കുന്നില്ല. അവര്‍ക്കാകെയുള്ള ദൗത്യം ‘ആധുനികേതരവും’ ‘മതേതര’മല്ലാത്തതുമായ ഇസ്ലാമിനെ കൈവെടിഞ്ഞുകൊണ്ട് വെസ്റ്റിന്റെ യുക്തിയെ സ്വീകരിക്കുക എന്നതാണ്.\nഉത്തരാധുനികത ഇസ്ലാമിന് അസ്തിത്വപരമായ നിലനില്‍പ്പ് നല്‍കുന്നില്ല. കാരണം, ഉത്തരാധുനികതയെ സംബന്ധിച്ചിടത്തോളം ഇസ്ലാം ഒരു സാമൂഹ്യനിര്‍മ്മിതിയാണ്. അതുകൊണ്ട്തന്നെ ചരിത്രം എന്ന റിലേഷണാലിറ്റിയെ മുന്‍നിര്‍ത്തിയാണ് മുസ്ലിമിന് അവിടെ നിലനില്‍പ്പ് സാധ്യമാകുന്നത്. അഥവാ, രേഖീയമായ ചരിത്രപ്രയാണത്തിനകത്താണ് ഉത്തരാധുനികത മുസ്ലിംകള്‍ക്ക് ഇടം നല്‍കുന്നത്. മുസ്ലിംകളെ സംബന്ധിച്ചിടത്തോളം അവര് ചെയ്യേണ്ടത് നൈതികതയെക്കുറിച്ചും ഐഡന്റിറ്റിയെക്കുറിച്ചുമൊക്കെയുള്ള ചോദ്യങ്ങള് മാറ്റിവെച്ച് ഉത്തരാധുനികമായ ലോകത്തെ പുണരുക എന്നതാണ്. അഥവാ, ആധുനികതയും ഉത്തരാധുനികതയും മുസ്ലിംകളുടെ സവിശേഷമായ ലോകബോധത്തെ അഭിമുഖീകരിക്കുന്നില്ല എന്നതാണ് യാഥാര്‍ത്ഥ്യം.\nആധുനികവും ഉത്തരാധുനികവുമായ ഇടത്-ലിബറല് ആവിഷ്‌കാരങ്ങള് ചെയ്യുന്നത് ഒരു സംസ്‌കാരമായി ഇസ്ലാമിനെ കണ്ടുകൊണ്ട് ലിബറല് വ്യവഹാരത്തിനകത്ത് അതിനെ പ്രതിഷ്ഠിക്കുക എന്നതാണ്. ആ വ്യവഹാരത്തിനകത്തേക്ക് മുസ്ലിംകളെ കൊണ്ടുവരുന്ന നവോത്ഥാന പ്രവര്‍ത്തനമാണ് അവര് നടത്തിക്കൊണ്ടിരിക്കുന്നത്. ഹാതിം ബാസിയാന് അതിനെക്കുറിച്ച് എഴുതുന്നുണ്ട്:’ എല്ലാ വ്യവഹാരങ്ങളുടെയും ആത്യന്തിക ലക്ഷ്യം മുസ്ലിമിനെ മാനവികവല്‍ക്കരിക്കുക എന്നതാണ്. അഥവാ, മുസ്ലിം അടിസ്ഥാനപരമായി മാനവികവല്‍ക്കരിക്കപ്പെടേണ്ട വിധം പ്രശ്നക്കാരനാണ്’.\nആധുനിക-ഉത്തരാധുനിക ആഖ്യാനങ്ങള് അടിസ്ഥാനപരമായിത്തന്നെ അധീശമാണ്. മുസ്ലിം എങ്ങനെയായിരിക്കണമെന്ന് അവ ചില നിര്‍വ്വചനങ്ങള് മുന്നോട്ടുവെക്കുന്നുണ്ട്. ഹിന്ദുത്വത്തെ പ്രതിരോധിക്കാനുള്ള ഏക വഴി ഇടതും ലിബറലുമാവുക എന്നതാണെന്ന് അവ മുസ്ലിമിനെ പഠിപ്പിക്കുന്നു. അതല്ലാത്ത രാഷ്ട്രീയാവിഷ്‌കാരങ്ങളെല്ലാം അപകടരമാണെന്ന് ചൂണ്ടിക്കാണിക്കുകയും ചെയ്യുന്നു. ഐഡന്റിറ്റിയുമായി ബന്ധപ്പെട്ട ചോദ്യങ്ങളൊന്നും തന്നെ ഈ മതേതര രാഷ്ട്രീയ ഭൂപടത്തില് ഉന്നയിക്കുക അസാധ്യമാണ്. ഇടത്-ലിബറല് രാഷ്ട്രീയത്തോടുള്ള ശരിയായ അര്‍ത്ഥത്തിലുള്ള വിമര്‍ശന ഇടപാടുകള് അവിടെ നടക്കുകയില്ല. നമ്മുടെ എല്ലാ വിമര്‍ശനങ്ങളും ഇടതുവിമര്‍ശനമായി മാറുകയാണ് ചെയ്യുക. ഹിന്ദുത്വത്തിനെതിരായ പോരാട്ടവും ഇടത്-ലിബറല് ലോകബോധത്തിനകത്താകുന്നു.\nഇടത്-ലിബറല് മതേതര രാഷ്ട്രീയം വരച്ചുവെച്ച കള്ളിക്ക് പുറത്തേക്ക് മുസ്ലിം രാഷ്ട്രീയം വികസിക്കുമ്പോള് മാത്രമേ ഹിന്ദുത്വത്തിനെതിരെ കൃത്യമായ വിമര്‍ശന രാഷ്ട്രീയം രൂപപ്പെടുകയുള്ളൂ. അപ്പോള് മാത്രമാണ് മുസ്ലിം സബ്ജക്ടിവിറ്റിയെ മുന്‍നിര്‍ത്തിയുള്ള ചോദ്യങ്ങള് ഉന്നയിക്കപ്പെടുക. ഇടതുവിമര്‍ശം ഒരു പരാജയമായിത്തീരുന്നത് അത് ഫാസിസം എന്ന വളരെ അബ്സ്ട്രാക്റ്റായ ഒരു ശത്രുവിനെ സങ്കല്‍പ്പിച്ച് കൊണ്ട് മതേതര രാഷ്ട്രീയം ഉന്നയിക്കുന്നത് കൊണ്ടാണ്. ജാതിയെക്കുറിച്ചും മുസ്ലിം സബ്ജക്ടിവിറ്റിയെക്കുറിച്ചുമുള്ള നൈതികമായ ചോദ്യങ്ങളെ മതേതര രാഷ്ട്രീയം തടയുകയാണ് ചെയ്യുന്നത്. ഇടതുപക്ഷത്തിന്റെ രാഷ്ട്രീയ ഭാഷയില് നിന്നും വിടുതല് നേടിക്കൊണ്ട് നൈതികമായ ചോദ്യങ്ങളെ മുന്‍നിര്‍ത്തിക്കൊണ്ടുള്ള ഒരു രാഷ്ട്രീയ ഭൂപടത്തെയാണ് മുസ് ലിംകള് വികസിപ്പിക്കേണ്ടത്.


ബലാത്സംഗത്തിനിരയാക്കിയ യുവതിയെ വിവാഹം ചെയ്ത് ആറു മാസത്തിന് ശേഷം കൊലപ്പെടുത്തി| Man Married the woman who raped strangles her to death after6months – News18 Malayalam\nപീഡന കേസിൽ പ്രതിയായിരുന്ന രാജേഷ് ജയിൽ വാസം കഴിഞ്ഞ് തിരിച്ചെത്തി ഇതേ പെൺകുട്ടിയെ തന്നെ വിവാഹം കഴിക്കുകയായിരുന്നു.\nLast Updated : July 27, 2021, 12:19 IST\nന്യൂഡൽഹി: ഭാര്യയെ കൊലപ്പെടുത്തിയ കേസിൽ യുവാവിനെ പൊലീസ് അറസ്റ്റ് ചെയ്തു. ഇയാൾ നേരത്തേ ഇതേ യുവതിയെ പീഡിപ്പിച്ച കേസിലും പ്രതിയായിരുന്നു. ഡൽഹി സ്വദേശിയായ രാജേഷ് ആണ് അറസ്റ്റിലായത്. കഴിഞ്ഞ ഡിസംബറിലാണ് രാജേഷ് യുവതിയെ വിവാഹം ചെയ്തത്.\nയുവതിയെ പീഡിപ്പിച്ച കേസിൽ പ്രതിയായിരുന്ന രാജേഷ് ജയിൽ വാസം കഴിഞ്ഞ് തിരിച്ചെത്തി ഇതേ പെൺകുട്ടിയെ തന്നെ വിവാഹം കഴിക്കുകയായിരുന്നു. വിവാഹം കഴിഞ്ഞ് ആറ് മാസത്തിന് ശേഷം യുവതിയെ കൊലപ്പെടുത്തിയ കേസിൽ ഇയാൾ അറസ്റ്റിലാകുകയും ചെയ്തു.\nകഴിഞ്ഞ വർഷം ജൂണിലാണ് രാജേഷിനെതിരെ യുവതി പൊലീസിൽ പരാതി നൽകിയത്. വിവാഹ വാഗ്ദാനം നൽകി പീഡിപ്പിച്ചു എന്നായിരുന്നു പരാതി. യുവതിയുടെ പരാതിയിൽ കേസ് രജിസ്റ്റർ ചെയ്ത പൊലീസ് ഓഗസ്റ്റ് മാസത്തിൽ രാജേഷിനെ അറസ്റ്റ് ചെയ്തു. തിഹാർ ജയിലിലായിരുന്ന രാജേഷ് ഒക്ടോബറിൽ ജയിൽ മോചിതനായി. യുവതി പരാതി പിൻവലിച്ചതിനെ തുടർന്നാണ് ഇയാൾ ജയിൽ മോചിതനായത്. രാജേഷിനെ വിവാഹം കഴിക്കണമെന്ന് ആവശ്യപ്പെട്ടായിരുന്നു യുവതി പരാതി പിൻവലിച്ചത്.\nപിന്നാലെ 2020 ഡിസംബറിൽ ഇരുവരും വിവാഹിതരായെന്ന് എൻഡിടിവി റിപ്പോർട്ടിൽ പറയുന്നു. എന്നാൽ വിവാഹശേഷം രാജേഷ് യുവതിയെ നിരന്തരം ഉപദ്രവിച്ചിരുന്നതായി ബന്ധുക്കൾ ആരോപിക്കുന്നു. ദിവസവും യുവതിയുമായി വഴക്ക് പതിവായിരുന്നു. ഒടുവിൽ സ്വന്തം വീട്ടിലേക്ക് മടങ്ങി വന്ന യുവതിയെ ഇയാൾ വീണ്ടും തിരിച്ചുവിളിച്ചു.\nഇക്കഴിഞ്ഞ ജൂൺ 11 ന് ഉത്തരാഖണ്ഡിലെ ഉദംസിംഗ് നഗർ ജില്ലയിലുള്ള അമ്മയെ കാണാമെന്ന് പറഞ്ഞ് ഭാര്യയേയും കൂട്ടി രാജേഷ് പോയെന്നാണ് ബന്ധുക്കൾ പറയുന്നത്. ഇതിനു ശേഷം യുവതിയുടെ ഫോൺ സ്വിച്ച് ഓഫ് ആയിരുന്നുവെന്നും ബന്ധുക്കൾ നൽകിയ പരാതിയിൽ പറയുന്നു.\nബന്ധുക്കൾ നൽകിയ പരാതിയുടെ അടിസ്ഥാനത്തിൽ യുവതിയുടെ ഫോൺ റെക്കോർഡുകളും പരിശോധിച്ചാണ് പൊലീസ് അന്വേഷണം നടത്തിയത്. ജൂൺ 12ന് നൈനിറ്റാളിലെ ഹനുമാൻ ക്ഷേത്രത്തിന് സമീപത്തായിരുന്നു ഫോണിന്റെ അവസാനത്തെ ടവർ ലൊക്കേഷൻ. രാജേഷിന്റെ അവസാന ലൊക്കേഷനും ഇതുതന്നെയായിരുന്നു.\nതുടർന്ന് രാജേഷിനെ ചോദ്യം ചെയ്തതോടെയാണ് കൊലപാതകം വിവരം പുറത്തറിയുന്നത്. അന്വേഷണത്തിന്റെ ആദ്യ ഘട്ടത്തിൽ രാജേഷ് കൊലപാതകം നിഷേധിച്ചെങ്കിലും പിന്നീട് കുറ്റസമ്മതം നടത്തിയെന്ന് പൊലീസ് പറയുന്നു. ഭാര്യയും അമ്മയും ചേർന്ന് തന്നെ പീഡിപ്പിച്ചതിനെ തുടർന്നാണ് കൊലപാതം നടത്തിയതെന്നാണ് ഇയാൾ പൊലീസിന് നൽകിയ മൊഴി.\nഭാര്യയെ കൊലപ്പെടുത്താൻ ഇയാൾ നേരത്തേ പദ്ധതിയിട്ടതായാണ് സൂചന. നൈനിറ്റാളിൽ നിന്നും 13 കിലോമീറ്റർ അകലെയുള്ള ആളൊഴിഞ്ഞ സ്ഥലത്തു വെച്ച് ലൈംഗിക ബന്ധത്തിന് താത്പര്യം പ്രകടിപ്പിച്ച രാജേഷ് ഭാര്യയേയും കൂട്ടി അടുത്തുള്ള ഗുഹയിലേക്ക് കയറി. ലൈംഗിക ബന്ധത്തിനു ശേഷം ഭാര്യയെ കഴുത്ത് ഞെരിച്ച് കൊലപ്പെടുത്തുകയായിരുന്നുവെന്ന് പൊലീസിനെ ഉദ്ധരിച്ച് ഹിന്ദുസ്ഥാൻ ടൈംസ് റിപ്പോർട്ട് ചെയ്യുന്നു.\nഐപിസി സെക്ഷൻ 302 (കൊലപാതകം), 201( തെളിവ് നശിപ്പിക്കൽ) തുടങ്ങിയ വകുപ്പുകൾ ചേർത്താണ് രാജേഷിനെതിരെ കേസെടുത്തിരിക്കുന്നത്.


12 Hours 16 Minutes 42 Seconds Ago\nകടുത്ത മാനസിക സമ്മര്‍ദത്തിലായിരുന്നു യുവാവ് ആത്മഹത്യ ചെയ്യുകയായിരുന്നുവെന്നാണ് പ്രാഥമിക വിവരം.\nപൂനെയില് മലയാളി യുവാവ് ആത്മഹത്യ ചെയ്തു. തലശ്ശേരി സ്വദേശി അനുഗ്രഹ് (22) ആണ് ആത്മഹത്യ ചെയ്തത്. സംഭവത്തില് മഹാരാഷ്ട്ര പൊലീസ് അന്വേഷണം തുടങ്ങി.\nഅനുഗ്രഹ് ഓണ്‍ലൈന് സംവിധാനത്തിലൂടെ 8000 രൂപ വായ്പയെടുത്തിരുന്നു. പിന്നീട് വായ്പാവിവരം യുവാവിന്റെ ഫോണിലെ നമ്പറുകളിലേക്കയക്കാന് തുടങ്ങി.ഇതിന് പുറമേ യുവാവിന്റെ മോര്‍ഫ് ചെയ്ത ദൃശ്യങ്ങള് സുഹൃത്തുക്കള്‍ക്കയച്ചുകൊടുക്കുകയുമുണ്ടായി. ഇതിനെ തുടര്‍ന്ന് കടുത്ത മാനസിക സമ്മര്‍ദത്തിലായിരുന്നു യുവാവ് ആത്മഹത്യ ചെയ്യുകയായിരുന്നുവെന്നാണ് പ്രാഥമിക വിവരം.\nതൃക്കാക്കര ഉപതിരഞ്ഞെടുപ്പ്; മഹിളാ കോണ്‍ഗ്രസ് പ്രവര്‍ത്തകര്‍ക്കൊപ്പം ആടിപ്പാടി ആവേശം തീര്‍ത്ത് ശശി തരൂര്\nമുഖ്യമന്ത്രിക്കെതിരായ വിവാദ പരാമര്‍ശം; കെ സുധാകരനെതിരെ കേസ്\nകണ്ണൂരുകാര് തമ്മില് സാധാരണ പറയുന്ന വാക്കുകള്,മുഖ്യമന്ത്രിയുടെ തിരഞ്ഞെടുപ്പ് പ്രചാരണം ചങ്ങല പൊട്ടിയ പട്ടിയെ പോലെയാണെന്ന പരാമര്‍ശം വിവാദമാക്കേണ്ടതില്ല, തൃക്കാക്കരയില് സിപിഎമ്മിന് ഒന്നും പറയാനില്ലെന്ന് വി ഡി സതീശന്\nകൊച്ചിയിലെ ഫ്‌ളാറ്റില് ട്രാന്‍സ്‌ജെന്റര് മരിച്ച നിലയില് കണ്ടെത്തിയ സംഭവം ; പോസ്റ്റ്‌മോര്‍ട്ടം ഇന്നു നടക്കും ; പങ്കാളിയെ കണ്ടെത്താനുള്ള ശ്രമത്തില് പൊലീസ്\nആഘോഷമെല്ലാം വൃദ്ധ മന്ദിരത്തില്, വിവാഹത്തിനും ഇവിടെ വേദി ഉയരും ; പി ശ്രീരാമ കൃഷ്ണന്റെ മകള് നിരഞ്ജന വിവാഹ ജീവിതത്തിലേക്ക്\nഒരു സ്ത്രീക്ക് ജോലി ലഭിക്കുന്നതിന് ഭര്‍ത്താവിന്റെ സ്വാധീനം വേണോ, ആരോപണം തെളിയിച്ചാല് മാധ്യമ പ്രവര്‍ത്തനം അവസാനിപ്പിക്കാം: അഭിലാഷ് മോഹനന്\nഗ്യാന്‍വാപി മസ്ജിദിലെ സംഭവങ്ങള് ബാബറി മസ്ജിദില് പണ്ടു നടന്ന കാര്യങ്ങള് ഓര്‍മിപ്പിക്കുന്നു; എംഎ ബേബി\nപത്തനാപുരത്ത് സ്വകാര്യ ബാങ്കില് വന് കവര്‍ച്ച, തൊണ്ണൂറ് പവനോളം സ്വര്‍ണവും നാല് ലക്ഷം രൂപയും നഷ്ടമായി ; പൂജ നടത്തി തറയില് മുടി വിതറിയ ശേഷം മോഷണം\nആരുടെ കയ്യിലെങ്കിലും കുന്നംകുളം മാപ്പുണ്ടെങ്കില് തരണേ; സാബു എം ജേക്കബിനെ പരിഹസിച്ച് പി വി ശ്രീനിജിന് എംഎല്‍എ


സാന്ത്വനമേകാന് ഒന്നാം ക്ലാസുകാര് മുതല് എന്‍ജിനീയറിംഗ് വിദ്യാര്‍ത്ഥി വരെ: ആര്‍ട്സ് ആന്‍ഡ് മെഡിസിന് ആഘോഷമായി – The Editor\nകൊച്ചി: ഒന്നാംക്ലാസു മുതല് എന്‍ജിനീയറിംഗിനു വരെ പഠിക്കുന്ന വലിയൊരു സംഘം വിദ്യാര്‍ഥികള് സംഗീത സാന്ത്വനവുമായി എറണാകുളം ജനറല് ആശുപത്രിയിലെത്തിയപ്പോള് രോഗികള്‍ക്കും കൂട്ടിരിപ്പുകാര്‍ക്കും പൊതുജനങ്ങള്‍ക്ക് കൗതുകവും പിന്നാലെ വിസ്മയവും.\nകൊച്ചി മാതാ സംഗീത വിദ്യാലയത്തിലെ 15 വിദ്യാര്‍ത്ഥികളാണ് ജനറല് ആശുപത്രിയിലെ സംഗീത സാന്ത്വന പരിപാടിയായ ആര്‍ട്സ് ആന്‍ഡ് മെഡിസിനില് ഗാന വിസ്മയം തീര്‍ത്തത്.\nകൊച്ചി ബിനാലെ ഫൗണ്ടേഷന്. മെഹ്ബൂബ് മെമ്മോറിയല് ഓര്‍ക്കസ്ട്ര എന്നിവ സംയുക്തമായി സംഘടിപ്പിച്ചു വരുന്ന ആര്‍ട്സ് ആന്‍ഡ് മെഡിസിന്‍റെ 242-ാമത് ലക്കമായിരുന്നു ബുധനാഴ്ച.\nവ്യാജ വാര്‍ത്ത; ജനം ടിവിക്കെതിരെ പൊലീസ് കേസെടുത്തു\nപ്രശസ്ത സംഗീതാധ്യാപകനായ വര്‍ഗീസ് മാസ്റ്ററുടെ മാതാ സംഗീത വിദ്യാലയത്തിലെ കുട്ടികള് 20 പാട്ടുകളാണ് ആര്‍ട്സ് ആന്‍ഡ് മെഡിസിനില് അവതരിപ്പിച്ചത്. ഒന്നാം ക്ലാസില് പഠിക്കുന്ന അഞ്ജലിയും പ്രണവുമായിരുന്നു ഗായകരിലെ ബേബികള്. നാലാം ക്ലാസുകാരി സെറേലിയ അന്നം, അഞ്ചാം ക്ലാസുകാരികളായ അലീന രാജേഷ്, അലീന ജോസ്, 11 വയസ്സുകാരന് യദു നന്ദന്, ആറാം ക്ലാസുകാരി പവിത്ര അനില്, ഏഴാം ക്ലാസുകാരിയായ അനുഗ്രഹ, എട്ടാം ക്ലാസില് പഠിക്കുന്ന മെഹ്താബ്, ജെബ്രിയേല് ജോജോ, ഒമ്പതാം ക്ലാസുകാരി ദിയ ഐഷ, പത്താംക്ലാസുകാരി ആര്യ, പ്ലസ് വണ് വിദ്യാര്‍ത്ഥിനി ജനേഷ രാജേഷ്, ബി എ വിദ്യാര്‍ത്ഥിനി ആതിര വി എസ്, എന്‍ജിനീയറിംഗ് വിദ്യാര്‍ത്ഥിനി നേഹ മരിയ എന്നിവരാണ് പരിപാടി അവതരിപ്പിച്ചത്.\nപന്ത്രണ്ടു മലയാളം, നാല് വീതം ഹിന്ദി, തമിഴ് ഗാനങ്ങളുമാണ് സംഘം അവതരിപ്പിച്ചത്. കഴിഞ്ഞ ഒന്നര പതിറ്റാണ്ടായി സംഗീതാധ്യായന രംഗത്ത് തങ്ങളുടേതായ വ്യക്തി മുദ്ര പതിപ്പിച്ച സ്ഥാപനമാണ് മാതാ വിദ്യാലയം. കേരള സാഹിത്യ അക്കാദമി, സംഗീത നാടക അക്കാദമി പുരസ്കാരങ്ങളടക്കം നിരവധി അംഗീകാരങ്ങള് വര്‍ഗീസ് മാസ്റ്റര് നേടിയിട്ടുണ്ട്.


ഈ മാസം ഇതുവരെ 17,000 കോടിയിലേറെ നിക്ഷേപിച്ചു|Covid 19 in Kerala|Manorama Online Sampadyam\nഓഹരികളിലെ വിദേശ നിക്ഷേപം ഉയര്‍ന്നു\nമനോരമ ലേഖിക May 19, 2020 04:06 PM IST\nഈ മാസം ഇതുവരെ 17,000 കോടിയിലേറെ നിക്ഷേപിച്ചു\nഇന്ത്യന് ഓഹരികളിലെ വിദേശ നിക്ഷേപം വീണ്ടും ഉയര്‍ന്നു തുടങ്ങി. ഈ മാസം ഇതുവരെയുള്ള ഓഹരികളിലെ വിദേശ നിക്ഷേപം 17,000 കോടി രൂപയ്ക്ക് മുകളില് എത്തി. കൊറോണ ഭീതിയില് വിപണികള് തകര്‍ന്നതോടെ ഇന്ത്യന് വിപണിയില് നിന്നും വിദേശ നിക്ഷേപകര് അകലുന്ന കാഴ്ചയാണ് കണ്ടത്. എന്നാല്, ഈ മാസം തുടക്കം മുതല് ഈ സമീപനത്തിന് മാറ്റം വരികയും നിക്ഷേപം ഉയര്‍ത്തി തുടങ്ങുകയും ചെയ്തു. തുടര്‍ച്ചയായി കഴിഞ്ഞ രണ്ട് മാസങ്ങളില് നിക്ഷേപം പിന്‍വലിക്കുന്നതിനാണ് എഫ്പിഐ പ്രാധാന്യം നല്‍കിയത്. വിദേശ നിക്ഷേപകര് ഓഹരികളില് നിന്നും ഏപ്രില് മാസത്തില് 6,883 കോടി രൂപയും മാര്‍ച്ചില് 61,973 കോടി രൂപയും പിന്‍വലിച്ചു. ഡിപ്പോസിറ്ററികള് ലഭ്യമാക്കുന്ന ഏറ്റവും പുതിയ കണക്കുകള് അനുസരിച്ച് മെയ് 15 വരെ വിദേശ നിക്ഷേപകരില് നിന്നും 17,363 കോടി രൂപയുടെ നിക്ഷേപം ഇന്ത്യന് ഓഹരി വിപണിയിലേക്ക് എത്തി. അതേസമയം ഇക്കാലയളവില് കടപത്ര വിപണിയില് നിന്നും എഫ്പിഐ 18,355 കോടി രൂപയുടെ നിക്ഷേപം പിന്‍വലിച്ചു. മെയ് മാസത്തിലെ എഫ്പിഐ നിക്ഷേപത്തിലേറെയും ബ്ലോക് ഡീലുകളില് നിന്നുള്ളതാണ്. ഇതില് ഏറ്റവും പ്രധാനം മെയ്7ന് നടന്ന എച്ച് യുഎല്ലിന്റെ ഇടപാടായിരുന്നു.\nകഴിഞ്ഞ രണ്ട് മാസങ്ങളില് രാജ്യത്തെ മൂലധന വിപണിയില് നിന്നുള്ള മൊത്തം നിക്ഷേപം പിന്‍വലിക്കല് ശക്തമായിരുന്നു. മാര്‍ച്ചില് എക്കാലത്തെയും ഉയര്‍ന്ന നിക്ഷേപം പിന്‍വലിക്കലാണ് വിദേശ നിക്ഷേപകരുടെ ഭാഗത്തു നിന്നും ഉണ്ടായത്. 1.1 ലക്ഷം കോടി രൂപ പിന്‍വലിച്ചു. ഏപ്രില് മാസത്തില് പിന്‍വലിച്ചത് 15,403 കോടി രൂപയാണ്. ആഗോള സമ്പദ്‌വ്യവസ്ഥയില് കൊവിഡ് മഹാമാരിയുടെ പ്രത്യാഘാതം എത്രത്തോളം ആയിരിക്കും എന്ന ആശങ്ക തുടരുന്നുണ്ടെങ്കിലും ഇന്ത്യന് വിപണിയിലെ നിക്ഷേപം വീണ്ടും തുടരാനാണ് വിദേശ നിക്ഷേപകരുടെ തീരുമാനമെന്നറിയുന്നു.\nEnglish Summery:Foreign Investment in Shares increasing


എത്ര പുരോഗമിച്ചെന്ന് പറഞ്ഞാലും ഒരു പെണ്‍കുട്ടി കാല് കാണിച്ചെന്ന് പറഞ്ഞ് ഭൂകമ്പമുണ്ടാക്കിയ ആള്‍ക്കാരല്ലേ. തൻറെ ഗ്ളാമറസ് ബാത്ത് ടബ് ഫോട്ടോഷൂട്ടിനെ കുറിച്ച് തുറന്നു പറഞ്ഞു രസ്ന പവിത്രൻ - Film News Hub\nഊഴം എന്ന ഒറ്റചിത്രത്തിലൂടെ മലയാളികളുടെ പ്രിയപ്പെട്ട അനിയത്തിക്കുട്ടിയായ നടിയാണ് രസ്‌ന പവിത്രന്. ഊഴത്തില് പൃഥ്വിരാജിന്റെയും ജോമോന്റെ സുവിശേഷങ്ങളില് ദുല്‍ഖറിന്റെയു അനുജത്തിയായി രസ്‌ന തിളങ്ങി. ഇടക്ക് സോഷ്യല് മീഡിയകളില് ഗ്ലാമര് ചിത്രങ്ങള് പങ്കുവെച്ച് ആരാധകരെ ഞെട്ടിക്കുകയും ചെയ്തു.\nഅഞ്ച് വര്‍ഷം നീണ്ട പ്രണയത്തിനൊടുവിലായിരുന്നു രസ്‌നയുടെ വിവാഹം. എയര് ഏഷ്യയിലെ ഉദ്യോഗസ്ഥനായ ഡാലിന് സുകുമാരനാണ് രസ്‌നയുടെ ഭര്‍ത്താവ്. വിവാഹ ശേഷം ഒരു വര്‍ഷത്തെ ഇടവേളയ്ക്ക് ശേഷം സിനിമയിലേക്ക് തിരിച്ചുവരവിന് ഒരുങ്ങുകയാണ് രസ്‌ന. ഇപ്പോള് ഒരു മാധ്യമത്തിന് അനുവദിച്ച അഭിമുഖത്തില് പ്രണയവും വിവാഹവും ഗ്ലാമര് ഫോട്ടോഷൂട്ടിനെയുമൊക്കെ കുറിച്ച് നടി തുറന്ന് പറഞ്ഞിരിക്കുകയാണ്.\n‘ഒരു തീം ഷൂട്ട് ചെയ്യാനായിരുന്നു പ്‌ളാന്. ബാത്ത് ടബില് വച്ചുള്ള ആ ഷൂട്ടില് മൂടിപ്പൊതിഞ്ഞ വേഷം ധരിക്കാന് പറ്റില്ലല്ലോ! അനിയത്തിക്കുട്ടിയെന്ന ഇമേജും എന്നെ അങ്ങനെ മോഡേണ് വേഷത്തില് കണ്ടിട്ടില്ലാത്തതും കൊണ്ടായിരിക്കാം പലര്‍ക്കും അതിശയം തോന്നിയത്.\nഎത്ര പുരോഗമിച്ചെന്ന് പറഞ്ഞാലും ഒരു പെണ്‍കുട്ടി കാല് കാണിച്ചെന്ന് പറഞ്ഞ് ഭൂകമ്പമുണ്ടാക്കിയ ആള്‍ക്കാരല്ലേ. സിനിമയില് നാടന് വേഷങ്ങളും മോഡേണ് വേഷങ്ങളും ചെയ്യാം. ഗ്‌ളാമറിന് വേണ്ടി ഗ്‌ളാമര് ചെയ്യാന് എന്തായാലും തയ്യാറല്ല. ‘കല്യാണം കഴിഞ്ഞിട്ട് കഴിഞ്ഞ മാസം ഒരുവര്‍ഷമായി. കല്യാണം കഴിച്ച സമയത്തും സിനിമയില് തുടരണമെന്നുതന്നെയായിരുന്നു ആഗ്രഹം. ഇപ്പോഴും സിനിമ തന്നെയാണ് എന്റെ ഫോക്കസ്.’\nരസ്നയുടെ ബാത്ത് ടാബിലുള്ള ഗ്ലാമറസ് ചിത്രങ്ങൾ വൻ ഹിറ്റായിരുന്നു അതോടൊപ്പം തന്നെ സദാചാര വാദികളുടെ ആക്രമണവും ശെരിക്കും താരം ഏറ്റു വാങ്ങിയിരുന്നു. പൊതുവേ ഇത്തരം ആരോപണങ്ങളോട് ശക്തമായ ഭാഷയിൽ ആണ് രസ്ന മറുപിടി പറയാറ്.\nPrevious articleമലയാള സിനിമയിൽ എത്തിയപ്പോൾ ഞാനും അതിന് ഇരയായി, അതോടെ ഞാനെന്റെ ശരീരത്തെ വെറുത്തു: വെളിപ്പെടുത്തലുമായി നടി കാർത്തിക മുരളീധരൻ\nNext articleസ്ലീവ്‌ലെസ് ടോപ്പും ഷോർട്സും അണിഞ്ഞ് പകൽ സ്വപ്നം കണ്ട് അനശ്വര, ഫോട്ടോകൾ വൈറൽ\nMALAYALAM admin - November 2, 2020 0\nമോഹൻലാൽ ജീത്തു ജോസഫ് കൂട്ടുകെട്ടിൽ പിറന്ന ദൃശ്യം മലയാളത്തിലെ എക്കാലത്തെയും മികച്ച ഫാമിലി ത്രില്ലർ ചിത്രങ്ങളിൽ ഒന്നാണ്. ഇപ്പോൾ ചിത്രത്തിന്റെ രണ്ടാം ഭാഗത്തിന്റെ ഷൂട്ടിംഗ് ഇടുക്കിയിലെ തൊടുപുഴയിൽ നടക്കുകയാണ്.അതിനിടയിൽ സിനിമയുടെ...


കൊള്ളാം പൊളി സാനം !! ശീര്‍ഷാസനം ചെയ്യുന്ന മലയാളികളുടെ ഈ പ്രിയതാരം ആരാണെന്നു മനസ്സിലായോ ? - മലയാളം ന്യൂസ് പോർട്ടൽ\nPosted on April 24, 2020, 10:43 AM\nയോഗ ഇന്ന് എല്ലാവരുടെയും നിത്യജീവിതത്തിലെ പ്രധാന ഘടകം ആണ്, താരങ്ങൾ എല്ലാം തന്നെ യോഗ ചെയ്യാറുണ്ട്, വ്യത്യസ്തമായ യോഗ പരീശീലന ചിത്രങ്ങൾ സോഷ്യൽ മീഡിയ വഴി പങ്കുവെക്കാറുമുണ്ട്, സംയുകത വര്മയുടെയും, സാനിയ ഇയ്യപ്പന്റേയും യോഗ ചിത്രങ്ങൾ ഈ ഇടയ്ക്ക് സോഷ്യൽ മീഡിയിൽ വൈറൽ ആയിരുന്നു ഇപ്പോൾ മറ്റൊരു സൂപ്പർ താരവും തന്റെ യോഗ ചിത്രങ്ങളുമായി എത്തിയിരിക്കുകയാണ്, ശീര്ഷാസനത്തിന്റെ ചിത്രങ്ങൾ ആണ് നടി പങ്കു വെച്ചിരിക്കുന്നത്.\nമറ്റാരും അല്ല മലയാളികളുടെ പ്രിയപ്പെട്ട അമല പോൾ തന്നെ ആണിത്. സഹോദരനുമായി ചേര്‍ന്ന് കൊച്ചിയില് യോഗാ സ്റ്റുഡിയോയും അമല ആരംഭിച്ചിരുന്നു. യോഗ ചെയ്യുന്ന വിഡിയോകളും നടി സമൂഹമാധ്യമങ്ങളില് പോസ്റ്റ് ചെയ്യാറുണ്ട്. അമല ആദ്യമായി ശീര്‍ഷാസനം ചെയ്യുന്നത് 2018ലാണ്. അന്ന് അതിന്റെ സന്തോഷം താരം പങ്കുവച്ചിരുന്നു. “ശരീരത്തിന്റെ ആദ്യപകുതി താഴ് ഭാഗത്തെക്കാള് ദുര്‍ബലമായതുകണ്ട് ശീര്‍ഷാസനം ചെയ്യാന് ബുദ്ധിമുട്ടുകയായിരുന്നു. ഗുരുക്കന്‍മാരുടെ സഹായത്തോടെയും ചുവരില് ചാരിയുമൊക്കെയാണ് ഞാനിത് ചെയ്തിരുന്നത്.\nഎന്റെ ഈ കംഫര്‍ട്ട് സോണില് നിന്നു മാറാതെ ഒരിക്കലും ഇത് ചെയ്യാന് കഴിയില്ലെന്ന യാഥാര്‍ഥ്യം എനിക്കും മനസ്സിലായി. അതുകൊണ്ടുതന്നെ ഞാനിത് സ്വയം പരിശീലിക്കാന് തുടങ്ങി. കുറച്ച് കഷ്ടപ്പാട് നിറഞ്ഞതായിരുന്നു. നിരവധി തവണ വീഴുകയും ചെയ്തു. എങ്കിലും ശരീരത്തിന്റെ മുകള്‍ഭാഗം കരുത്തുനേടുന്നത് എനിക്കു മനസ്സിലാകുന്നുണ്ടായിരുന്നു,” എന്നായിരുന്നു അമല അന്ന് കുറിച്ചത്.


മസ്‌കാര സ്ഥിരമായി ഉപയോഗിക്കുന്നവർ തീർച്ചയായും ശ്രദ്ധിക്കേണ്ട കാര്യങ്ങള് – East Coast Daily Malayalam\nഇന്നത്തെ കാലത്തെ ഏറ്റവും വലിയ ട്രെന്‍ഡ് വാട്ടര്‍പ്രൂഫ് മസ്‌കാരയാണ്\nSep 9, 2018, 02:52 pm IST\nകണ്ണിന്റെ അഴക് വര്‍ധിപ്പിക്കാനാണ് പെൺകുട്ടികൾ മസ്‌കാരയും കണ്‍മഷിയുമെല്ലാം ഉപയോഗിക്കുന്നത്. പെണ്ണിന്റെ അഴക് വര്‍ധിപ്പിക്കാന് ഇതെല്ലാം സഹായിക്കുമെങ്കിലും ഇതിലൊക്കെ അടങ്ങിയിരിക്കുന്ന കെമിക്കലുകളാണ് പ്രശ്നങ്ങൾ ഉണ്ടാക്കുന്നത്.\nമസ്‌കാര ഉപയോഗിക്കുമ്പോള് ശ്രദ്ധിക്കേണ്ടത്\nകണ്ണുകള്‍ക്ക് വലിപ്പം തോന്നിപ്പിക്കാനും കണ്‍പീലികള് കൂടുതല് കറുപ്പുള്ളതാക്കാനും മസ്‌കാര സഹായിക്കും എന്നാല് ഇത് കണ്ണില് പോകാതെ പരമാവധി സൂക്ഷിക്കണം. അതുപോലെ കോണ്‍ടാക്‌ട് ലെന്‍സ് ഉപയോഗിക്കുന്നവര് മസ്‌കാര ബ്രഷ് ലെന്‍സില് കൊള്ളാതെ സൂക്ഷിക്കണം.\nമാര്‍ക്കറ്റില് കിട്ടുന്ന വിലകുറഞ്ഞ മസ്‌കാര ദയവു ചെയ്തു ഉപയോഗിക്കാതിരിക്കുക. പണം ലാഭിക്കാം എന്നല്ലാതെ ഇത്കൊണ്ട് ഒരു ഉപകാരവുമില്ല. പകരം കിട്ടുന്നത് രോഗങ്ങള് ആകാം. അതിനാല് നല്ല ഇനം മസ്‌കാര തന്നെ തിരഞ്ഞെടുക്കുക.\nRead also:നരച്ച മുടി കറുപ്പിയ്ക്കാന് ചില നാട്ടുവഴികള്\nനാല് മാസത്തില് കൂടുതല് എത്ര കൂടിയ മസ്‌കാര ആയാലും ഉപയോഗിക്കാതിരിക്കുക. അതുപോലെ ദിവസവും ഉപയോഗം ഇല്ലെങ്കില് ചെറിയ കുപ്പിമസ്‌കാര വാങ്ങുക. കണ്ണിനടിയില് ഒരു ടിഷ്യൂ വെച്ച ശേഷം വേണം മസ്‌കാര ഉപയോഗിക്കാന്.\nഇന്നത്തെ കാലത്തെ ഏറ്റവും വലിയ ട്രെന്‍ഡ് വാട്ടര്‍പ്രൂഫ് മസ്‌കാരയാണ്. ദീര്‍ഘനേരം നില നില്‍ക്കും എന്നതിനാല് ഇത ഉപയോഗിക്കുന്നവര് ഒരു ഐ മേക്കപ്പ് റിമൂവര് കൂടി കരുതുക. ഇത് ഇല്ലെങ്കില്‍നല്ല വെളിച്ചെണ്ണ ഉപയോഗിച്ചു കണ്ണുകള് തുടച്ച ശേഷം ഒരു ടിഷ്യൂ കൊണ്ട്മൃദുവായി തുടച്ചു കളയാം. എത്രയൊക്കെ തിരക്കാണെങ്കിലും ഒരു കാരണവശാലും മേക്കപ്പ് അത് മുഖത്തായാലും കണ്ണില് ആയാലും അതുമായി ഉറങ്ങാന് പോകാതിരികുക.\nകന്യാസ്ത്രീകളുടെ സമരം: വനിതാ കമ്മീഷന്റെ പ്രസ്താവന ഇങ്ങനെ


(1856-07-14)14 ജൂലൈ 1856\n17 ജൂൺ 1895(1895-06-17) (പ്രായം 38)\nമറാഠി എഴുത്തുകാരനും വിദ്യാഭ്യാസചിന്തകനും ബാലഗംഗാധരതിലകന്റെ സമകാലികനുമായിരുന്ന അഗർക്കർ ഗോപാൽ ഗണേശ്. സാമൂഹികപരിഷ്കർത്താവ്, പത്രപ്രവർത്തകൻ എന്നീ നിലകളിലും പ്രശസ്തി ആർജിച്ചിട്ടുള്ള വ്യക്തിയായിരുന്നു. കേസരിദിനപത്രത്തിന്റെ പത്രാധിപരായിരിക്കവേ എഴുതിയ ഒരു മുഖപ്രസംഗത്തിന്റെ പേരിൽ ഇദ്ദേഹത്തിനെതിരായി ഗവൺമെന്റ് കേസെടുത്ത് തടവുശിക്ഷയ്ക്ക് വിധിച്ചു (1883). 101 ദിവസം നീണ്ടുനിന്ന കാരാഗൃഹവാസത്തിനിടയിൽ ഇദ്ദേഹം ഷേക്സ്പിയറുടെ ഹാംലറ്റ് മറാഠിയിലേക്ക് വിവർത്തനം ചെയ്തു.\n"https://ml.wikipedia.org/w/index.php?title=അഗർക്കർ,_ഗോപാൽ_ഗണേശ്&oldid=3423252" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 10:16, 27 ഓഗസ്റ്റ് 2020.


പിഡിപി മത്സരിച്ചേയ്ക്കും | PDP to field candidates in the Lok Sabha election - Malayalam Oneindia\nകൊല്ലം: ലോക്സഭാ തിരഞ്ഞെടുപ്പില് സ്വന്തം സ്ഥാനാര്‍ത്ഥികളെ നിര്‍ത്തി മത്സരിപ്പിയ്ക്കാന് പിഡിപി ആലോചിയ്ക്കുന്നു. മാര്‍ച്ച് ആറിന് ആലപ്പുഴയില് നടക്കുന്ന കേന്ദ്രകമ്മിറ്റിയോഗത്തിലും അന്ന് തന്നെ ഉച്ചയ്ക്ക് ശേഷം നടക്കുന്ന സെക്രട്ടേറിയറ്റ് യോഗത്തിലും ഇത് സംബന്ധിച്ച് അന്തിമതീരുമാനമെടുക്കും.\nഏഴ് ലോക്സഭാ സീറ്റുകളില് സ്ഥാനാര്‍ത്ഥികളെ നിര്‍ത്താനാണ് പിഡിപിയുടെ തീരുമാനം. തിരുവനന്തപുരം, കൊല്ലം, എറണാകുളം, മലബാറിലെ നാല് സീറ്റുകള് എന്നിങ്ങനെ പിഡിപിയ്ക്ക് സ്വാധീനമുള്ള ഏഴ് മണ്ഡലങ്ങളില് സ്ഥാനാര്‍ത്ഥികളെ നിര്‍ത്താനാണ് നീക്കം.\nപിഡിപി നേതാക്കള്‍ക്ക് യുഡിഎഫ് നല്കിയ വാഗ്ദാനമൊന്നും പാലിച്ചില്ലെന്ന കാരണമാണ് സ്വന്തം സ്ഥാനാര്‍ത്ഥികളെ നിര്‍ത്താന് പിഡിപിയെ പ്രേരിപ്പിയ്ക്കുന്നത്. ബിജെപി നേതൃത്വത്തിലുള്ള ദേശീയ ജനാധിപത്യസഖ്യത്തിനെതിരായ നിലപാട് എന്ന നിലയ്ക്കായിരിക്കും തിരുവനന്തപുരത്ത് സ്ഥാനാര്‍ത്ഥിയെ നിര്‍ത്തുക.


3rd July 2020, 06:13 PM #1458\n3rd July 2020, 10:20 PM #1459\nബുള്ളറ്റിൻ - 6.30 PM\n• ജില്ലയിൽ ഇന്ന് 17 പേർക്ക് രോഗം സ്ഥിരീകരിച്ചു.\n• ജൂൺ 25 ന് ഡെൽഹി-കൊച്ചി വിമാനത്തിലെത്തിയ പിറവം സ്വദേശികളായ2വയസും 11 മാസവും പ്രായമുള്ള കുട്ടികൾ, ഇവരുമായി സമ്പർക്കത്തിൽ വന്ന അടുത്ത ബന്ധുക്കളായ 30 വയസുള്ള പുരുഷൻ, 55 വയസുള്ള സ്ത്രീ.\n• ജൂൺ 19 ന് റോഡ് മാർഗം ബാംഗ്ലൂരിൽ നിന്നെത്തിയ 38 വയസുള്ള പൈങ്ങാട്ടൂർ സ്വദേശി, ഇദ്ദേഹവുമായി സമ്പർക്കത്തിൽ വന്ന അടുത്ത ബന്ധുകൂടിയായ 30 വയസുള്ള സ്ത്രീ.\n• ജൂൺ 27 ന് ഖത്തർ - കൊച്ചി വിമാനത്തിലെത്തിയ 25 വയസുള്ള മുപ്പത്തടം സ്വദേശി\n• ജൂൺ 19 ന് ദുബായ് -കണ്ണൂർ വിമാനത്തിലെത്തിയ 26 വയസുള്ള വെങ്ങോല സ്വദേശി,\n• ജൂലൈ 1 ന് പൂനെയിൽ നിന്ന് റോഡ് മാർഗം കൊച്ചിയിലെത്തിയ 47 വയസുള്ള ചേന്ദമംഗലം സ്വദേശി,\n• ജൂൺ 19 ന് ഷാർജ - കൊച്ചി വിമാനത്തിലെത്തിയ 25 വയസുള്ള കോതമംഗലം സ്വദേശി.\n• ജൂൺ 23 ന് ബാംഗ്ലൂർ - കൊച്ചി വിമാനത്തിലെത്തിയ 64 വയസുള്ള തൃപ്പുണിത്തുറ സ്വദേശി.\n• ജൂൺ 19 ന് ഡൽഹി - കൊച്ചി വിമാനത്തിലെത്തിയ 27 വയസുള്ള തിരുവല്ല സ്വദേശി.\n• കൂടാതെ ചെല്ലാനം സ്വദേശിയായ 64 വയസുള്ള സ്ത്രീക്കും ഇന്ന് രോഗം സ്ഥിരീകരിച്ചു.\n• ജൂൺ 29 ന് ദമാം - കോഴിക്കോട് വിമാനത്തിലെത്തിയ 28, 31 വയസുള്ള ഞാറക്കൽ സ്വദേശികൾ, ജൂൺ 29 ന് റിയാദ് - കോഴിക്കോട് വിമാനത്തിലെത്തിയ 53 വയസുള്ള നെടുമ്പാശ്ശേരി സ്വദേശിയും രോഗം സ്ഥിരീകരിച്ച് കോഴിക്കോട് ജില്ലയിൽ ചികിത്സയിലുണ്ട്.\n• ജൂൺ 30 ന് ദുബായ്- കൊച്ചി വിമാനത്തിലെത്തിയ 47 വയസുള്ള കോട്ടയം സ്വദേശിയും ജില്ലയിൽ ചികിത്സയിലുണ്ട്\n• ഇന്നലെ തൃശൂർ ജില്ലയിൽ രോഗം സ്ഥിരീകരിച്ച ഒരാൾ നിലവിൽ എറണാകുളത്ത് സ്വകാര്യ ആശുപത്രിയിൽ ചികിത്സയിൽ ഉണ്ട് .\n• ഇന്ന് 21 പേർ രോഗമുക്തി നേടി. ജൂൺ 12 ന് രോഗം സ്ഥിരീകരിച്ച 49 വയസ്സുള്ള കാക്കനാട് സ്വദേശി, ജൂൺ 22 ന് രോഗം സ്ഥിരീകരിച്ച 30 വയസുള്ള അശമന്നൂർ സ്വദേശിനി, ജൂൺ7ന് രോഗം സ്ഥിരീകരിച്ച 60 വയസുള്ള തൃശൂർ സ്വദേശി, ജൂൺ6ന് രോഗം സ്ഥിരീകരിച്ച 28 വയസുള്ള ഉദയംപേരൂർ സ്വദേശി , ജൂൺ 10 ന് രോഗം സ്ഥിരീകരിച്ച 40 വയസ്സുള്ള കരുമാലൂർ സ്വദേശി, ജൂൺ 15 ന് രോഗം സ്ഥിരീകരിച്ച 52 വയസുള്ള ചേരാനല്ലോർ സ്വദേശി, ജൂൺ 22 ന് രോഗം സ്ഥിരീകരിച്ച 27 വയസ്സുള്ള ചെങ്ങമനാട് സ്വദേശിനി, ജൂൺ 21 ന് രോഗം സ്ഥിരീകരിച്ച 21 വയസ്സുള്ള പച്ചാളം സ്വദേശിനി, ജൂൺ 12 ന് രോഗം സ്ഥിരീകരിച്ച 34 വയസ്സുള്ള ആലങ്ങാട് സ്വദേശി, ജൂൺ 22 ന് രോഗം സ്ഥിരീകരിച്ച 19 വയസ്സുള്ള ഇലഞ്ഞി സ്വദേശിനി , ജൂൺ 23 ന് രോഗം സ്ഥിരീകരിച്ച 27 വയസ്സുള്ള നോർത്ത് പറവൂർ സ്വദേശി, ജൂൺ 15 ന് രോഗം സ്ഥിരീകരിച്ച 27 വയസ്സുള്ള പുത്തൻവേലിക്കര സ്വദേശി, ജൂൺ 21 ന് രോഗം സ്ഥിരീകരിച്ച 32 വയസ്സുള്ള മഴുവന്നൂർ സ്വദേശി, ജൂൺ 24 ന് രോഗം സ്ഥിരീകരിച്ച 33 വയസ്സുള്ള കളമശ്ശേരി സ്വദേശി, ജൂൺ5ന് രോഗം സ്ഥിരീകരിച്ച 42 വയസ്സുള്ള ഏലൂർ സ്വദേശിനി, ജൂൺ 18 ന് രോഗം സ്ഥിരീകരിച്ച 25 വയസ്സുള്ള പെരുമ്പാവൂർ സ്വദേശി, ജൂൺ6ന് രോഗം സ്ഥിരീകരിച്ച 47 വയസ്സുള്ള മഹാരാഷ്ട്ര സ്വദേശി, ജൂൺ 15 ന് രോഗം സ്ഥിരീകരിച്ച 25 വയസ്സുള്ള മഹാരാഷ്ട്ര സ്വദേശി, ജൂൺ 12 ന് രോഗം സ്ഥിരീകരിച്ച 28 വയസ്സുള്ള മഹാരാഷ്ട്ര സ്വദേശി, ജൂൺ 16 ന് രോഗം സ്ഥിരീകരിച്ച ആലപ്പുഴ സ്വദേശി, ജൂൺ 8 ന് രോഗം സ്ഥിരീകരിച്ച 55 വയസ്സുള്ള തമിഴ്നാട് സ്വദേശി, എന്നിവർ രോഗമുക്തരായി.\n• ഇന്ന് 797 പേരെ കൂടി ജില്ലയിൽ പുതുതായി വീടുകളിൽ നിരീക്ഷണത്തിലാക്കി. നിരീക്ഷണ കാലയളവ് അവസാനിച്ച 1105 പേരെ നിരീക്ഷണ പട്ടികയിൽ നിന്നും ഒഴിവാക്കുകയും ചെയ്തു നിരീക്ഷണത്തിൽ ഉള്ളവരുടെ ആകെ എണ്ണം 12945 ആണ്. ഇതിൽ 10966 പേർ വീടുകളിലും, 848 പേർ കോവിഡ് കെയർ സെന്ററുകളിലും 1131 പേർ പണം കൊടുത്തുപയോഗിക്കാവുന്ന സ്ഥാപനങ്ങളിലുമാണ്.\n• ഇന്ന് 26 പേരെ പുതുതായി ആശുപത്രിയിൽ നിരീക്ഷണത്തിനായി പ്രവേശിപ്പിച്ചു.\n കളമശ്ശേരി മെഡിക്കൽ കോളേജ്- 14\n സ്വകാര്യ ആശുപത്രികൾ - 12\n• വിവിധ ആശുപ്രതികളിൽ നിരീക്ഷണത്തിൽ കഴിഞ്ഞിരുന്ന 40 പേരെ ഇന്ന് ഡിസ്ചാർജ് ചെയ്തു.\n കരുവേലിപ്പടി താലൂക്ക് ആശുപത്രി- 1\n സ്വകാര്യ ആശുപത്രികൾ-10\n• ജില്ലയിൽ വിവിധ ആശുപത്രികളിൽ നിരീക്ഷണത്തിലുള്ളവരുടെ എണ്ണം 241 ആണ്.\n കളമശ്ശേരി മെഡിക്കൽ കോളേജ് – 67\n കരുവേലിപ്പടി താലൂക്ക് ആശുപത്രി-6\n അങ്കമാലി അഡ്ലക്സ്- 118\n പറവൂർ താലൂക്ക് ആശുപത്രി- 1\n സ്വകാര്യ ആശുപത്രികൾ - 40\n• ജില്ലയിലെ ആശുപത്രികളിൽ കോവിഡ് രോഗം സ്ഥിരീകരിച്ച് ചികിത്സയിൽ കഴിയുന്നവരുടെ എണ്ണം 183 ആണ്. കളമശ്ശേരി മെഡിക്കൽ കോളേജിൽ 59 പേരും അങ്കമാലി അഡല്ക്സിൽ 119 പേരും ഐ.എൻ.എച്ച്.എസ് സഞ്ജീവനിയിൽ3പേരും, സ്വകാര്യ ആശുപത്രിയിൽ2പേരും ചികിത്സയിലുണ്ട്.\n• ഇന്ന് ജില്ലയിൽ നിന്നും 210 സാമ്പിളുകൾ കൂടി പരിശോധനയ്ക്ക് അയച്ചിട്ടുണ്ട്. ഇന്ന് 268 പരിശോധന ഫലങ്ങളാണ് ലഭിച്ചത്. ഇതിൽ 17 എണ്ണം പോസിറ്റീവും, ബാക്കിയെല്ലാം നെഗറ്റീവും ആണ്. ഇനി 327 ഫലങ്ങളാണ് ലഭിക്കാനുള്ളത്.\n• ഇന്ന് 592 കോളുകൾ ആണ് കൺട്രോൾ റൂമിൽ ലഭിച്ചത്. ഇതിൽ 348 കോളുകൾ പൊതുജനങ്ങളിൽ നിന്നുമായിരുന്നു.\n• ഹൈക്കോർട്ട് ജീവനക്കാർക്ക് വ്യക്തിഗതസുരക്ഷ ഉപാധികൾ, കൈകഴുകുന്ന രീതി, മാസ്കുകളുടെ ശരിയായ ഉപയോഗം, ബ്രേക്ക് ദി ചെയിൻ, ഓഫീസ് അണുവിമുക്തമാക്കൽ തുടങ്ങിയ വിഷയങ്ങളിൽ പരിശീലനം നൽകി.\n• വാർഡ് തലങ്ങളിൽ 4346 വീടുകൾ സന്ദർശിച്ചു ബോധവൽക്കരണം നടത്തി. വീടുകളിൽ നിരീക്ഷണത്തിൽ കഴിയുന്നവരുമായി ഫോൺ വഴി ബന്ധപ്പെട്ട് ആരോഗ്യ സ്ഥിതിയും വിലയിരുത്തി വരുന്നു.\n• കൊറോണ കൺട്രോൾറൂമിന്റെ കീഴിൽ പ്രവർത്തിക്കുന്ന ടെലി ഹെൽത്ത് ഹെൽപ്പ് ലൈൻ സംവിധാനത്തിൽ നിന്ന് വീഡിയോ കോൾ വഴി ഇന്ന് നിരീക്ഷണത്തിൽ കഴിയുന്ന 421 പേർക്ക് സേവനം നൽകി. ഇവർ ഡോക്ടറുമായി നേരിൽ കണ്ട് സംസാരിക്കുകയും ആശങ്കകൾ പരിഹരിക്കുകയും ചെയ്തു. കൂടാതെ ഇന്ന് ജില്ലയിലെ പ്രധാന മാർക്കറ്റുകളിൽ എത്തിയ 87 ചരക്കു ലോറികളിലെ 117 ഡ്രൈവർമാരുടെയും ക്ളീനർമാരുടെയും വിവരങ്ങൾ ശേഖരിച്ചു. ഇതിൽ 64 പേരെ ഫോൺ വഴി ബന്ധപ്പെട്ട് വിവരങ്ങൾ ശേഖരിച്ചു. ആരിലും രോഗലക്ഷണങ്ങൾ ഇല്ല.\n5th July 2020, 07:19 PM #1460\nഇന്ന് 225 പേർക്കാണ് കോവിഡ്-19 സ്ഥിരീകരിച്ചത്. പാലക്കാട് ജില്ലയില്* 29 പേര്*ക്കും, കാസര്*ഗോഡ് 28 പേര്*ക്കും, തിരുവനന്തപുരം 27 പേര്*ക്കും, മലപ്പുറം 26 പേര്*ക്കും, കണ്ണൂര്* 25 പേര്*ക്കും, കോഴിക്കോട് 20 പേര്*ക്കും രോഗം ബാധിച്ചു. ആലപ്പുഴ 13, എറണാകുളം തൃശ്ശൂര്* ജില്ലകളില്* 12 വീതം, കൊല്ലം 10, കോട്ടയം 8, ഇടുക്കി, വയനാട് ജില്ലകളില്* 6, പത്തനംതിട്ട3എന്നിങ്ങനെയാണ് കോവിഡ് ബാധ സ്ഥിരീകരിച്ച മറ്റുള്ളവരുടെ കണക്ക്.\nഇന്ന് രോഗം സ്ഥിരീകരിച്ചവരില്* 117 പേര്* വിദേശ രാജ്യങ്ങളില്* നിന്നും 57 പേര്* മറ്റ് സംസ്ഥാനങ്ങളില്* നിന്നും വന്നതാണ്. സൗദി അറേബ്യ-35, യു.എ.ഇ.- 30, കുവൈറ്റ്- 21, ഖത്തര്*- 17, ഒമാന്*- 9, ബഹറിന്*- 4, റഷ്യ-1 എന്നിങ്ങനെയാണ് വിദേശ രാജ്യങ്ങളില്* നിന്നും വന്നത്. കര്*ണാടക- 24, ഡല്*ഹി- 12, തമിഴ്*നാട്- 10, മഹാരാഷ്ട്ര- 8, തെലുങ്കാന- 2, ഹരിയാന- 1 എന്നിങ്ങനെയാണ് മറ്റ് സംസ്ഥാനങ്ങളില്* നിന്നും വന്നവര്*.\n38 പേര്*ക്കാണ് സമ്പര്*ക്കത്തിലൂടെ രോഗം ബാധിച്ചത്. തിരുവനന്തപുരം ജില്ലയിലെ 22 പേര്* സമ്പർക്കത്തിലൂടെ രോഗബാധിതരായി. കോഴിക്കോട് ജില്ലയിലെ5പേര്*ക്കും, കാസര്*ഗോഡ്4പേര്*ക്കും, എറണാകുളം3പേര്*ക്കും, മലപ്പുറം2പേര്*ക്കും, കൊല്ലം, ആലപ്പുഴ ജില്ലകളിലെ ഒരാള്*ക്ക് വീതവുമാണ് സമ്പര്*ക്കത്തിലൂടെ രോഗം ബാധിച്ചത്. കണ്ണൂര്* ജില്ലയിലെ7ഡി.എസ്.സി. ജവാന്*മാര്*ക്കും2സി.ഐ.എസ്.എഫ്. ജവാന്*മാര്*ക്കും തൃശൂര്* ജില്ലയിലെ2ബി.എസ്.എഫ്.കാര്*ക്കും2ഷിപ്പ് ക്രൂവിനും രോഗം ബാധിച്ചിട്ടുണ്ട്.\nരോഗം സ്ഥിരീകരിച്ച് ചികിത്സയിലായിരുന്ന 126 പേരുടെ പരിശോധനാഫലം നെഗറ്റീവ് ആയി. കൊല്ലം ജില്ലയില്* നിന്നുള്ള 31 പേരുടെയും, മലപ്പുറം ജില്ലയില്* നിന്നുള്ള 28 പേരുടെയും, തൃശൂര്* ജില്ലയില്* നിന്നുള്ള 12 പേരുടെയും, തിരുവനന്തപുരം ജില്ലയില്* നിന്നുള്ള 11 പേരുടെയും (ഒരുആലപ്പുഴ), പത്തനംതിട്ട (ഒര ആലപ്പുഴ), എറണാകുളം (2 കോട്ടയം, ഒരു പാലക്കാട്) ജില്ലകളില്* നിന്നുള്ള 10 പേരുടെ വീതവും, പാലക്കാട് ജില്ലയില്* നിന്നുള്ള7പേരുടേയും, വയനാട് ജില്ലയില്* നിന്നുള്ള6പേരുടെയും, കോഴിക്കോട് ജില്ലയില്* നിന്നുള്ള5പേരുടെയും, കോട്ടയം, കണ്ണൂര്* ജില്ലകളില്* നിന്നുള്ള3പേരുടെ വീതവും പരിശോധനാഫലം ആണ് ഇന്ന് നെഗറ്റീവ് ആയത്. ഇതോടെ 2228 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 3174 പേര്* ഇതുവരെ കോവിഡില്* നിന്നും മുക്തി നേടി.\nവിവിധ ജില്ലകളിലായി 1,80,939 പേരാണ് ഇപ്പോള്* നിരീക്ഷണത്തിലുള്ളത്. നിരീക്ഷണത്തിലുള്ളവരില്* 1,77,995 പേര്* വീട്/ഇന്*സ്റ്റിറ്റിയൂഷണല്* ക്വാറന്റൈനിലും 2944 പേര്* ആശുപത്രികളിലും നിരീക്ഷണത്തിലാണ്. 377 പേരെയാണ് ഇന്ന് ആശുപത്രിയില്* പ്രവേശിപ്പിച്ചത്.\nകഴിഞ്ഞ 24 മണിക്കൂറിനിടെ 7461 സാമ്പിളുകളാണ് പരിശോധിച്ചത്. റുട്ടീന്* സാമ്പിള്*, ഓഗ്മെന്റഡ് സാമ്പിള്*, സെന്റിനല്* സാമ്പില്*, പൂള്*ഡ് സെന്റിനില്*, സി.ബി. നാറ്റ്, ട്രൂ നാറ്റ് എന്നിവ ഉള്*പ്പെടെ ഇതുവരെ ആകെ 2,68,218 സാമ്പിളുകളാണ് പരിശോധനയ്ക്കായി അയച്ചത്. ഇതില്* 5881 സാമ്പിളുകളുടെ പരിശോധനാ ഫലം വരാനുണ്ട്. ഇതുകൂടാതെ സെന്റിനല്* സര്*വൈലന്*സിന്റെ ഭാഗമായി ആരോഗ്യ പ്രവര്*ത്തകര്*, അതിഥി തൊഴിലാളികള്*, സാമൂഹിക സമ്പര്*ക്കം കൂടുതലുള്ള വ്യക്തികള്* മുതലായ മുന്*ഗണനാ ഗ്രൂപ്പുകളില്* നിന്ന് 58,728 സാമ്പിളുകള്* ശേഖരിച്ചതില്* 56,374 സാമ്പിളുകള്* നെഗറ്റീവ് ആയി.\nഇന്ന് പുതിയ 24 ഹോട്ട് സ്*പോട്ടുകളാണുള്ളത്. ആലപ്പുഴ ജില്ലയിലെ പട്ടണക്കാട് (കണ്ടൈന്*മെന്റ് സോണ്* വാര്*ഡ് 16), തുറവൂര്* (1, 16, 18), കുതിയതോട് (1, 16), എഴുപുന്ന (15), അമ്പലപ്പുഴ സൗത്ത് (2), ചെറിയനാട് (7), കൊല്ലം ജില്ലയിലെ കൊല്ലം കോര്*പറേഷന്* (53), കൊട്ടാരക്കര മുന്*സിപ്പാലിറ്റി (2, 4, 6, 7, 8), മേലില (15), തേവലക്കര (8), ആലപ്പാട് (അഴീക്കല്* ഹാര്*ബര്*), എറണാകുളം ജില്ലയിലെ പറവൂര്* മുന്*സിപ്പാലിറ്റി (8), കൊടുങ്ങല്ലൂര്* (8), തൃക്കാക്കര മുന്*സിപ്പാലിറ്റി (28), ആലുവ മുന്*സിപ്പാലിറ്റി (ആലുവ മാര്*ക്കറ്റ്), പാലക്കാട് ജില്ലയിലെ നല്ലേപ്പിള്ളി (7), കൊടുവായൂര്* (13), വാണിയംകുളം (6), ആനക്കര (3), കണ്ണൂര്* ജില്ലയിലെ കടമ്പൂര്* (3), കീഴല്ലൂര്* (3), കുറ്റ്യാട്ടൂര്* (13), കുന്നോത്ത്പറമ്പ് (15), തിരുവനന്തപുരം ജില്ലയിലെ വെള്ളനാട് (12, 13) എന്നിവയാണ് പുതിയ ഹോട്ട് സ്*പോട്ടുകള്*.\n6 പ്രദേശങ്ങളെ ഹോട്ട് സ്*പോട്ടില്* നിന്നും ഒഴിവാക്കിയിട്ടുണ്ട്. കണ്ണൂര്* ജില്ലയിലെ വേങ്ങാട് (കണ്ടൈന്*മെന്റ് സോണ്* സബ് വാര്*ഡ് 12), ഉള്ളിക്കല്* (വാര്*ഡ് 19), ചെങ്ങളായി (14), കാടാച്ചിറ (3), എറണാകുളം ജില്ലയിലെ ശ്രീമൂല നഗരം (1, 7, 9, 10, 11, 12), മലയാറ്റൂര്*-നീലേശ്വരം (15) എന്നിവയേയാണ് കണ്ടൈമെന്റ് സോണില്* നിന്നും ഒഴിവാക്കിയത്. നിലവില്*153 ഹോട്ട് സ്*പോട്ടുകളാണ് ഉള്ളത്.


മുഇസ് അലിക്ക്് നാല് ഗോൾ; കൊറിയൻ വലയിൽ ഖത്തർ ആറാട്ട് | qatar-qatar news-gulf news | Madhyamam\ndate_range 14 Jan 2019 6:13 AM GMT\nമുഇസ് അലിക്ക്് നാല് ഗോൾ; കൊറിയൻ വലയിൽ ഖത്തർ ആറാട്ട്\nഏഷ്യൻകപ്പിൽ ഖത്തർ പ്രീ ക്വാർട്ടറിൽ\nവ്യാഴാഴ്ച സൗദിയുമായി ഏറ്റുമുട്ടും\nദോഹ: ഉത്തരകൊറിയയെ ഏകപക്ഷീയമായ ആറ് ഗോളിന് തകർത്ത് ഖത്തർ പ്രീ ക്വാർട്ടറിൽ. യു വതാരം അൽ മുഇസ് അലിയുടെ നാല് ഗോളുകളാണ് ഖത്തറിന് വമ്പൻ ജയം സമ്മാനിച്ചത്. ബൂഅലീം ഖൗ ഖിയും ഏഷ്യൻ പ്ലെയർ ഓഫ് ദി ഇയർ അബ്ദുൽ കരീം ഹസനും ഓരോ ഗോൾ നേടി. അൽഐനിലെ ശൈഖ് ഖലീഫ രാജ ്യാന്തര സ്റ്റേഡിയത്തിൽ താരതമ്യേന ദുർബലരായ ഉത്തര കൊറിയയെ നേരിടാനിറങ്ങുമ്പോൾ കഴിഞ്ഞ കളിയിൽ നിന്നും വലിയ മാറ്റങ്ങളില്ലാതെയാണ് ഫെലിക്സ് സാഞ്ചസ് ടീമിനെ ഇറക്കിയത്. കഴിഞ്ഞ കളിയിലെ സ്കോററായ ബസാം റാവിക്ക് പകരം അബ്ദുൽ കരീം ഹസനെ ആദ്യ ഇലവനിൽ തന്നെ ഇറക്കിയിരുന്നു. കളിയുടെ തുടക്കം മുതൽ തന്നെ ആക്രമണം തുടങ്ങിയ അന്നാബികൾ ഉത്തര കൊറിയൻ താരനിരക്ക് ഒരവസരവും നൽകിയില്ല. ഹസൻ അൽ ഹൈദൂസും അക്രം അഫീഫും ഇരുവശത്ത് കൂടെയും നിരന്തരം പന്തെത്തിച്ചു. മുഇസ് അലിയുടെ തുടരെത്തുടരെയുള്ള ആക്രമണം കൊറിയൻ കീപ്പർ റി മ്യോങ് ഗുകിന് കടുത്ത തലവേദന സൃഷ്ടിച്ചുകൊണ്ടിരുന്നു. എട്ടാം മിനുട്ടിൽ തന്നെ ഖത്തർ ലക്ഷ്യം കണ്ടു.\nഅക്രം അഫീഫിെൻറ പാസിൽ നിന്ന് മുഇസ് അലി ഖത്തറിനായി ആദ്യ ഗോൾ കണ്ടെത്തി. രണ്ട് മിനുട്ടിന് ശേഷം മുഇസ് അലി ലീഡ് ഇരട്ടിയാക്കി. ഇത്തവണ ക്യാപ്റ്റൻ ഹസൻ അൽ ഹൈദൂസാണ് അവസരമൊരുക്കിയത്. ഖത്തറിെൻറ മുന്നേറ്റം ശക്തമായപ്പോൾ കൊറിയൻ താരങ്ങൾക്ക് നിയന്ത്രണം വിട്ടു. റി ഉൻ ചോയ്, ജോങ് ഗ്വാൻ, റി ജിൻ എന്നിവർ തുടരെ മഞ്ഞക്കാർഡ് കണ്ടു. ഇടക്ക് കൊറിയൻ നിരയുടെ ഒറ്റപ്പെട്ട പ്രത്യാക്രമണങ്ങൾ വന്നെങ്കിലും അബ്ദുൽ കരീം ഹസെൻറ നേതൃത്വത്തിലുള്ള ഖത്തർ പ്രതിരോധനിര അതെല്ലാം തകർത്തു. ആദ്യ പകുതി അവസാനിക്കാൻ രണ്ട് മിനുട്ട് ശേഷിക്കേ ബൂഅലീം ഖൗഖി അക്രം അഫീഫിെൻറ പാസിൽ തലവെച്ച് സ്കോർ മൂന്നാക്കുകയും നില ഭദ്രമാക്കുകയും ചെയ്തു. മൂന്ന് ഗോളിെൻറ ലീഡുണ്ടായിട്ടും രണ്ടാം പകുതിയിലും ഖത്തർ മികച്ച പ്രകടനം പുറത്തെടുത്ത് കൊറിയക്കെതിരെയുള്ള ആക്രമണം കനപ്പിച്ചു. ഇതിന് ഫലവും കണ്ടു. 55ാം മിനുട്ടിൽ വീണ്ടും ലക്ഷ്യം കണ്ടു മുഇസ് അലി ഈ ടൂർണമെൻറിലെ ആദ്യ ഹാട്രിക്കിനുടമയായി. ഇത്തവണയും അക്രം അഫീഫിെൻറ പാസിൽ നിന്നായിരുന്നു ഗോൾ കണ്ടെത്തിയത്. അഞ്ച് മിനുട്ട് കഴിഞ്ഞ് 22കാരനായ മുഇസ് അലി ഗോൾ നേട്ടം നാലാക്കി ഉയർത്തി. സ്കോർ 5–0. 68ാം മിനുട്ടിൽ പ്രതിരോധനിരക്കാരൻ അബ്ദുൽ കരീം ഹസനും ഗോൾ അടിച്ചതോടെ ഉത്തര കൊറിയയുടെ ശവപ്പെട്ടിയിലെ അവസാന ആണിയും അടിച്ചു.\nരണ്ട് മത്സരങ്ങളിൽ നിന്നായി അഞ്ച് ഗോൾ നേടിയ മുഇസ് അലിയാണ് ടൂർണമെൻറിൽ ഇതുവരെ ഏറ്റവും കൂടുതൽ ഗോൾ നേടിയ താരം. നാല് ഗോൾ നേടിയതോടെ ഏഷ്യൻ കപ്പിൽ ഒരു മത്സരത്തിൽ നാല് ഗോൾ നേടുന്ന അഞ്ചാമത് താരമെന്ന റെക്കോർഡും അലി കരസ്ഥമാക്കി. ഇറാൻ താരങ്ങളായ ബെഹ്താഷ് ഫരിബ, അലി ദായി, ബഹ്റൈെൻറ ഇസ്മാഈൽ അബ്ദുല്ലതീഫ്, ജോർദാെൻറ ഹംസ ദർദൂർ എന്നിവരാണ് ഇതിന് മുമ്പ് ഒരു മത്സരത്തിൽ നാല് ഗോളുകൾ നേടിയ താരങ്ങൾ. രണ്ടാം ജയത്തോടെ പ്രീ ക്വാർട്ടർ പ്രവേശനം ഉറപ്പാക്കിയ ഖത്തർ ഗോൾ ശരാശരിയിൽ ഗ്രൂപ്പ് ഇയിൽ മുന്നിലുമാണ്. വ്യാഴാഴ്ച പാരമ്പര്യവൈരികളായ സൗദിയുമായാണ് സാഞ്ചസിെൻറയും കുട്ടികളുടെയും പോരാട്ടം. കേവലം മത്സരമെന്നതിലുപരി നിരീക്ഷകർ ഏറെ രാഷ്ട്രീയ പ്രാധാന്യവും കൽപിക്കുന്നു എന്ന കാരണത്താൽ പോരാട്ടം കനക്കും. സൗദിയുമായും വിജയം നേടി ആധികാരികമായി മുന്നേറാൻ തന്നെയാകും ഖത്തറിെൻറ തീരുമാനം.


Covid 19 | ബഹ്‌റിനിൽ പുതിയ 656 കേസുകൾ; ഇന്നലെ അഞ്ചു മരണം - MarunadanMalayalee.com\nJuly 02, 2020 | 01:23 PM IST | Permalink\nമനാമ: കോവിഡ് 19 ബാധിച്ച് രാജ്യത്ത് ആകെ മരിച്ചവരുടെ എണ്ണം 92 ആയി. ഇന്നലെ അഞ്ച് മരണങ്ങളാണ് റിപ്പോർട്ട് ചെയ്തത്. രാവിലെ മൂന്ന് പേരും ഉച്ചക്ക് ശേഷം രണ്ട് പേരുമാണ് മരിച്ചത്.\n88 വയസ്സുള്ള സ്വദേശി വനിതയും, 88,62,67 വയസ്സുള്ള സ്വദേശി പൗരന്മാരും 60 വയസ്സുള്ള പ്രവാസിയുമാണ് മരണപ്പെട്ടത്. ഓരോ ദിവസവും രോഗമുക്തി ലഭിക്കുന്നവരുടെ എണ്ണം കൂടുന്നുണ്ട്. എങ്കിലും രോഗ ബാധിതരുടെയും, മരണത്തിന് കീഴടങ്ങുന്നവരുടെയും എണ്ണത്തിൽ വലിയ കുറവില്ല. ഇന്നലെ ബഹ്‌റിനിൽ 656 പുതിയ കോവിഡ് കേസുകളാണ് റിപ്പോർട്ട് ചെയ്തത്. ഇതിൽ 435 പ്രവാസികളും, 218 സ്വദേശികളും ഉൾപ്പെടുന്നു.\nനിലവിൽ 5374 രോഗബാധിതരുണ്ട്, ഇതിൽ 84 രോഗികൾ ചികിത്സയിലുണ്ട്. 52 പേരുടെ നില ഗുരുതരമാണ്. 21948 പേർ ഇതുവരെ രോഗമുക്തരായിട്ടുണ്ട്. ആകെ 564365 ആളുകളിൽ പരിശോധ നടത്തിയതായും ആരോഗ്യമന്ത്രാലയം അറിയിച്ചു.\nഇന്ത്യൻ അംബാസഡറിൽ നിന്നും നിയമന രേഖകൾ സ്വീകരിച്ച് വിദേശകാര്യ മന്ത്രി ഡോ. അബ്ദുല്ലത്തീഫ് ബിൻ റാഷിദ് അൽ സയാനി; ബഹ്‌റൈനുമായി ബന്ധം സ്ഥാപിക്കാൻ സാധിച്ചതിൽ ഇന്ത്യയ്ക്ക് അഭിമാനമെന്ന് പീയൂഷ് ശ്രീവാസ്തവ


nh extension:centre state negative to kerala030ദേശീയപാതാ\nകോടതിയലക്ഷ്യം: ജയരാജന് 29ന് ഹാജരാകണം\nMonday 15th November 2010 11:45am\nന്യൂദല്‍ഹി: ദേശീയപാതാവികസനവുമായി ബന്ധപ്പെട്ട് കേരളത്തിന്റെ ആവശ്യങ്ങള്‍ക്കായി ചട്ടങ്ങള് ഭേദഗതി ചെയ്യാനാവില്ലെന്ന് കേന്ദ്രം. ആലപ്പുഴ എം പി കെ സി വേണുഗോപാലിനെ ഉന്നയിച്ച ചോദ്യത്തിന് മറുപടിയായിട്ടാണ് കേന്ദ്ര ഗ്രാമവികസനമന്ത്രിയാണ് ഇക്കാര്യം അറിയിച്ചത്.\nനേരത്തേ ദേശീയപാതാ പുനരധിവാസ പദ്ധതിക്ക് സംസ്ഥാനം അംഗീകാരം നല്‍കിയിരുന്നു. തുടര്‍ന്ന് ഇത് കേന്ദ്രത്തിന്റെ അംഗീകാരത്തിനായി അയച്ചിട്ടുണ്ട്. പുനരധിവാസ പദ്ധതിപ്രകാരം സ്ഥലം വിട്ടുകൊടുക്കുന്നവര്‍ക്ക് വിപണി വിലയേക്കാള് പത്തുശതമാനം അധികവില നല്‍കും. പാക്കേജ് നടപ്പിലാക്കിയശേഷം മാത്രമേ കുടിയൊഴിപ്പിക്കല് നടപ്പാക്കുകയുള്ളൂ.


election | വോട്ടര്‍പട്ടികയില് പേര് ചേര്‍ക്കുന്നതിന് ഓണ്‍ലൈനായി അപേക്ഷ സമര്‍പ്പിക്കാനുള്ള സമയം ചൊവ്വാഴ്ച രാത്രി 12-ന് അവസാനിക്കും.... മാര്‍ച്ച് 9-ന് ശേഷം വോട്ടര്‍പട്ടികയില് പേര് ചേര്‍ക്കാന് ലഭിക്കുന്ന അപേക്ഷകള് തിരഞ്ഞെടുപ്പിനുശേഷം മാത്രമേ പരിഗണിക്കുകയുള്ളൂ - Malayalivartha.com Widgets Magazine\n09 MARCH 2021 06:37 AM IST\nവോട്ടര്‍പട്ടികയില് പേര് ചേര്‍ക്കുന്നതിന് ഓണ്‍ലൈനായി അപേക്ഷ സമര്‍പ്പിക്കാനുള്ള സമയം ചൊവ്വാഴ്ച രാത്രി 12-ന് അവസാനിക്കും.\nതൃശൂര് ജില്ലയില് 18 വയസ്സ് തികഞ്ഞവരില് നല്ലൊരു ശതമാനം ഇനിയും വോട്ടര്‍പട്ടികയില് പേരുചേര്‍ത്തിട്ടില്ല. അവസരം പാഴാക്കരുതെന്ന് ജില്ലാ തിരഞ്ഞെടുപ്പ് ഉദ്യോഗസ്ഥന് കൂടിയായ കളക്ടര് എസ്. ഷാനവാസ് അറിയിച്ചു.\n2021 ജനുവരി 20-ന് പ്രസിദ്ധീകരിച്ച വോട്ടര്‍പട്ടിക പ്രകാരം ജില്ലയിലെ ജനസംഖ്യയിലെ 18-19 പ്രായപരിധിയിലുള്ള 30 ശതമാനം പേര് മാത്രമാണ് വോട്ടര്‍പട്ടികയില് പേര് രജിസ്റ്റര് ചെയ്തത്.\nപുതിയതായി വോട്ടര്‍പട്ടികയില് പേര് ചേര്‍ക്കേണ്ടിവരും വിദേശത്തുനിന്ന് എത്തിയവരില് വോട്ട് ചെയ്യാന് അര്‍ഹതയുള്ളവരും nvsp.in വഴി ചൊവ്വാഴ്ച തന്നെ അപേക്ഷ സമര്‍പ്പിക്കണം. 2021 ജനുവരി ഒന്നിന് 18 വയസ്സ് പൂര്‍ത്തിയായവര് nvsp.in പോര്‍ട്ടല് തുറന്നാല് കാണുന്ന രജിസ്‌ട്രേഷന് ഫോര് ന്യൂ ഇലക്ടര് സെലക്ട് ചെയ്ത് പേര് രജിസ്റ്റര് ചെയ്യണം.\nതദ്ദേശ തിരഞ്ഞെടുപ്പിന്റെയും നിയമസഭാ തിരഞ്ഞെടുപ്പിന്റെയും വോട്ടര്‍പട്ടിക വ്യത്യസ്തമായതിനാല് വോട്ടര്‍പട്ടികയില് പേരുകള് ഉണ്ടെന്ന് വോട്ടര്‍മാര് ഉറപ്പുവരുത്തണം.\nനാഷണല് വോട്ടേഴ്‌സ് സര്‍വീസ് പോര്‍ട്ടലായ nvsp.in ല് തന്നെ വോട്ടര്‍പട്ടികയില് പേരു നോക്കാനുള്ള സൗകര്യവും ഉണ്ട്. മാര്‍ച്ച് 9-ന് ശേഷം വോട്ടര്‍പട്ടികയില് പേര് ചേര്‍ക്കാന് ലഭിക്കുന്ന അപേക്ഷകള് തിരഞ്ഞെടുപ്പിനുശേഷം മാത്രമേ പരിഗണിക്കുകയുള്ളൂ. അന്തിമ വോട്ടര്‍പട്ടിക പ്രസിദ്ധീകരിക്കുന്ന തീയതി പിന്നീട് അറിയിക്കും.\n1950-ലെ ജനപ്രാതിനിധ്യ നിയമം 16,17,18 സെക്ഷനുകള് പ്രകാരം കമ്മീഷന് നിശ്ചയിക്കുന്ന തീയതിയില് 18 വയസ്സ് തികയുന്ന ഏതൊരു ഇന്ത്യന് പൌരനും അയാള് സാധാരണ താമസിക്കുന്ന സ്ഥലത്തെ വോട്ടര് പട്ടികയില് ചേരാന് അര്‍ഹനാണ്\nഓണ്‍ലൈന് മുഖേന വോട്ടര്‍പട്ടികയില് പേരു ചേര്‍ക്കല്\nഇപ്പോള് കേരളത്തില് വോട്ടര്‍പട്ടികയില് പേരു ചേര്‍ക്കുന്നതും തിരുത്തലുകള് വരുത്തുന്നതും മേല്‍വിലാസം മാറ്റുന്നതും ഓണ്‍ലൈന് വഴിയുള്ള അപേക്ഷ മുഖേനയാണ്. രാജ്യത്തിനു പുറത്ത് താമസിക്കുന്ന ഇന്ത്യന് പൌരന്മാര്‍ക്കും ഓണ്‍ലൈന് മുഖേന പ്രവാസി വോട്ടറായി പേര് രജിസ്റ്റര് ചെയ്യാവുന്നതാണ്. ഓണ്‍ലൈന് വഴി ലഭിക്കുന്ന അപേക്ഷകള് ഏതു ബൂത്തിലേയ്ക്കാണോ അപേക്ഷിച്ചിട്ടുള്ളത് ആ ബൂത്തിലെ ബൂത്ത് ലെവല് ഓഫീസര്‍ക്ക് പരിശോധനയ്ക്ക് വേണ്ടി കൈമാറുന്നു.\nബൂത്ത് ലെവല് ഓഫീസറുടെ പരിശോധനാ റിപ്പോര്‍ട്ടിന്റെ അടിസ്ഥാനത്തില് പ്രസ്തുത അപേക്ഷയിന്മേല് ഇലക്ടറല് രജിസ്‌ട്രേഷന് ഓഫീസര് (തഹസീല്‍ദാര്) തീരുമാനമെടുക്കുന്നു.\nഅപേക്ഷിക്കുന്ന സമയത്തും അപേക്ഷയിന്മേല് തീരുമാനമെടുത്ത ശേഷവും അപേക്ഷകന് ഇതു സംബന്ധിച്ച എസ്.എം.എസ് ലഭിക്കുന്നു.അപേക്ഷകനെ വോട്ടര്‍പട്ടികയില് ചേര്‍ത്തശേഷം അപേക്ഷകന് ആവശ്യപ്പെട്ടതനുസരിച്ച് ബി.എല്.ഒ മുഖാന്തിരമോ പോസ്റ്റ് വഴിയോ താലൂക്ക് ഓഫീസില്‍നിന്ന് നേരിട്ടോ അപേക്ഷകന് ഇലക്ടര് ഫോട്ടോ ഐഡന്റിറ്റി കാര്‍ഡ് (എപിക്) നല്‍കുന്നു.\nഅപേക്ഷ സമര്‍പ്പിക്കുന്നതിനോ കാര്‍ഡ് ലഭിക്കുന്നതിനോ അപേക്ഷകന് ഒരു ഓഫീസും സന്ദര്‍ശിക്കേണ്ടതില്ല. പ്രസ്തുത സേവനം പൗരന്റെ വീട്ടുപടിക്കല് ലഭ്യമാണ്.\nകഴക്കൂട്ടം മണ്ഡലത്തിലെ സ്ട്രോംഗ് റൂം തുറക്കാന് നീക്കം;എന്‍ഡിഎയും യുഡിഎഫും പ്രതിഷേധിച്ചതിനെത്തുടര്‍ന്ന് നീക്കം ഉപേക്ഷിച്ചു; എതിർപ്പ് പ്രകടിപ്പിക്കാതെ യുഡിഎഫ് സ്ഥാനാർഥി (8 minutes ago)\nആരാധരുടെ കാത്തിരിപ്പിന് ഇനി വിരാമം; മോഹൻലാൽ ചിത്രം ഉടൻ എത്തുമെന്ന് വിനയൻ (17 minutes ago)\nനിയന്ത്രണങ്ങള് കടുപ്പിക്കാനൊരുങ്ങി ഇന്ത്യന് റെയില്‍വേ; പരിസരങ്ങളിൽ തുപ്പുന്നവർക്കും മാസ്ക് ഉപയോഗിക്കാത്തവർക്കും 500 രൂപ പിഴ; മാര്‍ഗനിര്‍ദേശം പുറത്തിറക്കി ഇന്ത്യന് റെയില്‍വേ (30 minutes ago)


മീ ടൂ വിവാദം: എം.ജെ അക്ബറിനെ...\nശരാശരി മിനിമം ബാലന്‍സ് സൂക്ഷിക്കാത്തതിനുള്ള ചാര്‍ജുകള് എസ്.ബി.ഐ. 75 ശതമാനം വരെ കുറച്ചു\nകൊച്ചി: പ്രതിമാസ ശരാശരി ബാലന്‍സ് സൂക്ഷിക്കാത്തതിന്റെ നിരക്കുകള് ഗണ്യമായി കുറക്കാന് സ്റ്റേറ്റ് ബാങ്ക് ഓഫ് ഇന്ത്യ തീരുമാനിച്ചു. 2018 ഏപ്രില് ഒന്നു മുതലായിരിക്കും പുതുക്കിയ നിരക്കുള് പ്രാബല്യത്തിലാവുക. വിവിധ മേഖലകളില് നിന്നുള്ള അഭിപ്രായങ്ങള് കണക്കിലെടുത്താണ് ഈ തീരുമാനം.\nമെട്രോ, നഗര മേഖല എന്നീ കേന്ദ്രങ്ങളില് ശരാശരി പ്രതിമാസ ബാലന്‍സ് സൂക്ഷിക്കാത്തതിനുള്ള നിരക്കുകള് പരമാവധി 50 രൂപയും ജി.എസ്.ടി.യും എന്നത് 15 രൂപയും ജി.എസ്.ടി.യും എന്നാക്കി കുറച്ചു. ഇതേ രീതിയില് അര്‍ധ നഗര, ഗ്രാമീണ മേഖലകളില് നിരക്കുകള് 40 രൂപയും ജി.എസ്.ടി.യും എന്നത് യഥാക്രമം 12 രൂപയും ജി.എസ്.ടി.യും പത്തു രൂപയും ജി.എസ്.ടി.യും എന്ന നിലകളിലേക്കു കുറച്ചിട്ടുണ്ട്.\nതങ്ങളുടെ ഉപഭോക്താക്കളില് നിന്നുള്ള അഭിപ്രായങ്ങളും അവരുടെ വികാരങ്ങളും മാനിച്ചാണ് തങ്ങള് നിരക്കുകളില് കുറവു വരുത്തിയതെന്ന് എസ്.ബി.ഐ.യുടെ റീട്ടെയില് ആന്റ് ഡിജിറ്റല് ബാങ്കിങ് മാനേജിങ് ഡയറക്ടര് പി.കെ. ഗുപത പറഞ്ഞു.\nഉപഭോക്താക്കളുടെ താല്‍പ്പര്യങ്ങള്‍ക്കാണ് തങ്ങള് എന്നും മുന്‍തൂക്കം നല്‍കിയിരുന്നതെന്നും ഉപഭോക്താക്കളുടെ പ്രതീക്ഷകള് നിറവേറ്റുന്നതിനുള്ള തങ്ങളുടെ നിരവധി നീക്കങ്ങളില് ഒന്നാണിതെന്നും അദ്ദേഹം പറഞ്ഞു. സാധാരണ സേവിങ്‌സ് ബാങ്ക് അക്കൗണ്ടുകളില് നിന്ന് നിരക്കുകള് ഒന്നും ഈടാക്കാത്ത ബി.എസ്.ബി.ഡി. അക്കൗണ്ടുകളിലേക്കു മാറാന് ബാങ്ക് ഉപഭോക്താക്കള്‍ക്ക് അവസരമൊരുക്കുന്നുണ്ടെന്നും അദ്ദേഹം കൂട്ടിച്ചേര്‍ത്തു.\nബാങ്കിന് 41 കോടി സേവിങ്‌സ് അക്കൗണ്ടുകളോടെ ശക്തമായ അടിത്തറയാണുള്ളത്. ഇതില് 16 കോടി അക്കൗണ്ടുകള് പി.എം.ജെ.ഡി.വൈ, ബി.എസ്.ബി.ഡി. വിഭാഗങ്ങളിലുള്ളവയും പെന്‍ഷന്‍കാര്, പ്രായപൂര്‍ത്തിയാകാത്തവര്, സാമൂഹ്യ സുരക്ഷാ പദ്ധതികളുടെ ഗുണഭോക്താക്കള് തുടങ്ങിയവരുടേതാണ്.\nഇതിനു പുറമേ 21 വയസു വരെയുള്ള വിദ്യാര്‍ത്ഥികള്‍ക്കും ഇളവ് അനുവദിച്ചിട്ടുണ്ട്. ശരാശരി പ്രതിമാസ ബാലന്‍സുമായി ബന്ധപ്പെട്ട ഈ ഇളവ് 25 കോടി ഉപഭോക്താക്കള്‍ക്ക് നേട്ടമാവും.\nഉപഭോക്താക്കള്‍ക്ക് ബാങ്കിന്റെ സാധാരണ സേവിങ്‌സ് അക്കൗണ്ടില് നിന്ന് ബേസിക് സേവിങ്‌സ് ബാങ്ക് അക്കൗണ്ടിലേക്ക് (ബി.എസ്.ബി.ഡി.) എപ്പോള് വേണമെങ്കിലും സൗജന്യമായി മാറാമെന്നും ബാങ്ക് വ്യക്തമാക്കിയിട്ടുണ്ട്. ശരാശരി പ്രതിമാസ ബാലന്‍സ് സൂക്ഷിക്കാതെ തന്നെ അടിസ്ഥാന സേവിങ്‌സ് ബാങ്‌് സൗകര്യങ്ങള് പ്രയോജനപ്പെടുത്താവുന്നതാണ് ഈ അക്കൗണ്ടുകള്. ഈ അക്കൗണ്ടുകളുടെ സവിശേഷതകള് ബാങ്ക് വെബ്‌സൈറ്റില് ലഭ്യമാണ്.\nസോഫ്റ്റ് സൊല്യൂഷന്‍സിന്റെ ആഭിമുഖ്യത്തില് ഡിജിറ്റല് ഇന്നവേഷന് സമ്മിറ്റ് സംഘടിപ്പ...


തിരുവനന്തപുരം: സംസ്ഥാനത്ത് കൊവിഡ് വാക്‌സിന് ക്ഷാമമുണ്ടെന്ന് ആരോഗ്യമന്ത്രി കെ.കെ ഷൈലജ. നിലവില് രണ്ടു ദിവസത്തേക്ക് കൂടിയുള്ള വാക്‌സിനാണ് സ്‌റ്റോക്കുള്ളത്. ഇന്ന് വാക്‌സിന് വന്നില്ലെങ്കില് വാക്‌സിന് കാംപെയിന് പ്രയാസത്തിലാകുമെന്നും ആരോഗ്യമന്ത്രി പറഞ്ഞു.\nഅത്യാവശ്യ ഘട്ടത്തില് സ്റ്റോക്കുള്ള ജില്ലകളില് നിന്നും മറ്റിടങ്ങളിലേക്ക് വാക്‌സിന് എത്തിക്കാനുള്ള ശ്രമങ്ങളും നടത്തുന്നുണ്ട്. കൊവിഡ് വ്യാപനത്തിന്റെ പശ്ചാത്തലത്തില് സ്ഥിതിഗതികള് വിലയിരുത്താന് ചീഫ് സെക്രട്ടറി ഇന്ന് ഡി.എം.ഒമാരുടെയും ജില്ലാ കലക്ടര്‍മാരുടെയും യോഗം വിളിച്ചിട്ടുണ്ട്.\nഅതേസമയം, കൊവിഡ് രോഗികളുടെ എണ്ണം വര്‍ധിക്കുന്ന സാഹചര്യത്തില് നിയന്ത്രണങ്ങള് കൂടുതല് കര്‍ശനമാക്കാന് കോഴിക്കോട് ജില്ലാ ഭരണകൂടം തീരുമാനിച്ചു. കണ്ടെയ്ന്‍മെന്റ് സോണില് ആള്‍ക്കൂട്ടം ഒഴിവാക്കാന് നിര്‍ദേശം നല്‍കി. വാക്‌സിനേഷനും പരിശോധനയും വര്‍ധിപ്പിക്കാനും തീരുമാനമായിട്ടുണ്ട്.


ബിജെപിയുടെ സംസ്ഥാന കമ്മിറ്റി ഓഫിസ് ആക്രമണം: സിപിഎം കൗൺസിലറും എസ്എഫ്‌ഐ ജില്ലാ സെക്രട്ടറിയും ഉൾപ്പെടെ നാലു പേർ പിടിയിൽ | Webdunia Malayalam\nബിജെപിയുടെ സംസ്ഥാന കമ്മിറ്റി ഓഫിസ് ആക്രമിച്ച കേസിൽ സിപിഎം കോർപ്പറേഷൻ കൗൺസിലർ ഐ പി ബിനു, എസ്എഫ്‌ഐ ജില്ലാ സെക്രട്ടറി പ്രതിന് സാജ് കൃഷ്ണ എന്നിവര് ഉള്‍പ്പെടെ നാലുപേർ പിടിയില്. യൂണിവേഴ്സിറ്റി സ്റ്റുഡന്റ്സ് സെന്ററിനു സമീപത്തുവെച്ചാണ് പൊലീസ് ഇവരെ പിടികൂടിയത്. ആക്രമണവുമായി ബന്ധപ്പെട്ട് ഐ പി ബിനു ഉൾപ്പെടെയുള്ള സിപിഎമ്മുകാരെ തിരുവനന്തപുരം ജില്ലാ കമ്മിറ്റി പാർട്ടിയുടെ പ്രാഥമികാംഗത്വത്തിൽ നിന്നും സസ്പെൻഡ് ചെയ്തിരുന്നു.\nഇത്തരമൊരു ആക്രമണത്തിന് നേതൃത്വം നല്‍കിയത് ഐ പി ബിനുവും എസ്എഫ്‌ഐ ജില്ലാ സെക്രട്ടറി പ്രജിന് സാജ് കൃഷ്ണയുമാണെന്ന് ബിജെപി ആരോപണമുന്നയിച്ചിരുന്നു. പുറത്തുവന്ന സിസിടിവി ദൃശ്യങ്ങളില് ഇതിന് നേതൃത്വം നല്‍കിയത് ഐപി ബിനുവാണെന്ന കാര്യം വ്യക്തമാകുകയും ചെയ്തിരുന്നു. ആക്രമണം അഴിച്ചുവിട്ടവരെ സിപിഐഎം സംസ്ഥാന സെക്രട്ടറി കോടിയേരി ബാലകൃഷ്ണന് സസ്‌പെന്‍ഡ് ചെയ്തതിനെ തുടര്‍ന്നാണ് ബിനുവിനെ കസ്റ്റഡിയില് എടുത്ത കാര്യം പൊലീസ് അറിയിച്ചത്.\nഅതേസമയം, സംസ്ഥാനത്തെ ക്രമസമാധാന നില തകർക്കാനാണ് ആർഎസ്എസ് ശ്രമിക്കുന്നതെന്ന് കോടിയേരി ബാലകൃഷ്ണൻ ആരോപിച്ചു. ബിജെപി ഓഫിസ് ആക്രമിക്കുക എന്നത് സിപിഎമ്മിന്റെ ശൈലിയല്ല. ഒരുകാരണവശാലും പാർട്ടി എടുക്കുന്ന തീരുമാനങ്ങള് പ്രവർത്തകർ മറികടക്കരുത്. സിപിഎം പ്രവർത്തകരെ പ്രകോപിപ്പിച്ച് കേരളത്തിൽ ഉടനീളം അക്രമമുണ്ടാക്കാനാണു ബിജെപി ശ്രമിക്കുന്നത്. അതിനാല് പാര്‍ട്ടി പ്രവര്‍ത്തകള് ആത്മസംയമനം പാലിക്കണമെന്നും പ്രകോപനത്തിൽപ്പെടരുതെന്നും കോടിയേരി പറഞ്ഞു.\nകൊച്ചിയില് യുവനടി ആക്രമിക്കപ്പെട്ട കേസില് നടന് ദിലീപിന്റെ അറസ്റ്റ് സിനിമാ ലോകത്തെ ...


എന്തിനാണ് ഈ ക്രൂരത | Kavimozhi Magazine\nചട്ടങ്ങള് പാലിക്കപ്പെടുന്നുവെന്നത് ഉറപ്പാക്കുന്നതുപോലെതന്നെ പ്രധാനമല്ലെ സമ്മതിദായകരുടെ ജീവന് സംരക്ഷിക്കുക എന്നതും. വോട്ടുചെയ്യാന് ക്യൂനിന്നവര് കുഴഞ്ഞുവീണു മരിക്കുന്നു. ഏറെനേരം ജനങ്ങളെ ഇങ്ങനെ നിര്‍ത്തുന്നത് അവകാശലംഘനമാണ്. അവരുടെ ജീവനു സുരക്ഷ നല്‍കാനുള്ള ഉത്തരവാദിത്വം ആര്‍ക്കാണ്. കൊള്ളയടിക്കാനും കോഴവാങ്ങാനും സ്വജനപക്ഷപാതം ഉറപ്പാക്കാനും ജാതി സ്പര്‍ദ്ധ വളര്‍ത്തി ലഹളയുണ്ടാക്കുന്നതിനുമുള്ള അധികാരം പലരിലേക്കും എത്തിച്ചുകൊടുക്കുന്നതിനാണ് ജനങ്ങള് അവരുടെ സമ്മതിദാന അവകാശം രേഖപ്പെടുത്താന് എന്ന പേരില് ഇതുപോലെയുള്ള ത്യാഗങ്ങള് സഹിക്കുന്നത്.\n100 വയസ്സുകാരനെ ചുമന്നുകൊണ്ട് വന്ന് സ്വന്തം അവകാശം സ്ഥാപിക്കാന് വഴിയൊരുക്കിയിട്ട് സഹപ്രവര്‍ത്തകരോട് സമയം പോലെ ഇത് എടുത്തിടത്തു കൊണ്ടെവച്ചേക്കുവാന് പറയുന്ന അപമര്യാദയോടും നമുക്കുപ്രതിഷേധമില്ല. ബൂത്തിന് മുമ്പില് മണിക്കൂറുകളോളം ക്യൂ നില്‍ക്കുന്നവര്‍ക്ക് കുടിയ്ക്കാന് വെള്ളമില്ല, പ്രാധമിക ആവശ്യങ്ങള്‍ക്കു സൗകര്യമില്ല മഴയും വെയിലുമേല്‍ക്കാതിരിക്കുവാനുള്ള സൗകര്യമില്ല. വീടുകള്‍ക്കു തൊട്ടടുത്ത് ബൂത്തുകള് ഉള്ളതുകൊണ്ട് ഇതൊന്നും അത്യാവശ്യമല്ലെന്നാണ് വാദം. ദൂരെസ്ഥലങ്ങളില് ജോലിചെയ്യുന്നവര്‍പോലും ദീര്‍ഘദൂരം യാത്രചെയ്തുവന്ന് ഈ ക്രൂരകൃത്യത്തിന് കൂട്ടുനില്ക്കുകയോ സാക്ഷ്യം വഹിക്കുകയോ ചെയ്യുന്നതിന്റെ ദുരിതം ആരാണ് അറിയുക. കുടിവെള്ളവും കൈ ക്കുഞ്ഞുമായി വരുന്നവര്‍പോലും ക്യൂ നില്‍ക്കുന്നതു കണ്ടു. അവര്‍ക്കു മുന്‍ഗണന ഉണ്ടെന്നാണ് പറയുന്നത്. എന്നാല് അതു പലയിടത്തും നടപ്പിലായിക്കണ്ടില്ല. പ്രാഥമികാവശ്യങ്ങള്‍ക്ക് ബൂത്തിനടുത്തുള്ള സു ഹൃത്തുക്കളുടെ വീട്ടില് സൗകര്യം ലഭിക്കുന്നത് പലപ്പോഴും സ്വന്തം പാര്‍ട്ടിക്കാര്‍ക്ക് മാത്രമാണ്. അടയാളങ്ങളിലൂടെ ജാതി തിരിച്ചറിയുന്നവര്‍ക്ക് അതിനുള്ള അവസരം അതാതു ജാതിക്കാരല്ലാതെ മറ്റു പാര്‍ട്ടിക്കാര് നല്‍കാനുള്ള സാധ്യ തയും കുറവാണ്.\nവയസ്സായവരെ തലച്ചുമടെ കൊണ്ടുവന്ന് ബൂത്തില് എത്തിച്ചപ്പോള് ‘തനിയെ ചെയ്യാമെങ്കില് ഇപ്പോ ചെയ്യാം അല്ലെങ്കില് അവിടെയിരിക്ക് ഈ മഞ്ഞക്കടലാസു പൂരിപ്പിച്ച് തന്നശേഷം കൂടെയുള്ള ബന്ധുവിന് വോട്ടു ചെയ്യുവാന് അനുവാദംതരാം അതിന് ഒരു പത്തുമിനിറ്റ് എടുക്കും’ എന്ന് ഓഫീസര് നിര്‍ദ്ദേശിക്കുന്നത് കേട്ട് തലയിലിരിക്കുന്ന സാധനം താഴെവച്ചാല് പിന്നെ തിരിച്ചെടുക്കുവാന് രണ്ടുമൂന്നുപേരുടെയെങ്കിലും സഹായം വേണ്ടതുകൊണ്ട് എവിടെയിറക്കിവയ്ക്കണമെന്നറിയാതെ വിഷണ്ണരായി ചിലര് നില്‍ക്കുന്നതു കണ്ടു. എന്തിനാണ് ഇവരോട് ഈ ക്രൂരത. മനസ്സറിഞ്ഞ് ഇഷ്ടപ്പെട്ടവര്‍ക്ക് വോട്ടുചെയ്യാനാകാത്ത അവസ്ഥയില് മറ്റുള്ളവരുടെ ഇഷ്ടം നടപ്പിലാക്കാന് ഈ വയോധികരെ ബലിയാടാക്കരുത്.\nസമ്മതിദാനം സ്വന്തം സമ്മതം ദാനം ചെയ്യലല്ലെ. അല്ലാതെ തൊണ്ടക്കുഴിയില് ജീവന്റെ ചലനമുണ്ടെന്നതുകൊണ്ട് മാത്രം അത് മുതലാക്കാനുള്ള രാഷ്ട്രീയക്കാരുടെ ശ്രമം പാപമാണ്. പ്രത്യേകിച്ച് പ്രാഥമിക ശുശ്രൂഷപോലും ഉറപ്പാക്കാത്തിടത്തേക്ക് ഇവരെ വലിച്ചുകൊണ്ടുപോകുന്നത് ക്രൂരതയാണ്.\nപരാശ്രയമില്ലാതെ ജീവിക്കാനാവാത്തവര് മറ്റുള്ളവരുടെ അഭിരുചിയ്‌ക്കൊപ്പം അവര് പറയുന്ന വഴിയിലൂടെ നീങ്ങാന് നിര്‍ബ്ബന്ധിതരാവുകയാണ്. എനിക്കുവയ്യ എന്നു പറഞ്ഞിട്ടു കാര്യമില്ല. അറവുമാടുകളെ കൊണ്ടുപോകുന്നതുപോലെ വഴിയിലിഴച്ചുകൊണ്ടുപോയി നൂറുശതമാനം പോളിംഗ് ഉറപ്പാക്കുന്നത് ആര്‍ക്കുവേണ്ടിയാണ്. വൃദ്ധസദനത്തില് നിന്നു വിളിച്ചു കൊണ്ടുപോയി വീണ്ടും പ്ര ത്യാശ നല്‍കിയശേഷം വിരലടയാളം രജിസ്റ്റ്രാര്‍ക്കുമുന്നില് രേഖപ്പെടുത്തി സ്വ ത്തവകാശം ഉറപ്പിച്ചശേഷംതിരികെ തൊഴുത്തിലേക്കുതന്നെ തിരികെക്കൊണ്ടു വിടുന്ന മക്കളുള്ള രാജ്യമല്ലെ നമ്മുടേത്. കൊച്ചുമക്കളെ കാണാനും അവരുടെ കൂടെ കഴിയാനുമുള്ള അവസരം ലഭിച്ചുവെന്നു കരുതുന്ന വേളയില്‍തന്നെയാണ് ഈ ചതിപ്രയോഗം. വീണ്ടുമൊരു തിരിച്ചുപോക്ക് എത്ര മാരകമായ മാനസിക സംഘര്‍ഷമായിരിക്കാം ബോധമുണ്ടെങ്കില് അവരില് ഉളവാക്കിയിരിക്കുക. വീട്ടിലേക്കു തിരിച്ചു പോകുന്നതിന്റെ സന്തോഷത്തിലായിരിക്കുമ്പോള് തന്നെ മരണം സംഭവിക്കുന്നതല്ലെ ഇതിലും ഭേദം.\nമാതാപിതാക്കളുടെ സ്വപ്നങ്ങളും ലക്ഷ്യങ്ങളുമാണ് മക്കള്. അവരതു സാക്ഷാത്ക്കരിക്കുവാന് സഹിച്ച ത്യാഗങ്ങളുടെ കഥകളൊന്നും മക്കള് അറിയണമെന്നില്ല, കാരണം ഇന്നത്തെ മക്കള് യാതനകളറിയാതെ ആര്‍ഭാട ജീവിതം നയിക്കുന്നു, അവരുടെ മക്കളെ അതുപോലെ തന്നെ സമ്പന്നതയുടെ മായികലോകത്തു വളര്‍ത്തുന്നു. എന്നാല് കാലന്റെ കയറിനു കാത്തുക്കിടക്കുന്നവര്‍ക്ക് ലക്ഷ്യം സ്വര്‍ഗ്ഗമോ നരകമോ ആ യിരിക്കാം, ഒരേ ഒരു സ്വപ്നമേ ഉണ്ടാവു, മക്കളു ടെ സാമീപ്യം. അതു തകര്‍ക്കുന്നതിനെക്കാള് വലിയ പാപമില്ല. വിരലുമുറിച്ചു കൊണ്ടുപോയി വിരലടയാളം എടുത്ത മക്കളുടെ കഥയുംനാം കേട്ടിട്ടുണ്ടല്ലോ.\nപാര്‍ട്ടിയോടുള്ള വിധേയത്വവും കൂറും കാണിക്കുവാന് പാലിയേറ്റീവ് പരിചരണം ആവശ്യമുള്ളവരെപ്പോലും കൊണ്ടുപോയി വോട്ടുചെയ്യിക്കുന്നത് മഹാപാപം തന്നെയാണ്. ചാകാനുള്ളവര് ചാകും ഒറ്റയോട്ടിനെങ്ങാനും സ്വന്തം നേതാവുതോറ്റുപോകുന്നത് സഹിക്കാനാവുമോ. നഷ്ടമായിപ്പോകുന്ന നേതാക്കന്മാരുടെ എച്ചിലിന്റെ മധുരം.\nസ്വയം വിവേചനാധികാരം പ്രയോഗിക്കാന് പ്രാപ്തിയില്ലാത്തവരോടു കാണിക്കുന്ന ഈ ക്രൂരത നിയമം മൂലം നിരോധിക്കേണ്ടതാണ്. ഓരോ ചുവടുവയ്ക്കുമ്പോഴും അയ്യോ അമ്മേ എന്നല്ലാതെ ഇവര്‍ക്കു പാര്‍ട്ടിയ്ക്ക്\nകീ ജയ് വിളിക്കുവാനാവില്ലെന്നറിയാവുന്നവരെ അറവുമാടിനെപ്പോലെ വലിച്ചുകൊണ്ടുപോയി സ്വന്തം പ്രമാണിത്തം കാണിക്കുന്നത് ഒരു പാര്‍ട്ടിയും പ്രോത്സാഹിപ്പിക്കരുത്.\nതിരഞ്ഞെടുപ്പില് വോട്ടുറപ്പിക്കാന് ക്ഷേമപെന്‍ഷനെല്ലാം കുടിശ്ശികതീര്‍ത്ത് ഒരുമാസത്തെ അധികതുകയും വിതര ണംചെയ്ത സര്‍ക്കാര് ശയ്യാവലംബരായ രോഗികളെയും ശാരീരികമാനസിക വെല്ലുവിളി നേരിടുന്നവരെയും പരിചരിക്കുന്നതിനായി ആശാകിരണം പദ്ധതി എന്നപേരില് മാസം 600 രൂപ നല്കിയിരുന്നത് പത്തു മാസമായി മുടങ്ങിക്കിടക്കുന്നത് സര്‍ക്കാര് മറന്നു. 15000 രൂപവരെ നല്കി സമ്പന്നര് ഹോം നേഴ്‌സിനെ നിര്‍ത്തുമ്പോള് അതിന് കഴിയാത്തവര്‍ക്കുവേണ്ടിയായിരുന്നു ഈ 600 രൂപ സഹായം. ഈ പദ്ധതിയുടെ ഗുണഭോക്താക്കളായി ഒരു ലക്ഷത്തി ഇരുപതിനായിരം പേരാണുള്ളതെന്ന് മറന്നുപോയതുകൊണ്ടായിരിക്കാം. അല്ലാത്തപക്ഷം ഇവരെ എങ്ങിനെയെങ്കിലും എടുത്തുകൊണ്ടുപോയി വോ ട്ടുചെയ്യിക്കുവാന് ഇതിലേറെ ചുമട്ടുകൂലി കൊടുക്കുവാന് തയ്യാറുള്ളവര് ഉണ്ടാകുമെന്ന ത് ആശ്വാസംതന്നെ.\nമേല്‍പ്പറഞ്ഞ പദ്ധതിക്കായി 86 കോടി രൂപ വേണ്ടിടത്ത് ബഡ്ജറ്റില് 48 കോടിയേ വകയിരുത്തിയിട്ടുള്ളു. ഫണ്ടില്ലാത്തതുകൊണ്ടാണത്രെ ഈ പദ്ധതി നിന്നുപോയത്. കട്ടുമുടിച്ച കോടികള് നമുക്ക് മറക്കാം. വ്യക്തി വൈരാഗ്യങ്ങള്‍ക്കും രാഷ്ട്രീയ പകപോക്കലിനുമായി ധൂര്‍ത്തടിച്ച കോടാനുകോടികളും മറക്കാം. ശ്വാസമുള്ളിടത്തോളം കാലം നമുക്ക് ആകെയുള്ള ഒരാശ്വാസം ഈ മറവിയെന്ന രോഗമാണല്ലോ.\nകറവവറ്റിയാല് കഴുത്തറുക്കണം എത്ര പ്രവര്‍ത്തന പാ രമ്പര്യമുണ്ടെന്നാകിലും. രാ ഷ്ട്രീയക്കാര്‍ക്ക് ഈ കൊലചെയ്യലിനോട് ഒട്ടും ദയയില്ലെന്നതാണ് ഏറെകഷ്ടം.\nPrevious articleതത്തയുടെ കൗശലം\nNext articleഇടതുപക്ഷം തിരുത്തല് ശക്തിയാകണം


അമ്മയെ നീക്കി മകന് കോണ്‍ഗ്രസ് അധ്യക്ഷനാകുമോ? രാഹുല് ഗാന്ധി അധ്യക്ഷ സ്ഥാനത്തേക്ക് | Daily Indian Herald\nJune 1, 2016 1:26 pm By : Indian Herald Staff\nദില്ലി: സോണിയ ഗാന്ധിയുടെ പദവി ഇനി മകന് ഏറ്റെടുക്കുന്നു. കോണ്‍ഗ്രസ് അധ്യക്ഷ സ്ഥാനത്തേക്ക് രാഹുല് ഗാന്ധിയെ പരിഗണിക്കുമെന്നാണ് സൂചന. ഇത് സംബന്ധിച്ച തീരുമാനം ഉടന് ഉണ്ടാകും. എന്നാല്, അധ്യക്ഷ സ്ഥാനത്ത് സോണിയ തന്നെ മതിയെന്നാണ് മുതിര്‍ന്ന നേതാക്കള് പറയുന്നത്.\nഅതേസമയം, മുതിര്‍ന്ന നേതാക്കന്മാരില് നിന്നുള്ള അഭിപ്രായത്തെ മറികടന്ന് രാഹുലിനെ അധ്യക്ഷ സ്ഥാനത്തേക്ക് കൊണ്ടുവരാനാണ് നീക്കം നടക്കുന്നത്. ഏറെ നാളത്തെ ചര്‍ച്ചകള്‍ക്കും പ്രതിസന്ധികള്‍ക്കുമൊടുവിലാണ് രാഹുല് ഗാന്ധി അധ്യക്ഷ സ്ഥാനത്തേക്ക് എത്തുന്നത്. നേരത്തെ രാഹുലിനെ അധ്യക്ഷ സ്ഥാനത്തേക്ക് കൊണ്ടുവരാന് നീക്കങ്ങള് നടന്നിരുന്നുവെങ്കിലും രാഹുലിന്റെ സഹോദരി കൂടിയായ പ്രിയങ്കയെ അധ്യക്ഷയാക്കണമെന്ന ആവശ്യം പാര്‍ട്ടിക്കുള്ളില് നിന്നും ഉയര്‍ന്നിരുന്നു.\nഎന്നാല് റോബര്‍ട്ട് വദ്രക്കെതിരെ ആരോപണങ്ങള് ഉയര്‍ന്ന സാഹചര്യത്തില് രാഹുലിനെ തന്നെ പാര്‍ട്ടിയുടെ തലപ്പത്തേക്ക് കൊണ്ടു വരാന് തീരുമാനിക്കുകയായിരുന്നു. കേരളം ഉള്‍പ്പെടെയുള്ള സംസ്ഥാനങ്ങളില് നടന്ന നിയമസഭാ തെരഞ്ഞെടുപ്പില് കോണ്‍ഗ്രസിനേറ്റ കനത്ത തിരിച്ചടിയും അധ്യക്ഷ സ്ഥാനം മാറുന്നതിനുള്ള കാരണമായി വിലയിരുത്തപ്പെടുന്നു.


ശുഹൈബ് വധക്കേസ്: സര്‍ക്കാരിന് തിരിച്ചടി, അന്വേഷണം ഹൈക്കോടതി സിബിഐയ്ക്ക് വിട്ടു | Gramajyothi News\nMarch 7, 2018 2:41 pm Published by : Admin\nകൊച്ചി: യൂത്ത് കോണ്‍ഗ്രസ് നേതാവ് ശുഹൈബിന്റെ കൊലപാതകക്കേസ് സിബിഐയ്ക്ക് വിട്ടു. കേസ് അന്വേഷണം ഏറ്റെടുക്കാന് ഹൈക്കോടതി സിബിഐയ്ക്ക് നിര്‍ദേശം നല്‍കി. എത്രയും പെട്ടെന്ന് കേസ് ഏറ്റെടുക്കണമെന്നും ജസ്റ്റിസ് കമാല് പാഷ നിര്‍ദേശിച്ചു. ശുഹൈബിന്റെ മാതാപിതാക്കളുടെ ഹര്‍ജിയിലാണ് ഹൈക്കോടതി ഉത്തരവ്. സിബിഐ അന്വേഷണം ആവശ്യമില്ലെന്ന് ആവര്‍ത്തിച്ച് വ്യക്തമാക്കിയിരുന്ന സര്‍ക്കാരിന് വന്‍തിരിച്ചടി ആയിരിക്കുകയാണ് വിധി.\nഹര്‍ജി ഇന്ന് പരിഗണിച്ചപ്പോള് സിബിഐ അന്വേഷണത്തെ സര്‍ക്കാര് ശക്തമായി എതിര്‍ത്തിരുന്നു. എന്നാല് പൊലീസിനെതിരെ രൂക്ഷമായ വിമര്‍ശനങ്ങളായിരുന്നു കോടതി ഉര്‍ത്തിയത്. പൊലീസിന്റെ അന്വേഷണത്തില് അതൃപ്തി രേഖപ്പെടുത്തിയ കോടതി ശക്തമായ ഭാഷയിലായിരുന്നു വിമര്‍ശിച്ചത്. ഇനി ഈ കേസില് കേരളാ പൊലീസ് ഒന്നും ചെയ്യേണ്ടെന്ന് കോടതി അഭിപ്രായപ്പെട്ടു. പ്രതികളുടെ അഭാവത്തില് കൊലയ്ക്കുപയോഗിച്ച ആയുധങ്ങള് കണ്ടെത്തിയത് പൊലീസിന്റെ കള്ളക്കൡയാണെന്ന് കോടതി ചൂണ്ടിക്കാട്ടി. എന്തുകൊണ്ട് പ്രതികളെക്കൊണ്ട് ആയുധങ്ങള് കണ്ടെടുത്തില്ലെന്ന് കോടതി ചോദിച്ചു.\nവാദത്തിനിടെ കണ്ണൂരിലെ രാഷ്ട്രീയ കൊലപാതകങ്ങളുമായി ബന്ധപ്പെട്ടുള്ള അന്വേഷണത്തെ കോടതി വിമര്‍ശിച്ചിരുന്നു. കണ്ണൂരിലെ രാഷ്ട്രീയ കൊലപാതകങ്ങളിലെ ഗൂഢാലോചന പുറത്തുവരാറില്ലെന്ന് ഹൈക്കോടതി കുറ്റപ്പെടുത്തി. കേസിന് പിന്നിലുള്ളവര് തുടര്‍ച്ചയായി കൈകഴുകുകയാണെന്ന് കോടതി ചൂണ്ടിക്കാട്ടി.\nശുഹൈബിന്റെ കൊലപാതകത്തിന് പിന്നിലെ രാഷ്ട്രീയലക്ഷ്യം എന്താണെന്ന് കോടതി ചോദിച്ചു. ശുഹൈബ് വധത്തിന് പിന്നില് വ്യക്തിവൈരാഗ്യമാണെന്ന് സര്‍ക്കാര് കോടതിയെ അറിയിച്ചു. കേസില് പൊലീസ് അന്വേഷണം ശരിയായ ദിശയിലാണെന്നും ഈ സാഹചര്യത്തില് സിബിഐ അന്വേഷണം ആവശ്യമില്ലെന്നും സര്‍ക്കാര് ചൂണ്ടിക്കാട്ടി. എന്നാല് പൊലീസ് അന്വേഷണത്തില് കടുത്ത അതൃപ്തി രേഖപ്പെടുത്തിയ ജസ്റ്റിസ് കമാല് പാഷ രൂക്ഷവിമര്‍ശനങ്ങളാണ് പൊലീസിനെതിരെ ഉയര്‍ത്തിയത്.\nശുഹൈബ് വധക്കേസില് കേരള പൊലീസ് ഇനി ഒന്നും ചെയ്യേണ്ടെന്ന് കോടതി പറഞ്ഞു. പ്രതികളുടെ അഭാവത്തില് ആയുധങ്ങള് കണ്ടെടുത്തത് പൊലീസിന്റെ കള്ളക്കളിയാണ്. പ്രതികളെ ഉപയോഗിച്ച് ആയുധങ്ങള് എന്തുകൊണ്ട് കണ്ടെടുത്തില്ലെന്ന് കോടതി ആരാഞ്ഞു. കണ്ണൂരിലെ രാഷ്ട്രീയ കൊലപാതകങ്ങള് അവസാനിപ്പിക്കണമെന്ന് കോടതി ആവശ്യപ്പെട്ടു.\nഅതേസമയം, സിബിഐ അന്വേഷണം ആവശ്യപ്പെട്ടുള്ള ഹര്‍ജി സിംഗിള് ബെഞ്ച് പരിഗണിക്കുന്നതിനെ സര്‍ക്കാര് ചോദ്യം ചെയ്തു. സിംഗിള് ബെഞ്ചിന് ഹര്‍ജി പരിഗണിക്കാനാകില്ലെന്ന് സര്‍ക്കാരിന് വേണ്ടി ഹാജരായ സ്റ്റേറ്റ് അറ്റോര്‍ണി കെവി സോഹന് പറഞ്ഞു. ഇതിനെതിരെ കോടതി രൂക്ഷവിമര്‍ശനമാണ് ഉയര്‍ത്തിയത്. കേസ് പരിഗണിക്കുന്നതില് നിന്ന് തന്നെ ഒഴിവാക്കുകയാണോ സര്‍ക്കാരിന്റെ ലക്ഷ്യമെന്ന് ജസ്റ്റിസ് കമാല് പാഷ ചോദിച്ചു. കണ്ണൂരിലെ കൊലപാതകങ്ങളില് താന് നേരത്തെയും സിബിഐ അന്വേഷണത്തിന് ഉത്തരവിട്ടിട്ടുണ്ടെന്ന് ജസ്റ്റിസ് കമാല് പാഷ പറഞ്ഞു. ഇപ്പോള് മാത്രം സര്‍ക്കാര് എന്തുകൊണ്ടാണ് ഇതിനെ എതിര്‍ക്കുന്നതെന്നും ജഡ്ജി ചോദിച്ചു.\nകേസ് അന്വേഷണം ഏറ്റെടുക്കാന് തയ്യാറാണെന്ന് സിബിഐ കോടതിയെ അറിയിച്ചു. കോടതി നിര്‍ദേശിച്ചാല് കേസ് ഏറ്റെടുക്കാന് തയ്യാറാണെന്ന് സിബിഐയ്ക്ക് വേണ്ടി ഹാജരായ അഭിഭാഷകന് വ്യക്തമാക്കി. എന്നാല് സിബിഐ അന്വേഷണത്തെ സര്‍ക്കാര് ശക്തമായി എതിര്‍ത്തു. കേസിലെ പ്രതികളെ പൊലീസ് പിടികൂടിയിട്ടുണ്ടെന്നും ഈ സാഹചര്യത്തില് സിബിഐ അന്വേഷണം ആവശ്യമില്ലെന്നും സര്‍ക്കാര് കോടതിയെ അറിയിച്ചു. തുടര്‍ന്നാണ് പൊലീസിനെതിരെ കോടതി രൂക്ഷവിമര്‍ശനം ഉയര്‍ത്തിയത്.\nപ്രതികളും ശുഹൈബും തമ്മില് വ്യക്തിവൈരാഗ്യം ഉണ്ടെന്ന് ഉറപ്പാണോയെന്ന് കോടതി ചോദിച്ചു. പ്രതികളിലൊരാളായ ബിജുവും ശുഹൈബും തമ്മില് വൈരാഗ്യം ഉണ്ടായിരുന്നെന്ന് സ്റ്റേറ്റ് അറ്റോര്‍ണി മറുപടി നല്‍കി. സംഭവത്തിന് പിന്നിലെ ഗൂഢാലോചന വെളിപ്പെട്ടോയെന്ന് കോടതി ആരാഞ്ഞു. ഇക്കാര്യം വിശദമായി അന്വേഷിക്കുമെന്നാിരുന്നു സര്‍ക്കാരിന്റെ മറുപടി.


രാമേശ്വരത്തെ സാധാരണമായ ചുറ്റുപാടില് നിന്ന് രാഷ്ട്രപതിഭവനിലേക്കുള്ള അസാധാരണമായ യാത്രയില് ഡോ. എ.പി.ജെ. അബ്ദുള് കലാമിന് വഴികാട്ടിയായ മഹത് വ്യക്തികള്, വിശ്രുത ഗ്രന്ഥങ്ങള്, നിര്‍ണ്ണായക സംഭവങ്ങള് എന്നിവയെ കുറിച്ചുള്ള ഒരു ചര്‍ച്ചയാണ് വഴിവെളിച്ചങ്ങള്. അഗ്‌നിച്ചിറകുകളുടെ സഹരചയിതാവായ അരുണ് കെ. തിവാരിയുമായി ഡോ. എപിജെ അബ്ദുള് കലാം നടത്തുന്ന സംഭാഷണത്തിന്റ ആഖ്യാനരൂപമാണ് ഈ പുസ്തകം. അനുഭവങ്ങളുടെ തീക്ഷ്ണതയും ചിന്തകളിലെ ലാളിത്യവും ഡോ. എ.പി.ജെ. അബ്ദുള് കലാമിന്റെ ദാര്‍ശനിക വ്യക്തിത്വം വെളിവാക്കുന്ന ഈ ഗ്രന്ഥത്തെ ഹൃദ്യമായ ഒരു അനുഭവമാക്കിത്തീര്‍ക്കുന്നു.ഡി.സി. ബുക്‌സ് പുറത്തിറക്കിയ ഈ കൃതിയുടെ 21-ാം പതിപ്പ് ഇപ്പോള് പുറത്തിറങ്ങിയിട്ടുണ്ട്.\nഡോ. എ.പി.ജെ. അബ്ദുള് കലാം ഈ കൃതിക്കെഴുതിയ മുഖവുരയില് നിന്നും\n‘ജ്വലിക്കുന്ന മനസ്സുകളില്, ഞാന് അശോകന്, എബ്രഹാം ലിങ്കണ്, മഹാത്മാ ഗാന്ധി, ഖലീഫാ ഉമര്, ഐന്‍സ്റ്റീന്, എന്നിങ്ങനെ അഞ്ചു പേരെ കണ്ടുമുട്ടുന്ന ഒരു സ്വപ്‌നമാണ് ആഖ്യാനം ചെയ്യുന്നത്. ഈ ധിഷണാപഞ്ചകം നിലാവ് ദീപ്തമാക്കിയ ഒരു മരുഭൂമിയില് വെച്ച് മാനവവംശത്തിന്റെ ഉന്മാദം ചര്‍ച്ച ചെയ്യുകയാണ്: മനുഷ്യന് എന്തുകൊണ്ടാണ് മാനവവംശത്തിന് അത്യന്തം ദോഷകരവും ദുരിതദായകവുമായ ആത്മനാശ വാഞ്ഛയാല് പ്രചോദിതനാകുന്നത്? ഈ സ്വപ്‌നത്തില് നിന്ന് ആരംഭിക്കുന്ന ഗ്രന്ഥം കുലീനനായ ഒരു മനുഷ്യന്റെ സത്ത നിര്‍ണ്ണയിക്കുന്ന സര്‍ഗ്ഗാത്മക ചിന്താപ്രക്രിയയുടെ പ്രാധാന്യം ഊന്നുകയാണ്. 2002 ജൂലൈയില് ഞാന് പ്രസിഡന്റു പദം ഏറ്റെടുക്കുന്നതിന് തൊട്ടുമുമ്പാണ് ഇത് പ്രകാശിതമായത്.\nഇന്ത്യന് റിപ്പബ്ലിക്കിന്റെ പ്രസിഡന്റെന്ന നിലയ്ക്ക് ഞാനെന്റെ വിശാലമായ രാജ്യത്തില് ഉടനീളം സഞ്ചരിക്കുകയുണ്ടായി. വ്യത്യസ്ത വിഭാഗങ്ങളില്‍പ്പെട്ട നിരവധി പേരുമായി സംസര്‍ഗം പുലര്‍ത്താന് എനിക്ക് അവസരമുണ്ടായി. അവരില് പ്രശസ്തരായ ആത്മീയ ഗുരുക്കന്‍മാരും ഉണ്ടായിരുന്നു. മാനവ ചിന്താ പ്രപഞ്ചത്തിലെ അസംഖ്യം താരാപഥങ്ങളെക്കുറിച്ച് എനിക്കുണ്ടായിരുന്ന അറിവ് കൂടുതല് വിപുലമായി, തിരിച്ചറിവ് ഗാഢവും. ഇന്ത്യയുടെ സാമൂഹികവും ആത്മീയവും സാംസ്‌കാരികവുമായ അനേകത്വസമൃദ്ധിയും നാനാത്വവും എന്നില് ഭയാദരവും ആരാധനയും നിറയ്ക്കുന്നു.\nഒരു വിത്ത് പൊടുന്നനെ പൊട്ടിമുളയ്ക്കുന്നതു പോലെ ചില ആത്മീയമായ വഴിയടയാളങ്ങള് പ്രത്യക്ഷപ്പെടുന്നു, വഴികാട്ടികളാകുന്നു, ശരിയായ മാര്‍ഗം പറഞ്ഞു തരുന്നു. ഈ ആത്മീയമായ വഴിയടയാളങ്ങളെ ഞാന് വഴിവെളിച്ചങ്ങള് എന്നു വിളിക്കുന്നു.ഈ ലോകവ്യവഹാരത്തില് മനുഷ്യജീവിതങ്ങളെ നയിക്കുകയാണ് എന്റെ നിയോഗം. മനുഷ്യാവബോധവും അനുഭവവും അന്ധമായ വിശ്വാസത്തിനും അദ്ധ്വാനത്തിനും അപ്പുറത്തേക്ക് ആത്മീയമായ നിശ്ചിതത്വത്തിന്റെയും ഉദ്ദേശ്യപൂര്‍ണ്ണമായ പ്രയത്‌നത്തിന്റെയും കൂടുതല് ഉയര്‍ന്ന ഒരു തലത്തിലേക്ക് നയിക്കപ്പെടുന്നു. ശാസ്ത്രീയമായ ഒരു വീക്ഷണകോണില് നിന്ന്് നോക്കിയാല് ഒരു വ്യക്തിയുടെ ആന്തരികാസ്തിത്വം, ചിന്തകള്, പ്രതിബിംബങ്ങള്, വികാരങ്ങള്, ഇന്ദ്രിയാനുഭൂതികള്, സ്വപ്‌നങ്ങള്, ഉള്‍ക്കാഴ്ചകള്, പ്രചോദനം, എന്നിവയുടെ ഒരു അരൂപസഞ്ചയമാണെന്ന് തോന്നാം. അതിലെ രൂപകവും യാഥാര്‍ത്ഥ്യവും തമ്മിലുള്ള ബന്ധത്തോട് ഒരല്പം സംവേദനക്ഷമത കൂടി ചേര്‍ത്താല് അവ ആത്മാവ് തുടര്‍ച്ചയായി നടത്തുന്ന മോര്‍ഫിങ്ങിന്റെ ഉത്പന്നങ്ങളാണെന്ന് നമുക്കു കാണാം…’\nഅരുണ് കെ. തിവാരിയുമായി ഡോ. എ.പി.ജെ അബ്ദുള് കലാം നടത്തുന്ന സംഭാഷണത്തിന്റ ആഖ്യാനരൂപമായ ‘വഴിവെളിച്ചങ്ങള്’ മലയാളത്തിലേക്ക് വിവര്‍ത്തനം ചെയ്തിരിക്കുന്നത് പി.കെ. ശിവദാസാണ്.


പല ട്രോളുകളും വെറുപ്പും വിദ്വേഷവും ഉളവാക്കുന്നതാണ്; കടുത്ത വിമർശനവുമായി മല്ലിക സുകുമാരന്\nട്രോളുകൾ അതിരുകടക്കുന്നത് ഒന്നുകൂടെ ഓർമിപ്പിച്ചിരിക്കുകയാണ് മല്ലിക സുകുമാരന്. എല്ലാ ട്രോളുകളിലെ തമാശ ആസ്വദിക്കാൻ സാധിക്കില്ല ഭൂരിഭാഗവും വെറുപ്പും വിദ്വേഷവും ഉണ്ടാക്കുന്ന തരത്തിലാണ് എന്നാണ് മല്ലിക സുകുമാരന് പറയുന്നത്. കഴിഞ്ഞ കുറച്ചു മാസങ്ങളായി ട്രോളുകളിൽ നിറഞ്ഞു നിൽക്കുന്ന വ്യക്തിയാണ് മല്ലിക സുകുമാരന്. കേരളത്തെ ബാധിച്ച വലിയ ദുരന്തത്തിന്റെ ഇടയിൽ പോലും ട്രോളന്മാർ മല്ലിക സുകുമാരനെ ട്രോളാൻ മറന്നില്ല. പൃഥ്വിരാജിന്റെ ലംബോര്‍ഗിനി കാറിനെക്കുറിച്ച് സംസാരിച്ചതിന്റെ പേരില് മല്ലികയ്ക്ക് നേരേ കടുത്ത ട്രോള് ആക്രമണമാണ് സാമൂഹിക മാധ്യമങ്ങള് അഴിച്ചുവിട്ടത്. കേരളത്തില് പ്രളയമുണ്ടായപ്പോള് തിരുവനന്തപുരത്തുള്ള മല്ലികയുടെ വീട്ടിലും വെള്ളം കയറി. ആ അവസരത്തിലും മല്ലികയെ ചിലര് വെറുതെ വിട്ടില്ല. ഒരു സ്വകാര്യ മാധ്യമത്തിന് നൽകിയ അഭിമുഖത്തിലാണ് ഇത്തരത്തിലുള്ള കാര്യങ്ങൾ നടി തുറന്നു പറഞ്ഞത്.\nമല്ലിക സുകുമാരന്റെ വാക്കുകൾ....\nഞാന് കഴിവതും ഇതിനൊന്നും പ്രതികരിക്കാന് പോകാറില്ല. കേരളത്തിലെ തൊഴിലില്ലായ്മ ഇത്രത്തോളം രൂക്ഷമാണെന്നു ബോധ്യപ്പെട്ടത് ഈ ട്രോളുകള് കണ്ട ശേഷമാണ്. ഇനി അതിലൂടെ കുറച്ചു പേര്‍ക്ക് സന്തോഷം ലഭിക്കുന്നുണ്ടെങ്കില് അങ്ങനെയാകട്ടെ. പരിഹസിക്കുന്നവരോട് എനിക്ക് പറയാനുള്ളത്, അവരുടെ നിലപാടില് സത്യസന്ധത വേണമെന്നാണ്. ഒന്നുകില് ശുദ്ധമായ നര്‍മമായിരിക്കണം. അല്ലെങ്കില് കാമ്പുള്ള വിമര്‍ശനങ്ങളായിരിക്കണം. സാമൂഹിക മാധ്യമങ്ങളില് ഇപ്പോള് വരുന്ന പല ട്രോളുകളും വെറുപ്പും വിദ്വേഷവും ഉളവാക്കുന്നതാണ്.\nഅമ്മയെ തല്ലിയാലും മലയാളികള്‍ക്ക് രണ്ടു പക്ഷമുണ്ട്. നിലപാടുകള് തുറന്നു പറഞ്ഞതിന്റെ പേരില് നേരത്തെ രാജുവിന്റെ നേര്‍ക്കായിരുന്നു ആക്രമണം. അഹങ്കാരി, താന്തോന്നി എന്നിങ്ങനെയായിരുന്നു അവനെ വിശേഷിപ്പിച്ചിരുന്നത്. പിന്നീട് ഈ ആക്രമിച്ചവര് തന്നെ അതെല്ലാം മാറ്റിപ്പറഞ്ഞു. കഴിഞ്ഞ കുറച്ചുനാളായി എന്റെ നേരെയാണ് ആക്രമണം .\nഇപ്പോള് ഇരിക്കപ്പൊറുതിയില്ല ! ആ ഫോട്ടോക്ക് പിന്നിലെ സത്യാവസ്ഥ ഇതാണ്.....\n'രാജുവിന്റെ മകളെ നോക്കുന്നത് പത്ത് ആനയെ മേയ്ക്കുന്നതിന് സമമാണ്' ; മല്ലിക സുകുമാരന്


Deepika.com Career News :കരസേനയിൽ 150 ഡോക്‌ടർ.......\nഎംബിബിഎസുകാർക്ക് ആർമിമെഡിക്കൽ കോറിൽ ഷോർട്ട് സർവീസ് കമ്മീഷൻഡ് ഓഫീസറാകാൻ അവസരം. സ്ത്രീകൾക്കും പുരുഷൻമാർക്കും അപേക്ഷിക്കാം. 150 ഒഴിവുകളാണുള്ളത്. (പുരുഷൻമാർ- 135, സ്ത്രീകൾ 15)\nഅപേക്ഷകർ രണ്ടാമത്തെ ചാൻസിലെങ്കിലും എംബിബിഎസ് പാസായിരിക്കണം. 2019 ജൂൺ 30 ന് ഇന്‍റേൺഷിപ്പ് പൂർത്തിയാക്കിയവർക്കും അപേക്ഷിക്കാം.\nപ്രായം- 2019 ഡിസംബർ 31ന് 45 വയസ് തികയരുത്.\nഅഞ്ചുവർഷമാണ് ഷോർട്ട് സർവീസ് കമ്മീഷന്‍റെ കാലാവധി. ഒന്പതു വർഷത്തേക്കു വേണമെങ്കിൽ സർവീസ് നീട്ടിയെടുക്കാം. രണ്ടുവർഷം സർവീസ് പൂർത്തിയാക്കിയശേഷം പെർമനന്‍റ് കമ്മീഷൻ കേഡറിലേക്ക് അപേക്ഷിക്കാം. ന്യൂഡൽഹിയിലെ ആർമി ഹോസ്പിറ്റലിലെ ഇന്‍റർവ്യൂവിന്‍റെയും വൈദ്യപരിശോധനയുടേയും അടിസ്ഥാനത്തിലാണു നിയമനം. ആദ്യമായി ഇന്‍റർവ്യൂവിനു പങ്കെടുക്കുന്നവർക്ക് യാത്രബത്ത ലഭിക്കും.\nഅപേക്ഷ അയയ്ക്കേണ്ട വിധം-ww w.indianarmy. nic.in എന്ന വെബ്സൈറ്റിൽ നിന്നും ഓണ്‍ലൈനായാണ് അപേക്ഷ സമർപ്പിക്കേണ്ടത്. ഒപ്പം പാസ്പോർട്ട് സൈസ് ഫോട്ടോയും അപ്‌ലോഡ് ചെയ്യണം.\nഅപേക്ഷയോടൊപ്പം എസ്എസ്എൽസി ബുക്ക്, പെർമനന്‍റ് മെഡിക്കൽ രജിസ്ട്രേഷൻ സർട്ടിഫിക്കറ്റ്, എംബിബിഎസ്/ പിജി സർട്ടിഫിക്കറ്റ് എന്നിവയുടെ ഗസറ്റഡ് ഓഫീസർ സാക്ഷ്യപ്പെടുത്തിയ പകർപ്പും ഇപ്പോഴത്തെ തൊഴിൽ ഉടമ നൽകുന്ന എൻഒസി എന്നിവ വെബ്സൈറ്റിൽ അപേക്ഷയ്ക്കൊപ്പം അപ്‌ലോഡ് ചെയ്യണം.\nഅപേക്ഷ സ്വീകരിക്കുന്ന അവസാന തീയതി ജൂലൈ 21.


എന്ത് കാരണത്തിലാണ് രാജി എന്ന് എനിക്കറിയില്ല; അനാവശ്യ സമ്മര്‍ദ്ദം ചെലുത്തുന്നയാളല്ല സുധീരന്; വി.എം.സുധീരന് രാജിവച്ച തീരുമാനം നിരാശപ്പെടുത്തുന്നതെന്ന് വി.ഡി സതീശന്... » NEWS 22\nHome/Breaking News/എന്ത് കാരണത്തിലാണ് രാജി എന്ന് എനിക്കറിയില്ല; അനാവശ്യ സമ്മര്‍ദ്ദം ചെലുത്തുന്നയാളല്ല സുധീരന്; വി.എം.സുധീരന് രാജിവച്ച തീരുമാനം നിരാശപ്പെടുത്തുന്നതെന്ന് വി.ഡി സതീശന്…\nഎന്ത് കാരണത്തിലാണ് രാജി എന്ന് എനിക്കറിയില്ല; അനാവശ്യ സമ്മര്‍ദ്ദം ചെലുത്തുന്നയാളല്ല സുധീരന്; വി.എം.സുധീരന് രാജിവച്ച തീരുമാനം നിരാശപ്പെടുത്തുന്നതെന്ന് വി.ഡി സതീശന്…\nNEWS22 EDITOR2weeks ago\tBreaking News, Latest News, Politics, Slider Leaveacomment 14 Views\nകോണ്‍ഗ്രസ് രാഷ്ട്രീയകാര്യ സമിതിയില് നിന്ന് മുന് കെ.പി.സി.സി പ്രസിഡന്റ് വി.എം.സുധീരന് രാജിവച്ച തീരുമാനം നിരാശപ്പെടുത്തുന്നതെന്ന് പ്രതിപക്ഷ നേതാവ് വി.ഡി സതീശന്. എന്ത് കാരണത്തിലാണ് രാജി എന്ന് തനിക്കറിയില്ലെന്ന് അദ്ദേഹം പറഞ്ഞു.\nവാര്‍ത്ത ശരിയാണെങ്കില് വളരെ നിരാശപ്പെടുത്തുന്നത് എന്നാണ് വി.ഡി സതീശന് മാധ്യമങ്ങളോട് പ്രതികരിച്ചത്. അനാരോഗ്യകാരണം പറഞ്ഞാണ് രാജിയെന്നാണ് കെ.പി.സി.സി പ്രസിഡന്റ് പറഞ്ഞത്. സുധീരനെ ബന്ധപ്പെടാന് ശ്രമിച്ചെങ്കിലും കിട്ടിയില്ലെന്നും സതീശന് പറഞ്ഞു.\nഅനാവശ്യ സമ്മര്‍ദ്ദം ചെലുത്തുന്നയാളല്ല സുധീരനെന്നും സംസാരിച്ച് പ്രശ്നപരിഹാരത്തിന് ശ്രമിക്കുമെന്ന് വി.ഡി സതീശന് കൊച്ചിയില് പറഞ്ഞു. പാര്‍ട്ടിയില് സാധാരണ പ്രവര്‍ത്തകനായി തുടരുമെന്നാണ് വി.എം സുധീരന് രാജിപ്രഖ്യാപനത്തിന് ശേഷം പറഞ്ഞത്\nPrevious ഐപിഎല് 2021; ഡല്‍ഹി ഇന്ന് രാജസ്ഥാനെ നേരിടും…\nNext പ്ലംബിംഗ് ജോലിക്കിടെ കെട്ടിടത്തിന് മുകളില്‍നിന്ന് വൈദ്യുതാഘാതമേറ്റ യുവാവിന് ഗുരുതരമായി പൊള്ളലേറ്റു…\nകൊല്ലത്ത് സ്വകാര്യ ആശുപത്രിയില് കോവിഡ് രോഗി തൂങ്ങിമരിച്ച നിലയില്…\nരാജ്യത്ത് കോവിഡ് കേസിൽ വൻ കുറവ് ; അഞ്ച് മാസത്തിനുള്ളിലെ ഏറ്റവും കുറഞ്ഞ കണക്ക്; ഇന്ന് 28,304….\nകലിയടങ്ങാതെ കര്‍ഷകര്; പഞ്ചാബില് തകര്‍ത്തത് 1,500 ജിയോ ടവറുകള്…


നവ്യ നായരോടൊപ്പം വൃദ്ധി. കുട്ടി താരത്തിന്റെ പുതിയ സിനിമയാണോ എന്ന് ആരാധകർ? - Heal Of News\nനവ്യ നായരോടൊപ്പം വൃദ്ധി. കുട്ടി താരത്തിന്റെ പുതിയ സിനിമയാണോ എന്ന് ആരാധകർ?\nടെലിവിഷൻ സീരിയലുകളിലൂടെ ആരാധകരുടെ ഹൃദയം കീഴടക്കിയ ശേഷം ഇപ്പോൾ മലയാളത്തിലെ ഏറ്റവും കൂടുതൽ ആരാധകരുള്ള ബാലതാരമാണ് വൃദ്ധി വിശാൽ. മഴവിൽ മനോരമയിൽ സംപ്രേക്ഷണം ചെയ്തിരുന്നു മഞ്ഞിൽ വിരിഞ്ഞ പൂവ് എന്ന സീരിയലിലൂടെ അഭിനയ രംഗത്തെത്തിയ താരം ടിക്ടോക്കിലൂടെ ആരാധകരുടെ ഹൃദയം കീഴടക്കുകയായിരുന്നു. അല്ലു അർജുൻ ചിത്രത്തിലെ ഗാനരംഗത്തിന് വിവാഹവേദിയിൽ വൃത്തം കഴിച്ചതോടെ താരം സോഷ്യൽ മീഡിയയിൽ വൈറലായി.\nസാറ എന്ന ചിത്രത്തിലെ കുഞ്ഞിപ്പുഴു എന്ന സീനിൽ അഭിനയിച്ച തോടുകൂടി കുട്ടി താരത്തെ ഏവരും ഏറ്റെടുത്തുകഴിഞ്ഞു. ഇപ്പോഴിതാ വൃത്തി തന്നെ സോഷ്യൽ മീഡിയ പ്ലാറ്റ്ഫോമിലൂടെ പങ്കു വച്ചിരിക്കുന്ന ഒരു ചിത്രമാണ് ആരാധകരെ ഒന്നടങ്കം ഞെട്ടിച്ചിരിക്കുന്നത്. മലയാളത്തിന്റെ പ്രിയതാരം നവ്യാനായരുടെ ഒപ്പമുള്ള ചിത്രമാണ് താരം പങ്കുവെച്ചിരിക്കുന്നത്. വൃത്തി പുതിയ സിനിമയിൽ അഭിനയിക്കാനുള്ള തയ്യാറെടുപ്പിലാണ് ആണോ എന്നാണ് ഏവരും ചോദിക്കുന്നത്.\nഎന്നാൽ ഒരു സിനിമയുടെ ചിത്രീകരണം അല്ലെന്നും ഫ്ലവേഴ്സ് ചാനൽ സംപ്രേഷണം ചെയ്യുന്ന സ്റ്റാർ മാജിക് എന്ന പരിപാടിയുടെ ഗസ്റ്റ് ആയി കുട്ടിക്കാലത്തെ എത്തിച്ചത് ആണെന്നും വെളിപ്പെടുത്തിയിരിക്കുകയാണ്. പൃഥ്വിരാജ് ചിത്രത്തിൽ അഭിനയിക്കാൻ തയ്യാറെടുക്കുകയാണ് വൃദ്ധി. വിശാൽ കണ്ണന്റെയും ഗായത്രിയുടെയും മകളാണ് അഞ്ചുവയസ്സുകാരി. സിനിമയിൽ സജീവമാകാൻ കാത്തിരിക്കുകയാണ് താരം.


one more arrest in cot nazeer murder attempt | എ.എൻ.ഷംസീർ പറഞ്ഞാൽ എന്തും ചെയ്യും; തലശ്ശേരി ഏരിയാ കമ്മിറ്റി ഓഫീസ് സെക്രട്ടറിയായും ഡ്രൈവറായും പ്രവർത്തിക്കുമ്പോഴും വിശ്വസ്തൻ; തലശേരി ടൗൺ സർവീസ് സഹകരണ ബാങ്ക് ജീവനക്കാരനും; സിഒടി നസീർ വധശ്രമക്കേസിൽ ഷംസീറിന്റെ മുൻ ഡ്രൈവർ അറസ്റ്റിൽ; രാജേഷിനെ അറസ്റ്റ് ചെയ്തത് മുൻപ് പിടിയിലായ കൊട്ടിയൂർ സന്തോഷിന്റെ മൊഴിയിൽ; അക്രമം നടന്ന ദിവസം രാജേഷ് സന്തോഷിനെ പന്ത്രണ്ട് തവണ വിളിച്ചുവെന്ന് പൊലീസ്; ഷംസീറിന്റെ നിർദ്ദേശപ്രകാരം ആക്രമണം ആസുത്രണം ചെയ്തത് രാജേഷെന്ന് നസീർ - MarunadanMalayali.com\nJune 21, 2019 | 09:58 PM IST | Permalink\nകണ്ണൂർ: വടകരയിൽ സ്വതന്ത്രനായി മത്സരിച്ച സിഒടി നസീറിനെ വധിക്കാൻ ശ്രമിച്ച കേസിൽ എ.എൻ. ഷംസീർ എംഎൽഎയുടെ മുൻ ഡ്രൈവർ അറസ്റ്റിൽ. വധശ്രമത്തിൽ ഷംസീറിന് പങ്കുണ്ടെന്ന് നസീർ ആരോപിച്ചതിന് പിന്നാലെയാണ് ഇദ്ദേഹത്തിന്റെ മുൻ ഡ്രൈവറായ കെ. രാജേഷ് പൊലീസ് പിടിയിലായത്. എന്നാൽ കേസും എംഎൽഎയുമായി ബന്ധമുണ്ടെന്നും പൊലീസിനെ ഇക്കാര്യം അറിയിച്ചപ്പോൾ അട്ടിമറി ശ്രമമാണ് നടക്കുന്നതെന്നും ആരോപണം ഉയർന്നിരുന്നു. കേസുമായി ബന്ധപ്പെട്ട് മുൻപ് അറസ്റ്റിലായ പൊട്ട്യം സന്തോഷിന്റെ മൊഴിയെ അടിസ്ഥാനമാക്കിയുള്ള അന്വേഷണത്തിലാണ് രാജേഷ് അറസ്റ്റിലാകുന്നത്. മാത്രല്ല നസീർ അക്രമിക്കപ്പെട്ട ദിവസം രാജേഷ് സന്തോഷിനെ ഫോണിലൂടെ 12 തവണ ബന്ധപ്പെട്ടിരുന്നുവെന്നും പൊലീസ് വ്യക്തമാക്കി.രാജേഷ് ഷംസീർ പറഞ്ഞാൽ എന്തും അനുസരിക്കുന്ന ആളാണെന്നാണ് പറയുന്നത്.നേരത്തെ തലശ്ശേരി ഏരിയാ കമ്മറ്റി ഓഫീസ് സെക്രട്ടറിയായും ഡ്രൈവറായും പ്രവർത്തിച്ചു.ഷംസീറിന്റെ നിദ്ദേശപ്രകാരം അക്രമം ആസൂത്രണം ചെയ്യുന്നത് രാജേഷാണെന്ന് സി. ഓടി നസീർ ആരോപിച്ചു.\nരാജേഷിന്റെ അറസ്റ്റ് കൂടിയായതോടെ ഇതുവരെ എട്ട് പേരാണ് കേസിൽ അറസ്റ്റിലായിരിക്കുന്നത്. കേസുമായി ബന്ധപ്പെട്ട് മുൻപ് രണ്ട് സിപിഎം പ്രവർത്തകർ നേരത്തെ അറസ്റ്റിലായിരുന്നു. മെയ് 18-ാം തീയതിയാണ് തലശ്ശേരിക്ക് സമീപം നസീറിനെ ആക്രമിച്ചത്. നിലവിൽ കേസിൽ 11 പേരുടെ പ്രതിപ്പട്ടികയാണ് പൊലീസ് തയ്യാറാക്കിയിരിക്കുന്നത്. എന്നാൽ അന്വേഷണം തൃപ്തികരമല്ലെന്ന് നസീർ ആരോപിച്ചിരുന്നു. തലശ്ശേരി എംഎൽഎ എ.എൻ ഷംസീറിന് ആക്രമത്തിൽ പങ്കുണ്ടെന്ന് നസീർ ആരോപിച്ചിരുന്നു. ഇത് സംബന്ധിച്ച് അന്വേഷണം നടത്തണമെന്നും നസീർ ആവശ്യപ്പെട്ടിരുന്നു.\nനസീറിനെതിരെ നടന്ന വധശ്രമം സംബന്ധിച്ച് സിപിഎം പാർട്ടി തല അന്വേഷണം നടത്തുന്നുണ്ട്. സംസ്ഥാന സമിതിയുടെ നിർദ്ദേശപ്രകാരം അന്വേഷണ സമിതി അംഗങ്ങളായ ടി.വി രാജേഷ് എംഎൽഎയും ജില്ലാ സെക്രട്ടേറിയറ്റ് അംഗം ഹരീന്ദ്രനും ഉൾപ്പെടുന്ന സമിതിയാണ് അന്വേഷണം നടത്തുന്നത്.\nവടകര ലോക്സഭാ മണ്ഡലത്തിൽ സ്വതന്ത്ര സ്ഥാനാർത്ഥിയായി മത്സരിച്ച സിഒടി നസീറിനെ കൊലപ്പെടുത്താൻ ശ്രമിച്ച സംഭവം കേരളത്തിൽ രാഷ്ട്രീയ വിവാദമായി മാറിയിരുന്നു. ഈ വിഷയത്തിൽ തലശ്ശേരി എംഎൽഎ എ എൻ ഷംസീറിന് പങ്കുണ്ടെന്ന നസീറിന്റെ മൊഴിയോട് സംഭവത്തിൽ അന്വേഷണം ഊർജ്ജിതമാക്കാൻ ആവശ്യപ്പെട്ട് പ്രതിപക്ഷം നിയമസഭയിൽ രംഗത്തുവന്ന സംഭവവുമുണ്ടായി. എന്നാൽ, കണ്ണൂരിലെ യുവ നേതാവിന്റെ പേരിൽ പുറത്തുവന്നതോടെ ഈ വിഷയത്തെ ഏങ്ങനെയും നേരിടാനുള്ള വ്യഗ്രതയിൽ ആയിരുന്നു മുഖ്യമന്ത്രി പിറണായി. ഇതോടെ പ്രതിപക്ഷ ചോദ്യങ്ങളോടു ദേഷ്യത്തോടെയാണ് മുഖ്യമന്ത്രി പ്രതികരിച്ചത്. ഇതോടെ ഈ മാസം ആദ്യം സഭയിൽ വാദപ്രതിവാദവും പ്രതിപക്ഷ വാക്കൗട്ടും നടന്നിരുന്നു.\nസംഭവം സഭ നിർത്തിവച്ച് ചർച്ച ചെയ്യണമെന്ന് ആവശ്യപ്പെട്ട് പ്രതിപക്ഷത്തിന്റെ അടിയന്തര പ്രമേയ നോട്ടീസാണ് വാക്കേറ്റത്തിനും ഇറങ്ങിപ്പോക്കിനും ഇടയാക്കിയത്. വധശ്രമ കേസിലെ ഗൂഢാലോചന കൈകാര്യം ചെയ്യുന്നതിൽ പൊലീസ് പരാജയപ്പെട്ടെന്നും ആരോപണ വിധേയനായ തലശേരി എംഎൽഎ എഎൻ ഷംസീറിനെ സംരക്ഷിക്കുന്നു എന്നുമായിരുന്നു പ്രതിപക്ഷ ആരോപണം. എന്നാൽ സിഒടി നസീറിനെതിരെ നടന്ന ആക്രമണം ഒറ്റപ്പെട്ട സംഭവമെന്നായിരുന്നു പിണറായി വിജയന്റെ വിശദീകരിച്ചത്. കേസിൽ മൂന്ന് പ്രതികളെ അറസ്റ്റ് ചെയ്തിട്ടുണ്ട്. നസീറിന്റെ മൊഴി മൂന്ന് തവണ രേഖപ്പെടുത്തി. മൂന്ന് തവണയും മൊഴി നസീറിനെ വായിച്ച് കേൾപ്പിച്ചു. അന്വേഷണ ഉദ്യോഗസ്ഥനെ മാറ്റിയിട്ടില്ലെന്നും മുഖ്യമന്ത്രി നിയമസഭയിൽ വിശദീകരിച്ചു.\nഎംഎൽഎ ഓഫീസിലേക്ക് വിളിച്ച് വരുത്തി എഎൻ ഷംസീർ ഭീഷണിപ്പെടുത്തിയെന്ന് സിഒടി നസീർ ആരോപിച്ചിരുന്നു. ഇക്കാര്യം സിഒടി നസീറിനെ ആക്രമിക്കുന്ന ദൃശ്യങ്ങൾ പുറത്ത് വന്നത് അടക്കമുള്ള കാര്യങ്ങളും പ്രതിപക്ഷം ശ്രദ്ധയിൽപ്പെടുത്തി. പൊതു പ്രവർത്തകനെ ക്രൂരമായി മർദ്ദിക്കുന്നത് സിസിടിവി ദൃശ്യങ്ങളിൽ വ്യക്തമാണെന്നും പ്രതിപക്ഷം നിയമസഭയിൽ ആവർത്തിച്ചു. എന്നാൽ സംഭവത്തെ രാഷ്ട്രീയ ലാഭത്തിന് ഉപയോഗിക്കരുതെന്നായിരുന്നു മുഖ്യമന്ത്രിയുടെ മറുപടി. സിഒടി നസീറിനോട് സിപിഎമ്മിന് വ്യക്ത വിരോധമില്ലെന്നും പിണറായി വിജയൻ പറഞ്ഞു.\nമെയ് 18 ന് രാത്രി 8 മണിയോടെയാണ് തലശ്ശേരി പുതിയ ബസ് സ്റ്റാൻഡിന് സമീപത്ത് വെച്ച് നസീറിനെ മൂന്നംഗ സംഘം വെട്ടി പരിക്കേൽപ്പിച്ചത്. ഗുരുതരമായി പരിക്കേറ്റ നസീറിനെ കോഴിക്കോട് ബേബി മെമോറിയൽ ഹോസ്പിറ്റലിൽ പ്രവേശിപ്പിക്കുകയും ചെയ്തിരുന്നു. ഇപ്പോൾ നസീർ അപകടനില തരണം ചെയ്ത് ആശുപത്രി വിടുകയും ചെയ്തു. മുൻപ് യുഡിഎഫ് ഭരണ കാലത്ത് അന്നത്തെ മുഖ്യമന്ത്രി ഉമ്മൻ ചാണ്ടിയെ കല്ലെറിഞ്ഞ കേസിലെ പ്രതിയാണ് നസീർ. ഇക്കഴിഞ്ഞ ലോക്സഭ തെരഞ്ഞെടുപ്പിൽ 612 വോട്ടുകളുമായി പത്താം സ്ഥാനത്തായിരുന്നു നസീർ. തലശ്ശേരിയിൽ 327 വോട്ടുകളാണ് നേടിയത്\nസിപിഎം ആസൂത്രിതമായി നടത്തിയ ആക്രമണമാണ് നസീറിനെതിരെ നടന്നതെന്ന് കോൺഗ്രസും ആർഎംപിയും കുറ്റപ്പെടുത്തി. വടകരയിലെ എൽഡിഎഫ് സ്ഥാനാർത്ഥി പി.ജയരാജന്റെ അറിവോടെയാണ് അക്രമം നടന്നതെന്ന് കെ മുരളീധരൻ പ്രതികരിച്ചു. എന്നാൽ ആക്രമണത്തിൽ സിപിഎമ്മിന് പങ്കില്ലെന്നും കൊതുകിനെ കൊല്ലാൻ തോക്കെടുക്കേണ്ടെന്നും സംസ്ഥാന സെക്രട്ടറി കോടിയേരി ബാലകൃഷ്ണൻ പറഞ്ഞിരുന്നു.\nസിപിഎം. ലോക്കൽ കമ്മിറ്റി അംഗം സി.ഒ.ടി. സുബൈർ മുതൽ എസ്.എഫ്.ഐ, ഡി.വൈ. എഫ്.ഐ എന്നീ പോഷക സംഘടനകളിലും സി.ഒ.ടി. കുടുംബക്കാർ അംഗങ്ങളായുണ്ട്. സി.ഒ.ടി. നസീർ അക്രമിക്കപ്പെട്ട സംഭവത്തിൽ സിപിഎം. സംസ്ഥാന സെക്രട്ടറി കോടിയേരി ബാലകൃഷ്ണന്റെ പ്രസ്താവന കുടുംബത്തിലുള്ളവരെ ചൊടിപ്പിച്ചിട്ടുണ്ട്. കൊതുകിനെ കൊല്ലാൻ തോക്കെടുക്കണോ എന്ന കോടിയേരിയുടെ പ്രയോഗമാണ് അതിന് കാരണമായത്


ഇത് മണിക്കുട്ടന്‍റെ 'അന്ന്യന്'; കിടിലം പെര്‍ഫോമന്‍സുമായി വീക്കിലി ടാസ്‍ക് | manikuttan plays anniyan in bigg boss3weekly task\nഇത് മണിക്കുട്ടന്‍റെ 'അന്ന്യന്'; കിടിലം പെര്‍ഫോമന്‍സുമായി വീക്കിലി ടാസ്‍ക്\nവനത്തിനു നടുവിലെ ഒരു ബംഗ്ലാവില് സംഭവിക്കുന്ന തുടര് കൊലപാതകങ്ങളും അവ അന്വേഷിക്കാനെത്തുന്ന പൊലീസ് ഉദ്യോഗസ്ഥരും കുറ്റവാളികളും ഒക്കെ ചേര്‍ന്നതാണ് ടാസ്‍ക്\nThiruvananthapuram, First Published May 6, 2021, 10:31 PM IST\nബിഗ് ബോസ് മലയാളം സീസണ്3അതിന്‍റെ ക്ലൈമാക്സിലേക്ക് പ്രവേശിക്കാന് മൂന്ന് ആഴ്ചകളില് താഴെ മാത്രം അവശേഷിക്കെ ആവേശകരമായി പുരോഗമിക്കുകയാണ്. ഈ വാരത്തിലെ വീക്കിലി ടാസ്‍കിന്‍റെ അവസാന ദിവസമാണ് ഇന്ന്. വനത്തിനു നടുവിലെ ഒരു ബംഗ്ലാവായി ബിഗ് ബോസ് ഹൗസ് രൂപാന്തരം പ്രാപിച്ചിരിക്കുന്ന ഒരു ത്രില്ലിംഗ് ടാസ്‍ക് ആണ് കഴിഞ്ഞ രണ്ടു ദിവസങ്ങളിലായി തുടരുന്നത്. എല്ലാ സീസണുകളിലും വേവ്വേറെ പേരുകളില് അവതരിപ്പിക്കപ്പെട്ട രസകരമായ ടാസ്‍ക് ആണിത്.\nവനത്തിനു നടുവിലെ ഒരു ബംഗ്ലാവില് സംഭവിക്കുന്ന തുടര് കൊലപാതകങ്ങളും അവ അന്വേഷിക്കാനെത്തുന്ന പൊലീസ് ഉദ്യോഗസ്ഥരും കുറ്റവാളികളും ഒക്കെ ചേര്‍ന്നതാണ് ടാസ്‍ക്. തുടര് കൊലപാതകങ്ങള് സംഭവിക്കുന്നുണ്ടെങ്കിലും കുറ്റവാളി ആരാണെന്ന കാര്യം അയാള്‍ക്കും സഹായിക്കും മാത്രമേ അറിയൂ. ഇത് അന്വേഷിക്കാനാണ് രണ്ട് പൊലീസ് ഉദ്യോഗസ്ഥര് എത്തുന്നത്. റിതുവും രമ്യയുമാണ് പൊലീസ് ഉദ്യോഗസ്ഥരെ അവതരിപ്പിക്കുന്നത്.\nഅതേസമയം മണിക്കുട്ടനാണ് ടാസ്‍കില് പ്രധാന കുറ്റവാളിയുടെ വേഷം അഭിനയിക്കുന്നത്. റംസാനാണ് കൃത്യങ്ങളില് മണിയുടെ സഹായി. ബിഗ് ബോസ് രഹസ്യമായി ഏല്‍പ്പിച്ച ദൗത്യം വിജയകരമായി നടപ്പാക്കിക്കൊണ്ടിരിക്കുകയാണ് മണിക്കുട്ടനും റംസാനും. മൂന്ന് കൊലപാതകങ്ങളാണ് ബംഗ്ലാവില് ഇതുവരെ സംഭവിച്ചത്. ബംഗ്ലാവിലേക്ക് എത്തിയ സഞ്ചാരിയായ ചെറുപ്പക്കാരന് (സായ്), അവിടുത്തെ പാചകക്കാരന് അപ്പു (ഫിറോസ്), കാവല്‍ക്കാരന് (അനൂപ്) എന്നിവരാണ് കൊല്ലപ്പെട്ടത്.\nഅതേസമയം പൊലീസ് അന്വേഷണത്തിനിടെ മണിക്കുട്ടന്‍റെ ചില മികവുറ്റ പ്രകടനങ്ങള്‍ക്കും ഇന്ന് ഈ ടാസ്‍ക് വേദിയായി. പൊലീസ് സ്റ്റേഷനിലേക്ക് ചോദ്യം ചെയ്യാന് ഉദ്യോഗസ്ഥരായ റിതുവും സൂര്യയും കൊണ്ടുപോയപ്പോഴാണ് മണി അന്ന്യന് സിനിമയെ ഓര്‍മ്മിപ്പിക്കുന്ന ഭാവപ്പകര്‍ച്ചകളിലേക്ക് പോയത്. അപേക്ഷയോടെ നില്‍ക്കുന്ന ഭാവത്തിലും രൂക്ഷമായി പ്രതികരിക്കുന്ന ഭാവത്തിലും തൊട്ടടുത്ത നിമിഷങ്ങളില് മാറിമാറി കടന്നുപോവുകയായിരുന്നു മണിക്കുട്ടന്. നിലവില് ഷോയില് ഏറ്റവും പ്രേക്ഷക പിന്തുണയുള്ള മത്സരാര്‍ഥികളില് ഒരാളാണ് മണിക്കുട്ടന്.\nLast Updated May 6, 2021, 10:31 PM IST


കിക്കി ചലഞ്ചിനെതിരെ ബോധവത്കരണവുമായി പൊലീസ്\nWeb Desk Aug 1, 2018, 11:55 am IST\nന്യൂഡല്‍ഹി: സമൂഹമാദ്ധ്യമങ്ങളില് വൈറലായി മാറുന്ന കിക്കി ഡാന്‍സ് ചലഞ്ച് പൊലീസിന് തലവേദനയായി മാറുന്നു. ഡല്‍ഹി, മുംബൈ, ജയ്പൂര്, ഉത്തര്‍പ്രദേശ്, പഞ്ചാബ് എന്നിവിടങ്ങളില് ഈ ചലഞ്ചിനെതിരെ ബോധവത്കരണവുമായി പൊലീസ് രംഗത്തെത്തി. നടുറോഡില് ചെയ്യുന്ന ചലഞ്ച് അപകടങ്ങള്‍ക്ക് വഴി വച്ചതോടെയാണ് പൊലീസ് എതിര്‍പ്പുമായെത്തിയത്. രാജ്യാന്തരതലത്തിലും ചലഞ്ചിനെതിരെ ബോധവത്കരണം നടക്കുന്നുണ്ട്.\nഓടിക്കൊണ്ടിരിക്കുന്ന കാറില് നിന്നും ഇറങ്ങിയതിന് ശേഷം കിക്കി ഡുയു ലൗ മീ എന്ന പാട്ടിന് കാര് നീങ്ങുന്നതിനൊപ്പം നൃത്തം ചെയ്യണം. നൃത്തം ചെയ്തതിനു ശേഷം കാറിലേക്ക് തിരികെ കയറി യാത്ര തുടരാം. ഇതാണ് ചലഞ്ച്.\nകനേഡിയന് പോപ്പ് ഗായകനായ ഡ്രേക്കിന്റെ ഗാനമാണ് കിക്കി ഡുയു ലൗ മീ. എന്നാല് അമേരിക്കന് ഹാസ്യാവതാരകനായ ഷിഗ്ഗിയാണ് ചലഞ്ചിന് തുടക്കം കുറിക്കുന്നത്. ഷിഗ്ഗി കാറില് നിന്നിറങ്ങി ഡാന്‍സ് ചെയ്ത ശേഷം സുഹൃത്തുക്കളെ വെല്ലുവിളിക്കുകയായിരുന്നു. ഇതിന് ശേഷം ചലഞ്ച് വളരെ വേഗം ആളുകള് ഏറ്റെടുക്കുകയായിരുന്നു.\nകിക്കി ചലഞ്ച് കൊണ്ടുണ്ടായ അപകടങ്ങളുടെ വീഡിയോയും ഇപ്പോള് സമൂഹമാദ്ധ്യമങ്ങളിലുണ്ട്.


സൗദിയില് ഏറ്റുമുട്ടല്: ഭീകരര് കൊല്ലപ്പെട്ടു :: Janmabhumi Daily\nWednesday9January 2019 4:13 pm IST\nദമാം : സൗദിയില് ഏറ്റുമുട്ടല് സുരക്ഷാ സംഘവുമായുണ്ടായ ഏറ്റുമുട്ടലില് ഭീകരര് കൊല്ലപ്പെട്ടു. കിഴക്കന് പ്രവിശ്യയായ ഖത്തീഫിലെ ഉമ്മുല് ഹമാമില് സുരക്ഷാ സൈനികരും ഭീകരരും തമ്മില് നടന്ന ഏറ്റുമുട്ടലില് നിരവധി പേര് കൊല്ലപ്പെട്ടു. ഒട്ടനവധി ഭീകരരെ അറസ്റ്റ് ചെയ്തു. ഇതില് പിടികിട്ടാപുള്ളികളും ഉള്‍പ്പെടുമെന്നാണ് റിപ്പോര്‍ട്ട്.\nഎന്നാല് ഇതുസംബന്ധിച്ചുള്ള കണ്ക്കുകള് ഇതുവരെ പുറത്തുവിട്ടിട്ടില്ല. പ്രദേശത്തെ ഒരു വീടു കേന്ദ്രീകരിച്ച് ഭീകരപ്രവര്‍ത്തനം നടത്തുകയായിരുന്നു.\nഇതുസംബന്ധിച്ച വിവിരം ലഭിച്ചതിനെ തുടര്‍ന്ന് പ്രദേശം വളഞ്ഞ സുരക്ഷാ ഉദ്യോഗസ്ഥര് കീഴടങ്ങാന് ആവശ്യപ്പെട്ടെങ്കിലും ഇവര് പൊലീസിനു നേരെ വെടിയുതിര്‍ത്തു. തുടര്‍ന്നുണ്ടായ പ്രത്യാക്രമണത്തിലാണ് ഭീകരര് കൊല്ലപ്പെട്ടത്.\nപുല്‍വാമയില് ഏറ്റുമുട്ടല്:4ഭീകരര് കൊല്ലപ്പെട്ടു\nജമ്മുവില് ഏറ്റുമുട്ടല്; രണ്ട് ഭീകരര് കൊല്ലപ്പെട്ടു\nഅഫ്ഗാനില് സൈന്യവുമായി ഏറ്റുമുട്ടല്: 82 ഭീകരര് കൊല്ലപ്പെട്ടു\nഷോപ്പിയാനില് ഏറ്റുമുട്ടല്: സൈനികന് വീരമൃത്യു; നാല് ഭീകരര് കൊല്ലപ്പെട്ടു


കാടിന്റെ ഉള്ളറകളിലൂടെ ഒരു അതിസാഹസികയാത്ര, വാഴുവാന്തോള് വിളിക്കുന്നു | Vazhuvanthol Waterfalls| Vithura Travel| Kerala Tourism| Travel News\nകാടിന്റെ ഉള്ളറകളിലൂടെ ഒരു അതിസാഹസികയാത്ര, വാഴുവാന്തോള് വിളിക്കുന്നു\nDec 14, 2020, 02:36 PM IST\nമുത്തുകള് പോലെ പൊഴിയുന്ന കുളിര്‍വെള്ളത്തില് ഒന്നു കുളിക്കുകയുമാവാം. അതോടെ യാത്രാക്ഷീണം പമ്പകടക്കും. ഔഷധസസ്യങ്ങള് നിറഞ്ഞ ബോണക്കാടന് മലകളിലൂടെ ഒഴുകിയെത്തുന്ന വാഴുവാന്തോള് ശരീരത്തിനും മനസ്സിനും ഒരുപോലെ ഉന്മേഷം പകരുന്നു.\nവാഴുവാന്തോള് വെള്ളച്ചാട്ടം | ഫോട്ടോ : മാതൃഭൂമി\nവിതുര: കോവിഡ്കാല നിയന്ത്രണങ്ങളില് ഇളവു വന്നതോടെ സഞ്ചാരികളെ സ്വീകരിക്കാന് ഒരുങ്ങുകയാണ് വിതുരയിലെ വാഴുവാന്തോള് വെള്ളച്ചാട്ടം. കാടിന്റെ ഉള്ളറകളിലൂടെ അരുവിയായി ഒഴുകിയെത്തി പാറക്കെട്ടിലൂടെ താഴേക്കു പതിക്കുന്ന വെള്ളച്ചാട്ടം മലയോരമേഖലയിലെത്തുന്ന സഞ്ചാരികളുടെ പറുദീസയാണ്.\nമുത്തുകള് പോലെ പൊഴിയുന്ന കുളിര്‍വെള്ളത്തില് ഒന്നു കുളിക്കുകയുമാവാം. അതോടെ യാത്രാക്ഷീണം പമ്പകടക്കും. ഔഷധസസ്യങ്ങള് നിറഞ്ഞ ബോണക്കാടന് മലകളിലൂടെ ഒഴുകിയെത്തുന്ന വാഴുവാന്തോള് ശരീരത്തിനും മനസ്സിനും ഒരുപോലെ ഉന്മേഷം പകരുന്നു. വിതുര-പൊന്മുടി പാതയില് തേവിയോടുനിന്നു വലത്തേക്കു തിരിഞ്ഞ് ബോണക്കാട്ടേക്കുള്ള റോഡിലുടെ9കിലോമീറ്റര് പോയാല് വാഴുവാന്തോളിലെത്താം. കാണിത്തടം ചെക്ക്പോസ്റ്റില് നിന്ന് ഒരു കിലോമീറ്റര് വാഹനത്തില് പോകാം. പിന്നീട് 2.5 കി.മീ ദൂരം വനത്തിലൂടെ കാല്‍നടയാത്ര. ഈ യാത്രയില് കാനനസൗന്ദര്യം ആവോളം കാണാം. കാട്ടിലെ മരുന്നുചെടികളുടെ ഗന്ധമറിയാം.\nഇതിനിടയില് മലയണ്ണാനും വരയാടുകളും മലമുഴക്കി വേഴാമ്പലുകളും കൂട്ടിനെത്തും. ചിലപ്പോള് കാട്ടാനക്കൂട്ടവും കാട്ടുപോത്തുകളുമുണ്ടാവും. അതിക്രമിച്ചു കടക്കുന്നവരായല്ല, കാഴ്ച കാണാനെത്തിയവരായി തന്നെയാണ് ഈ കാട്ടുമൃഗങ്ങള് മനുഷ്യരെ കാണുന്നതെന്ന് പതിവു സന്ദര്‍ശകര് പറയുന്നു. പേപ്പാറ വന്യജീവിസങ്കേതത്തിന്റെ കീഴിലാണ് വാഴുവാന്തോള് വെള്ളച്ചാട്ടം.\nപ്രവേശനം ആരംഭിച്ചാല് രാവിലെ9മുതല് ഉച്ചയ്ക്ക് ഒരു മണി വരെയാണ് സന്ദര്‍ശന സമയം. പരമാവധി പത്തുപേരടങ്ങുന്ന സംഘത്തിനാണ് പ്രവേശനാനുമതി. ഒരു വഴികാട്ടിയുള്‍പ്പെടെ 1000 രൂപയാണ് ഫീസ്. പ്ലാസ്റ്റിക്കുത്പന്നങ്ങളും മദ്യവും കര്‍ശനമായി വിലക്കിയിട്ടുണ്ട്. കാണിത്തടം ചെക്കുപോസ്റ്റിനടുത്തുള്ള വനംവകുപ്പിന്റെ ഓഫീസില് നിന്ന് യാത്രാപാസുകളെടുക്കാം. കോവിഡിനു മുമ്പ് അവധിദിവസങ്ങള് നൂറുകണക്കിനു പേരാണ് വാഴുവാന്തോളിലെത്തിയിരുന്നത്. സഞ്ചാരികളെത്തുമ്പോഴും ചില പരിമിതികള് വാഴുവാന്തോളിലുണ്ട്. അംഗീകൃത ഗൈഡുകളില്ല എന്നതാണ് പ്രധാന പ്രശ്നം. മുന്‍പ് വെള്ളച്ചാട്ടത്തില് വീണ് ഒരു മരണം നടന്നതോടെ ഗൈഡുകളെ നിര്‍ബന്ധമാക്കിയെങ്കിലും പരിസരത്തെ ആദിവാസികളില്‍നിന്ന് താത്കാലികമായാണ് എടുക്കുന്നത്. 350 രൂപയാണ് ശമ്പളം. കുറഞ്ഞ ശമ്പളമായതിനാല് ചെറുപ്പക്കാര് ജോലിക്കു വരുന്നില്ല. ശാരീരിക അസ്വസ്ഥതകളുള്ള പ്രായമുള്ളവരാണ് ഇപ്പോള് വഴികാട്ടികള്.\nസാഹസികത നിറഞ്ഞ സന്ദര്‍ശനത്തിന് ഇവരുടെ സേവനം പര്യാപ്തമല്ല എന്ന പരാതി വ്യാപകമാണ്. പൊന്മുടിയും കല്ലാറും പേപ്പാറയുമുള്‍പ്പെടുന്ന മലയോരവിനോദസഞ്ചാര മേഖലയ്ക്ക് വാഴുവാന്തോള് ഒരു മുതല്‍ക്കൂട്ടാണ്. പക്ഷേ, ശരിയായ രീതിയില് സംരക്ഷിക്കണമെന്നു മാത്രം.\n- രാവിലെ9മുതല് ഉച്ചയ്ക്ക് ഒരുമണി വരെയാണ് സന്ദര്‍ശന സമയം\n- പരമാവധി പത്തുപേരടങ്ങുന്ന സംഘത്തിനാണ് പ്രവേശനാനുമതി\n- ഒരു വഴികാട്ടിയുള്‍പ്പെടെ 1000 രൂപയാണ് ഫീസ്\n- വിതുര-പൊന്മുടി പാതയില് തേവിയോടുനിന്നു വലത്തേക്കു തിരിഞ്ഞ് ബോണക്കാട്ടേക്കുള്ള റോഡിലൂടെ9കിലോമീറ്റര് പോയാല് വാഴുവാന്തോളിലെത്താം\nContent Highlights: Vazhuvanthol Waterfalls, Vithura Travel, Kerala Tourism, Travel News


അസ്ട്ര, സുദര്‍ശന് ബോംബുകള് ഘടിപ്പിക്കാനുള്ള സംവിധാനം; മികച്ച സാങ്കേതിക വിദ്യ; റാഫേലിന്റെ വിശേഷങ്ങള - Samakalika Malayalam\nഅസ്ട്ര, സുദര്‍ശന് ബോംബുകള് ഘടിപ്പിക്കാനുള്ള സംവിധാനം; മികച്ച സാങ്കേതിക വിദ്യ; റാഫേലിന്റെ വിശേഷങ്ങള് ഇങ്ങനെ\nBy സമകാലിക മലയാളം ഡെസ്‌ക് | Published: 08th October 2019 07:48 PM |\nLast Updated: 08th October 2019 07:48 PM | A+A A- |\nപാരീസ്: റാഫേല് യുദ്ധ വിമാനം ഫ്രാന്‍സ് ഇന്ത്യക്ക് കൈമാറി. സാങ്കേതിക വിദ്യയടക്കമാണ് ഫ്രാന്‍സ് ഇന്ത്യക്ക് വിമാനം കൈമാറിയത്. 36 വിമാനങ്ങളാണ് ഇന്ത്യ ഫ്രാന്‍സില് നിന്ന് എത്തിക്കുന്നത്. ഇതില് ആദ്യ ബാച്ചാണ് ഇപ്പോള് ലഭിച്ചിരിക്കുന്നത്.\nറാഫേല് വിമാനത്തിന് ഏറെ പ്രത്യേകതകള് ഉണ്ട്. ഫ്രാന്‍സ് ഉപയോഗിക്കുന്ന റാഫേലിനെക്കാള് സാങ്കേതിക തികവ് ഏറിയതാണ് ഇന്ത്യയ്ക്ക് ലഭിക്കുന്ന റാഫേല് എന്നാണ് പ്രതിരോധ വിദഗ്ധരുടെ അഭിപ്രായം. ഫ്രഞ്ച് സാങ്കേതിക വിദഗ്ധരുടെ സഹായത്തോടെ ഇന്ത്യയ്ക്ക് ആവശ്യമായ മാറ്റങ്ങള് വരുത്തിയിട്ടുണ്ട് നിര്‍മാതാക്കളായ ഡസാള്‍ട്ട് എവിയേഷന്. സാങ്കേതിക വിദ്യയടക്കം നല്‍കുന്നതിനാല് ഇതിന്റെ പരിപാലനം പൂര്‍ണമായും ഇന്ത്യയില് നടത്താന് സാധിക്കും.\nഅസ്ട്ര, സുദര്‍ശന് ബോംബുകള്, എഇഎസ്എ റഡാര്, പൈത്തണ് 5, ഇസ്രായേലിന്റെ ഡെര്‍ബി മിസൈല് എന്നിവ ഘടിപ്പിക്കാനുള്ള സംവിധാനങ്ങളോടെയാണ് റാഫേല് എത്തുന്നത്. ഇന്ത്യയ്ക്ക് വേണ്ടി സാങ്കേതിക മാറ്റങ്ങള് ആദ്യമായല്ല ഡസാള്‍ട്ട് എവിയേഷന് നടത്തുന്നത്. ഡസാള്‍ട്ട് നിര്‍മിച്ച 40ലധികം മിറാജ് 2000 വിമാനം ഇന്ത്യന് വ്യോമസേനയുടെ ഭാഗമാണ്. ഇവയ്ക്കും ഇത്തരത്തിലുള്ള സാങ്കേതിക സഹായം ഇവര് നല്‍കിയിട്ടുണ്ട്. ഇത്രയും വലിയ കരാര് ഇന്ത്യ ഡസാള്‍ട്ടിനെ ഏല്‍പ്പിക്കാനും അത് തന്നെയായിരിക്കാം ഒരു ഘടകം എന്ന് പ്രതിരോധ വിദഗ്ധര് ചൂണ്ടിക്കാണിക്കുന്നു.\n1970കളിലെ ടെക്‌നോളജിയിലാണ് മിഗ് വിമാനങ്ങളുടെ പ്രവര്‍ത്തനം. ഇതിന്റെ പരിപാലനവും വലിയ വെല്ലുവിളിയാണ്. അതിനാല് തന്നെ ഇവയുടെ അപകടങ്ങളും വാര്‍ത്തയാകുന്നു. മിഗ് വിമാനങ്ങള് ഘട്ടം ഘട്ടമായി ഒഴിവാക്കാനുള്ള ശ്രമത്തിലാണ് വ്യോമസേന.\nഇതിന് പകരം എന്ന നിലയിലാണ് ഇന്ത്യ വലിയ തുക നല്‍കി ബദലായി റാഫേലിനെ സേനയില് എത്തിക്കുന്നത്. ഒപ്പം തന്നെ ബഹുമുഖ ആക്രമണത്തിന് സാധിക്കുന്ന ഒരു ആധുനിക തലമുറ ജെറ്റ് സേനയ്ക്ക് അത്യവശ്യവുമായിരുന്നു.\nറാഫേല് യുദ്ധ വിമാനം ഫ്രാന്‍സ് ഇന്ത്യ സാങ്കേതിക തികവ് ഡസാള്‍ട്ട് എവിയേഷന് സാങ്കേതിക വിദ്യ


ഓണക്കാലത്ത് ട്രാഫിക് നിയമലംഘനങ്ങളില് പിഴ ഈടാക്കില്ലെന്ന് മന്ത്രി; നിയമഭേദഗതിക്ക് നീക്കം | Traffic Law Violation: No High Fine in Onam Season, Says Minister - Malayalam Oneindia\nUpdated: Mon, Sep 9, 2019, 11:07 [IST]\nതിരുവനന്തപുരം: ട്രാഫിക് നിയമലംഘനത്തിന് പിഴ കുത്തനെ വര്‍ധിപ്പിച്ചതിനെതിരെ പ്രതിഷേധം ശക്തമായിരിക്കെ ഓണക്കാലത്ത് ഇളവുണ്ടാകുമെന്ന് ഗതാഗത മന്ത്രി. ഓണക്കാലത്ത് ട്രാഫിക് ലംഘനങ്ങളില് വന്‍തുക പിഴ ഈടാക്കില്ലെന്ന് മന്ത്രി എകെ ശശീന്ദ്രന് ഏഷ്യാനെറ്റിനോട് പറഞ്ഞു. നിയമലംഘനം നടത്തുന്നവരെ ബോധവല്‍ക്കരിക്കുമെന്നും മന്ത്രി പറഞ്ഞു.\nമോട്ടാര് വാഹന നിയമത്തിലെ വന്‍പിഴ ഒഴിവാക്കാന് സര്‍ക്കാര് ശ്രമം ആരംഭിച്ചിട്ടുണ്ട്. പിഴ കുറച്ച് ഓര്‍ഡിനന്‍സ് ഇറക്കാനാണ് നീക്കം. ഇതുസംബന്ധിച്ച് നിയമവകുപ്പിന്റെ അഭിപ്രായം ഗതാഗത വകുപ്പ് ആരാഞ്ഞു. വന്‍പിഴ ഈടാക്കുന്നത് കേന്ദ്ര നിയമത്തിന്റെ അടിസ്ഥാനത്തിലാണ്. എന്നാല് വിഷയത്തില് സംസ്ഥാനത്തിന് ഇടപെടാന് സാധിക്കും. ഈ സാധ്യതയാണ് സംസ്ഥാന സര്‍ക്കാര് പരിശോധിക്കുന്നത്.\nപരിഷ്‌കരിച്ച മോട്ടോര് വാഹന നിയമത്തിലാണ് ലംഘനങ്ങള്‍ക്ക് വന്‍പിഴ ചുമത്താന് അനുശാസിക്കുന്നത്. പത്തിരട്ടിയോളം പിഴ ഈടാക്കുന്നതിനെതിരെ ശക്തമായ പ്രതിഷേധമാണ് ഉയരുന്നത്. പിഴ ഉയര്‍ത്തിയതിനെതിരെ കോണ്‍ഗ്രസും സിപിഎമ്മും രംഗത്തുവന്നിരുന്നു. വേണ്ടവിധത്തില് ബോധവല്‍ക്കരണം നടത്താതെയാണ് പുതിയ നിയമം നടപ്പാക്കുന്നത് എന്ന ആക്ഷേപവും ഉയര്‍ന്നിട്ടുണ്ട്.\nസംസ്ഥാനം പുതിയ നിയമം നിര്‍മിക്കണമെങ്കില് രാഷ്ട്രപതിയുടെ അംഗീകാരം ആവശ്യമാണ്. ഈ നീക്കം ഒരുപക്ഷേ പരാജയപ്പെട്ടേക്കാം. പിഴ കുറയ്ക്കാനും നിയമം കര്‍ശനമായി നടപ്പാക്കാനുമാണ് സര്‍ക്കാരിന്റെ ആലോചന. സപ്തംബര് ഒന്നുമുതലാണ് പുതിയ നിയമം പ്രാബല്യത്തില് വന്നത്.\nപല സംസ്ഥാനങ്ങളും ഉയര്‍ന്ന പിഴ ഈടാക്കുന്നതില് നിന്ന് വിട്ടുനില്‍ക്കുകയാണ്. പഞ്ചാബ്, മധ്യപ്രദേശ്, തെലങ്കാന, ഗുജറാത്ത്, ബംഗാള്, രാജസ്ഥാന് തുടങ്ങിയ സംസ്ഥാനങ്ങളും ബദല്‍മാര്‍ഗങ്ങള് തേടുന്നുണ്ട്.\ntraffic law onam celebration ഓണം ട്രാഫിക് onam ak saseendran\nTraffic Law Violation: No High Fine in Onam Season, Says Minister


2022 -ൽ കാറുകളിൽ കൂടുതൽ സാധാരണയായി കണ്ടെത്തിയേക്കാവുന്ന ലേറ്റസ്റ്റ് ഫീച്ചറുകൾ - Malayalam DriveSpark\nUpdated: Sunday, January 23, 2022, 11:11 [IST]\nസമയവും സാങ്കേതികവിദ്യയും ഓരോ സെക്കന്റുകൾ കഴിയുന്തോറും മുന്നേറുകയാണ്. പുതിയ സാങ്കേതികവിദ്യ കാരണം, എല്ലാതരം വാഹനങ്ങളിലും ഒന്നിലധികം നവീന ഫീച്ചറുകളുടെ എൻട്രികൾ ഉണ്ടായിട്ടുണ്ട്.\nഈ സവിശേഷതകൾ ഡ്രൈവിനെ സുരക്ഷിതവും സൗകര്യപ്രദവും കൂടുതൽ ആസ്വാദ്യകരവുമാക്കുന്നു. 2022 -ൽ കൂടുതലായി നിരവധി കാറുകളിൽ നാം കണ്ടെക്കാവുന്ന ഏറ്റവും പുതിയ 10 സവിശേഷതകൾ ഇതാ:\nഇതുവരെയുള്ള ഏറ്റവും നൂതനമായ സുരക്ഷാ സവിശേഷതയായ ADAS (അഡ്വാൻസ്ഡ് ഡ്രൈവർ അസിസ്റ്റൻസ് സിസ്റ്റം) ഉപയോഗിച്ച് ലിസ്റ്റ് ആരംഭിക്കുന്നു. ഇന്ത്യൻ വാഹന വിപണിയിലെ ബജറ്റ് കാറുകളുടെ ഇക്കോസിസ്റ്റത്തിലേക്ക് ADAS പതുക്കെ കടന്നുവന്നു. ഉയർന്ന നിലവാരമുള്ള ആഡംബര കാറുകളുമായി ബന്ധപ്പെട്ട ഒരു സുരക്ഷാ ഫീച്ചറായിരുന്നു ADAS. എന്നാൽ ഇപ്പോൾ, ആ ഉയർന്ന തുകയുടെ പകുതിയിൽ താഴം വിലയുള്ള വാഹനങ്ങളിലെ ഫീച്ചർ ലിസ്റ്റിന്റെ ഭാഗമാണിത്.\nഉദാഹരണത്തിന്, ലെവൽ2ADAS സവിശേഷതകളോടെ വരുന്ന ഇന്ത്യയിലെ ഏറ്റവും വിലകുറഞ്ഞ വാഹനം അടുത്തിടെ പുറത്തിറക്കിയ MG ആസ്റ്റർ ആണ്. അഡ്വാൻസ്ഡ് ഡ്രൈവർ അസിസ്റ്റൻസ് സിസ്റ്റം ഉപയോഗിച്ച് കാർ കൂടുതൽ സുരക്ഷിതമായ ഒന്നായി മാറിയിരിക്കുകയാണ്.\n2. ബ്ലൈൻഡ്‌സ്‌പോട്ട് മോണിറ്ററിംഗ് സിസ്റ്റം\nADAS -ന് ശേഷം പ്രത്യേകിച്ച് ഇന്ത്യൻ റോഡുകളിൽ മറ്റൊരു ഉപയോഗപ്രദമായ സുരക്ഷാ ഫീച്ചറാണ് ബ്ലൈൻഡ്‌സ്‌പോട്ട് മോണിറ്ററിംഗ് സിസ്റ്റം. ഇത് ഒരു ബ്ലൈൻഡ്‌സ്‌പോട്ട് മോണിറ്ററിന്റെ താരതമ്യേന ലളിതമായ പ്രവർത്തനമാണ്.\nവാഹനത്തിന്റെ ഇരുവശത്തും ഒരു പ്രോക്‌സിമിറ്റി സെൻസർ സ്ഥാപിച്ചിട്ടുണ്ട്, ഏതെങ്കിലും വാഹനം (കാർ, മോട്ടോർ സൈക്കിൾ അല്ലെങ്കിൽ ട്രക്ക്) സൈഡിൽ നിന്ന് അടുത്ത് വന്നാൽ, ഒരു ലൈറ്റ് (സാധാരണയായി ORVM-കളിൽ) അത് സൂചിപ്പിക്കും. ഇത് ഡ്രൈവറിനെ തന്റെ വാഹനത്തിന് ചുറ്റും മറ്റ് വാഹനങ്ങൾ ഉണ്ടോ എന്ന് അറിയാൻ സഹായിക്കുന്നു, ഈ സംവിധാനം അത്തരത്തിൽ ഒരു പോട്ടൻഷ്യൽ ക്രാഷിൽ നിന്ന് അവരെ രക്ഷിക്കുന്നു.\n3. പ്രീമിയം സൗണ്ട് സംവിധാനങ്ങൾ\nമുന്നോട്ട് പോകുമ്പോൾ, കൂടുതൽ കാറുകളിൽ സ്റ്റാൻഡേർഡായി വരുന്ന അടുത്ത സവിശേഷത എന്നത് പ്രീമിയം സൗണ്ട് സംവിധാനങ്ങളുടെ ലഭ്യതയാണ്. കൊവിഡ്-19 മഹാമാരി കാരണം, ആളുകൾ അടുത്തിടെ കൂടുതലായി സ്വന്തം വാഹനത്തിൽ ദീർഘദൂര യാത്രകൾ ചെയ്യാൻ തുടങ്ങിയിട്ടുണ്ട്.\nഇതിനർത്ഥം, ബോസ്, ജെബിഎൽ, ഇൻഫിനിറ്റി തുടങ്ങിയ ബ്രാൻഡുകളിൽ നിന്നുള്ള നല്ല പ്രീമിയം സ്പീക്കറുകൾ ചേർക്കുന്നത് യാത്രയ്ക്ക് ആവശ്യമായ ഫ്ലേവർ കൂട്ടും എന്നതാണ്.\n4. വയർലെസ് സ്മാർട്ട് ഫോൺ കണക്റ്റിവിറ്റി\n2020, 2021 വർഷങ്ങൾ ആൻഡ്രോയിഡ് ഓട്ടോ, ആപ്പിൾ കാർപ്ലേ സ്മാർട്ട്ഫോൺ കണക്റ്റിവിറ്റിയെ കുറിച്ചുള്ളതായിരുന്നു. എന്നാൽ ആ ആദ്യ കാലങ്ങളിൽ, സ്മാർട്ട്ഫോൺ കണക്റ്റിവിറ്റി UI ഉപയോഗിക്കുന്നതിന് നിങ്ങളുടെ ഫോണുകൾ കണക്ട് ചെയ്യേണ്ടതുണ്ടായിരുന്നു.\nഅതിനാൽ കാര്യങ്ങൾ കൂടുതൽ സൗകര്യപ്രദമാക്കാൻ, ഇപ്പോൾ പുതിയതായി ലോഞ്ച് ചെയ്യുന്ന മോഡലുകളിൽ കാർ നിർമ്മാതാക്കൾ വയർലെസ് സ്മാർട്ട്ഫോൺ കണക്റ്റിവിറ്റിയുമായി വരുമെന്ന് ഞങ്ങൾ പ്രതീക്ഷിക്കുന്നു.\n5. സ്റ്റാൻഡേർഡായി ആറ് എയർബാഗുകൾ\nപുതിയ മാനദണ്ഡങ്ങൾ അനുസരിച്ച്, എല്ലാ ശ്രേണിയിലുള്ള കാറുകളിലും ആറ് എയർബാഗുകൾ നിർബന്ധമാക്കുന്നതിനെക്കുറിച്ച് ചർച്ചകൾ നടക്കുന്നുണ്ട്. നാല് എയർബാഗുകൾ കൂടി വരുന്നതോടെ ഇന്ത്യൻ റോഡുകളിൽ ഓടുന്ന കാറുകൾ യാത്രക്കാർക്ക് കൂടുതൽ സുരക്ഷിതമാക്കും.\n6. ഓട്ടോമാറ്റിക് എമർജൻസി ബ്രേക്കിംഗ്\nവാഹനത്തിന്റെ സുരക്ഷയിൽ കൂടുതൽ സവിശേഷതകൾ ചേർത്തുകൊണ്ട്, 2022 -ൽ കൂടുതൽ കാറുകൾക്ക് ഓട്ടോമാറ്റിക് എമർജൻസി ബ്രേക്കിംഗ് സിസ്റ്റം ലഭിക്കുമെന്ന് ഞങ്ങൾ വിശ്വസിക്കുന്നു.\nADAS -നൊപ്പം പ്രവർത്തിക്കുന്ന AEB, വാഹനത്തിന് മുന്നിൽ എന്തെങ്കിലും തടസ്സം കണ്ടെത്തിയാൽ കാറിനെ സ്വയം ബ്രേക്ക് ചെയ്യാൻ അനുവദിക്കുന്നു. റോഡിൽ അശ്രദ്ധമായി വാഹനമോടിക്കുന്നവർ മൂലമുണ്ടാകുന്ന അപകടങ്ങൾ ഇത് ഗണ്യമായി കുറയ്ക്കും.\n7. പൂർണ്ണ ഡിജിറ്റൽ ഇൻസ്ട്രുമെന്റ് ക്ലസ്റ്റർ\nസാങ്കേതികവിദ്യയെക്കുറിച്ച് സംസാരിക്കുമ്പോൾ, റോഡിൽ ഓടുന്ന മിക്കവാറും എല്ലാ വാഹനങ്ങൾക്കും സെമി-ഡിജിറ്റൽ ഇൻസ്ട്രുമെന്റ് ക്ലസ്റ്ററോ ഡിജിറ്റൽ ഇൻസ്ട്രുമെന്റ് ക്ലസ്റ്ററോ ഇപ്പോൾ ലഭിക്കുന്നുണ്ട്.\n2022 -ൽ ഇൻസ്ട്രുമെന്റ് ക്ലസ്റ്ററുകൾക്ക് പകരം വലിയ സ്‌ക്രീനുകളുള്ള കാറുകൾ മുമ്പത്തേതിനേക്കാൾ കൂടുതൽ ഇൻഫർമേഷൻ ഡിസ്പ്ലേയുമായി എത്തുമെന്ന് ഞങ്ങൾ പ്രതീക്ഷിക്കുന്നു. മഹീന്ദ്ര XUV700, സ്‌കോഡ സ്ലാവിയ, ഫോക്‌സ്‌വാഗൺ ടൈഗൂൺ, ഹ്യുണ്ടായി അൽകസാർ തുടങ്ങിയ കാറുകൾക്ക് ഇതിനകം തന്നെ ഒരു ഡിജിറ്റൽ ഇൻസ്ട്രുമെന്റ് ക്ലസ്റ്റർ ഉണ്ട്.\n8. AI ബോട്ട് & അലക്സ\nസ്‌മാർട്ട്‌ഫോൺ കണക്റ്റിവിറ്റി ഒരു മികച്ച ഫീച്ചറാണ്, എന്നാൽ നിങ്ങളുടെ വാഹനത്തിൽ ഒരു AI ബോട്ട് ഉണ്ടായിരിന്നാലുള്ള അവസ്ഥ ഒന്ന് ചിന്തിച്ച് നോക്കൂ. പുതിയ എംജി ആസ്റ്റർ പോലെ, 2022 -ൽ കൂടുതൽ കാറുകൾക്ക് AI ബോട്ട് ലഭിക്കുമെന്ന് ഞങ്ങൾ കരുതുന്നു.\nഒരു ഗൂഗിൾ അസിസ്റ്റന്റ് ചെയ്യാൻ കഴിയുന്നതെല്ലാം AI ബോട്ട് ചെയ്യുന്നു, അതോടൊപ്പം ഇത് കമാൻഡുകളുടെ ഒരു പുതിയ മാനം അൺലോക്ക് ചെയ്യുകയും ചെയ്തു. ഇവയിൽ "അയാം ഫീലിംഗ് ഹോട്ട്" (ക്യാബിൻ താപനില കുറയ്ക്കുന്നതിന്), " നാവിഗേറ്റ് ടു ഡെസ്റ്റിനേഷൻ" എന്നിവയും മറ്റും ഉൾപ്പെടുന്നു.\n9. ഡിജിറ്റൽ കീകൾ\nകീലെസ് എൻട്രി ആൻഡ് ഗോ 2015 -ൽ കാറുകൾക്ക് ഒരു USP ആയിരുന്നു. എന്നാൽ 2022 -ൽ കൂടുതൽ കാറുകൾക്ക് ഡിജിറ്റൽ കീകൾ ലഭിക്കുമെന്ന് പ്രതീക്ഷിക്കുന്നു. ഡിജിറ്റൽ കീകൾക്ക് രണ്ട് കാര്യങ്ങൾ അർത്ഥമാക്കാം, ഒരു ഡിജിറ്റൽ കീക്ക്, ശരിയായ ആപ്ലിക്കേഷൻ ഇൻസ്റ്റാൾ ചെയ്യുന്നതിലൂടെ നിങ്ങളുടെ ഫോണിനെ ഡിജിറ്റൽ കീ ആക്കി മാറ്റാൻ കഴിയും (കാർ നിർമ്മാതാക്കൾ വാഹനത്തിൽ ഹാർഡ്‌വെയർ ഇൻസ്റ്റാൾ ചെയ്തിട്ടുണ്ടെങ്കിൽ).\nഅടുത്തതായി, ഒരു ലളിതമായ ക്രെഡിറ്റ് കാർഡ് വലിപ്പമുള്ള കാർഡ് ഒരു ഡിജിറ്റൽ കീ ആയി ഉപയോഗിക്കാം. ഈ രീതിയിൽ, നിങ്ങളുടെ കാറിന്റെ കീകൾ ഈസിയായി നഷ്ടപ്പെടുന്നത് ഒഴിവാക്കാൻ കഴിയും.\n10. വെന്റിലേറ്റഡ് സീറ്റുകൾ\nഇന്ത്യയിലെ എല്ലാ ആധുനിക വാഹനങ്ങൾക്കും ഉണ്ടായിരിക്കണമെന്ന് ഞങ്ങൾ ആഗ്രഹിക്കുന്ന കാർ സവിശേഷതകളിലൊന്നാണ് വെന്റിലേഷൻ സീറ്റുകൾ. 2018 -ൽ ഹ്യുണ്ടായി വെർണ ഈ ക്ലാസ്-ലീഡിംഗ് കൺവീനിയൻസ് ഫീച്ചറുമായാണ് വന്നത്, അതിന് ശേഷം മറ്റ് കാർ നിർമ്മാതാക്കൾ തങ്ങളുടെ ചെറു മോഡലുകളിൽ ഇന്നും ഇത് കാര്യമായി നൽകുന്നില്ല.\n2022-ൽ ഇതിന് മാറ്റം ഉണ്ടായേക്കാം, എല്ലാവർക്കും കൂടുതൽ സുഖപ്രദമായ യാത്രകൾ വാഗ്ദാനം ചെയ്യാൻ ഈ അത്ഭുതകരമായ സവിശേഷതയുമായി കൂടുതൽ കാറുകൾ എത്തുമെന്ന് പ്രതീക്ഷിക്കുന്നു.\n10 new gen feature to be available in more cars in 2022


abhijit banerjee on demonetisation: 'നോട്ടു നിരോധനം എന്തിനാണെന്ന് മനസിലാകുന്നില്ല'; നൊബേൽ ജേതാവ് അന്ന് പറഞ്ഞത് - economics nobel laureate 2019 abhijit banerjee opposed demonetisation in an interview | Samayam Malayalam\neconomics nobel laureate 2019 abhijit banerjee opposed demonetisation in an interview\n'നോട്ടു നിരോധനം എന്തിനാണെന്ന് മനസിലാകുന്നില്ല'; നൊബേൽ ജേതാവ് അന്ന് പറഞ്ഞത്\nSamayam Malayalam | Updated: 14 Oct 2019, 06:12:00 PM\nഒന്നാം മോദി സർക്കാർ നടപ്പിലാക്കിയ നോട്ട് നിരോധനത്തെ എതിർത്ത സാമ്പത്തിക വിദഗ്ദനാണ് ഇത്തവണത്തെ സാമ്പത്തിക ശാസ്ത്രത്തിനുള്ള നൊബേൽ ലഭിച്ചത്. നോട്ട് നിരോധനത്തിനു പിന്നിലെ യുക്തി മനസിലാകുന്നില്ലെന്നായിരുന്നു അദ്ദേഹം അന്ന് പറഞ്ഞത്.\nനൊബേൽ സമ്മാന ജേതാവ് നോട്ട് നിരോധനത്തെ എതിർത്തിരുന്നു\nനോട്ട് നിരോധനത്തിന്‍റെ യുക്തി മനസിലാകുന്നില്ലെന്ന് പറഞ്ഞത് അഭിമുഖത്തിൽ\nനോട്ട് നിരോധനം നടപ്പിലാക്കി 50 ദിവസം കഴിഞ്ഞപ്പോഴായിരുന്നു ഇത്\nകൊച്ചി: ഇന്ത്യക്കാരനായ അഭിജിത് ബാനർജി ഉൾപ്പെടെ മൂന്നുപേർക്കാണ് ഇത്തവണ സാമ്പത്തിക ശാസ്ത്രത്തിനുള്ള നൊബേൽ ലഭിച്ചത്. ഭാര്യ എസ്‍തര് ഡുഫ്ലോയ്ക്കൊപ്പമാണ് അഭിജിത്ത് നൊബേൽ പങ്കിട്ടിരിക്കുന്നത്. ഇവർക്ക് പുറമെ മൈക്കിൾ ക്രെയ്മറും പുരസ്കാരത്തിന് അർഹമായി. ഒന്നാം മോദി സർക്കാരിന്‍റെ പ്രധാന സാമ്പത്തിക പരിഷ്കാരമായ നോട്ട് നിരോധനത്തിനെതിരെ അഭിപ്രായം രേഖപ്പെടുത്തിയ സാമ്പത്തിക ശാസ്ത്രജ്ഞനാണ് അഭിജിത് ബാനർജി.\nനോട്ട് നിരോധനം നടപ്പിലാക്കി 50 ദിവസങ്ങൾ പിന്നിട്ടശേഷം ഒരു ദേശീയ മാധ്യമത്തിന് അനുവദിച്ച അഭിമുഖത്തിലായിരുന്നു അഭിജിത്ത് ബാനർജി തന്‍റെ അഭിപ്രായം വ്യക്തമാക്കിയത്. നോട്ട് നിരോധനം നടപ്പിലാക്കിയതിന് പിന്നിലെ യുക്തി എന്താണെന്ന് തനിക്ക് മനസിലാകുന്നില്ലെന്നായിരുന്നു അദ്ദേഹം പറഞ്ഞത്. 2,000 രൂപയുടെ നോട്ടുകൾ ഇറക്കിയത് എന്തിനാണെന്നും നിലവിൽ കരുതുന്നതിനേക്കാൾ വലിയ പ്രശ്നങ്ങളാകും വരികെയെന്നാണ് താൻ സംശയിക്കുന്നതെന്നും അദ്ദേഹം 2017 ജനുവരിയിൽ പറഞ്ഞിരുന്നു.\n2016 നവംബർ എട്ടിനായിരുന്നു മോദി സർക്കാർ, 500, 1000 രൂപയുടെ നോട്ടുകൾ നിരോധിച്ചത്. പിന്നീട് 500 രൂപയുടെ പുതിയ കറൻസിയും 2000 ത്തിന്‍റെ കറൻസിയും അവതരിപ്പിച്ചു. അന്ന് തന്നെ സർക്കാരിന്‍റെ നടപടിയിൽ ആശങ്ക രേഖപ്പെടുത്തിയ ഇന്ത്യക്കാരനാണ് ഇന്ന് സാമ്പത്തിക ശാസ്ത്രത്തിൽ നൊബേൽ ലഭിച്ചതെന്നതും ശ്രദ്ധേയമാണ്.\nആഗോള ദാരിദ്ര്യ നിര്‍മ്മാര്‍ജ്ജനത്തിനുള്ള പരീക്ഷണാത്മക സമീപനത്തിനാണ് അഭിജിത് ബാനർജി ഉൾപ്പെടെയയുള്ളവർക്ക് പുരസ്‌കാരം ലഭിച്ചത്. ഇവരുടെ ഗവേഷണം ആഗോള ദാരിദ്ര്യത്തിനെതിരെ പോരാടാനുള്ള നമ്മുടെ കഴിവിനെ ഗണ്യമായി മെച്ചപ്പെടുത്തിയെന്നും വെറും രണ്ട് പതിറ്റാണ്ടിനുള്ളില്, അവരുടെ പുതിയ പരീക്ഷണാധിഷ്ഠിത സമീപനം വികസന സാമ്പത്തിക ശാസ്ത്രത്തെ മാറ്റിമറിച്ചുവെന്നും നൊബേല് കമ്മിറ്റി വിലയിരുത്തിയിരുന്നു.\n1961ല് ജനിച്ച അഭിജിത് ബാനര്‍ജി നിലവില് അമേരിക്കയിലെ പ്രശസ്‍തമായ മസാച്യുസെറ്റ്‍സ് ഇന്‍സ്റ്റിറ്റ്യൂട്ട് ഓഫ് ടെക്നോളജിയിലെ ഫോഡ് ഫൗണ്ടേഷന് ഇന്‍റര്‍നാഷണല് പ്രൊഫസര് ആണ്. യൂണിവേഴ്‍സിറ്റി ഓഫ് കല്‍ക്കട്ട, ജവഹാര്‍ലാല് നെഹ്‍റു സര്‍വകലാശാല, ഹാര്‍വാഡ് സര്‍വകലാശാല എന്നിവിടങ്ങളിലായിരുന്നു അദ്ദേഹത്തിന്‍റെ വിദ്യാഭ്യാസം.\nവിനോദസഞ്ചാരികളെ പിന്തുടര്‍ന്ന് സിംഹം: രക്ഷപെട്ടത് തലനാരിഴയ്ക്ക്; ഭീതിപ്പെടുത്തുന്ന വീഡിയോ വൈറല്‍ആര്‍ട്ടിക്കിള് ഷോ\nനോട്ടു നിരോധനം അഭിജിത് ബാനർജി നോട്ടു നിരോധനത്തെക്കുറിച്ച് Narendra Modi Economics Nobel demonetisation abhijit banerjee on demonetisation abhijit banarjee\nWeb Title : economics nobel laureate 2019 abhijit banerjee opposed demonetisation in an interview